
IZGRADNJA HIDROELEKTRANA U SOVJETSKOM SAVEZU 


Ing. Stjepan Mikulec, Sarajevo 


Utisci sa puta po SSSR-u u okviru 29 zasjedanja 
ICOLDA U Moskvi 

U vremenu od 11 do 14 juna odžano je u Moskvi 
29 zasjedanje izvršnog odbora Međunarodne komisije 
za visoke brane Svjetske konferencije za energiju. 
Nakon toga obavljeno je studijsko putovanje uzduž 
SSSR-a u vremenu od 15 do 30 juna, na kojem su nas 
domaćini upoznali sa najnovijim dostignućima na polju 
izgradnje visokih brana u svojoj zemlji. Iz publikacija 
koje su tim povodom bile specijalno izdane, iz poda¬ 
taka prikupljenih na terenu i iz informacija dobivenih 
u Moskvi prilikom obilaska paviljona elektrifikacije 
na stalnoj izložbi privrede, mogao se dobiti potpun 
uvid o stanju iskriš ten j a vodnih snaga u SSSR-u. 
Koristeći se rijetkom prilikom da se upoznam sa iz¬ 
gradnjom hidroelektrana u Sovjetskom Savezu sma¬ 
tram da će biti korisno da o tome ukrato opišem ono 
što sam saznao i vidio, jer će sigurno interesirati našu 
tehničku javnost. 

Kao što se vidi iz priložene skice, putovanje unutar 
beskrajno velike zemlje Sovjetskog Saveza obuhvatilo 
je velik prostor evropskog dijela i istočni Sibir. 


Tehnički iskoristive vodne snage iznose na 
osnovu dosadašnjih ocjena oko 2100 milijardi kWh. 
Prema tome su rezerve u vodnom potencijalu 
SSSR-a četiri puta veće nego u SAD, a oko 33 puta 
veće od rezervi u FNRJ. Na evropski dio otpada 
svega 14,5% rezervi, na srednju Aziju 15,0% a 
Daleki istok 16,5%. Najveće rezerve nalaze se 
dakle u Sibiru i čine 54% svih rezervi. Na km 2 
površine zemlje moguće je u prosjeku iskoristiti 
oko 90 000 kWh, što je relativno malo u poređenju 
sa FNRJ, gdje rezerve iznose oko 250 000 kWh. 
Najpovoljniji odnosi u tom pogledu su na području 
Tadžikske SSR u Aziji u Gruzijskoj SSR na Kav¬ 
kazu. 

Proizvodnja energije u 1961 g. iznosila je 327 
milijardi kWh. Hidroelektrane su od toga proiz¬ 
vele svega 58 milijardi kWh. Prema tome vodne 
snage su do sada iskorištene sa svega 3%. Proiz¬ 
vodnja energije po glavi stanovnika iznosi oko 1500 



SI. 1: Skica trase putovanja po SSSR-u 

kWh, što je 2,6 puta veće nego u FNRJ, ali preko 
3 puta niže nego u SAD. Po planskim predviđa¬ 
njima porast će potrošnja energije u 1965 g. na 500 
milijardi kWh. U 1970 g. predviđa se trostruko 
povećanje prema 1961. g., a 1980 g. isto toliko po¬ 
većanje prema 1970. g. Učešće hidroenergije u 
ukupnoj proizvodnji ostaće, međutim, i dalje na 
dosadašnjem nivou, tj. oko 20%. 



Si. 2: Hotel Moskva u Moskvi , gdje su bili smje¬ 
šteni svi delegati. Tipično zdanje iz Staljinskog 
perioda 


Opću karakteristiku hidroenergetske izgradnje 
čini njena potčinjenost zadacima kompleksnog is¬ 
korištenja vodnih izvora zemlje. Prema tome ona 
treba da osigura razvoj vodnog transporta, ribar¬ 
stva, i, kao naročito važno, reguliranje proticaja. 
Time se želi namiriti potrebe u vodi koju troši 
industrija, a osim toga poljoprivreda za navodnja¬ 
vanje aridnih tala. 

Zbog različitih geografskih i klimatskih uvjeta 
izgradnja je hidroelektrana izuzetno različna. Sa 
tog gledišta vodotoci u SSSR-u mogu se podijeliti 
u 3 grupe. Oko 20% hidroenergetskog potencijala 
daju ravničarski vodotoci. Tu spadaju rijeke evrop¬ 
skog dijela SSSR-a, Zapadnog Sibira, Sjeveroza¬ 
padnog Kazahstana i nekih područja Srednje Azije. 
Niske vodostaje imaju ljeti i zimi, a veliki po¬ 
vodanj u proljeće, uslijed topljenja snijega i kiša. 
Poprečni profili su im široki i jako razvijeni, a 
podloga redovno sastavljena od riječnih naplavina. 
Padovi koji se mogu izkoristiti za pojedine hidro¬ 
elektrane iznose maks. do 30—40 m, brane su često 
duge i po nekoliko desetina kilometara, čine ih 
prelivni betonski dio i nasipi od zemlje ili napla¬ 
vina iz korita. Prelivne količine voda dosižu neko¬ 
liko desetina hiljada m 3 /s. Tipični vodotoci ove 
grupe su: Volga, Dnjepar, Don, Dvina, Njemen, Ob. 
Rijeke u poluplaninskim terenima daju oko 70% 
vodnih snaga. U ovu grupu ulaze vodotoci Urala, 
Istočne Sibirije, Dalekog Istoka, Sjeveroistočnog 
Kazahstana, a djelomično i srednje Azije. Uzdužni 
profil im je strmiji, profili uži i stjenoviti. Povodanj 
se javlja zbog topljenja snijega u proljeće i ljeto. 
Padovi koji se iskorišćavaju u jednoj stepenici iz¬ 


nose 100 do 120 m, a katkada mogu doseći i 200 
i 300 m. Voda se propušta preko betonskog dijela 
brane u koritu ili kroz tunele na obalama ako su 
brane izgrađene od nasutog materijala. Zaštitni 
bočni nasipi obične su male visine. Karakteristični 
predstavnici ovoga tipa su Angara, Jenisej, Amur, 
Lena, Irtiš, Vahš, Pjandž i dr. Elektrane su redovno 
pribranskog tipa. 

Planinski vodotoci daju svega 10% potencijala, 
a nalaze se u Zakavkazju, Srednjoj Aziji i Zapadnoj 
Ukrajini. Tipični predstavnici su Sulak, Inguri, 
Razdan, Kura i dr. Imaju strmi pad, ljetni i zim¬ 
ski minimum. Sheme hidroelektrana obično su 
derivacione, a padovi iskorišteni u jednoj stepe¬ 
nici iznose i do 500 m. Elektrane su često podzemne, 
brane nisu visoke, a grade se od betona ili materi¬ 
jala na licu mjesta. 

Izgradnja hidroelektrana počela je još u vri¬ 
jeme carske Rusije, ali je njihova ukupna snaga 
prije revolucije iznosila svega 16 MW. Sovjetska 
vlast počela je plansku izgradnju po planu 
GOELRO, i pred Drugi svjetski rat bilo je izgra¬ 
đeno već mnogo jakih hidroelektrana, tako da nji¬ 
hova ukupna snaga dostiže 1600 MW a proiz¬ 
vodnja oko 5,1 milijardi kWh. Najvišu betonsku 
branu u tome periodu izgradnje imala je poznata 
Dnjeprovska HE, dovršena 1932 g. Njena maksi¬ 
malna visina iznosila je 62 m a zapremina betona 
1 milion m 3 ; ukupna dužina 1,3 km. Snaga HE bila 
je 650 MW, proizvodnja 3,6 milijardi kWh. Brana 
ima 47 protočnih polja veličine 13 X 9,7 m, svaki 
kapaciteta 820 m 3 /s. Najveću zemljanu branu imala 
je u to doba Donjesvirska HE blizu Lenjingrada 
Njena visina iznosila je 28 m. Na gornjoj Volgi 
bilo je također sagrađeno nekoliko krupnijih cen¬ 
trala, od kojih se ističu Ivankovska sa betonskom 
branom, zapremine jezera 1,12 milijardi m 3 i Ri- 
binska, sa naplavljenom branom visine 30 m i 
zapremine blizu 7 miliona m 3 . 



SI. 3: Dnjeprovska hidroelektrana , obnovljena 1948 
g. Potapanjem brzaka na tome dijelu Dnjepra 
omogućena je plovidba. 


Dok su se u to doba hidroelektrane izgrađivale 
uglavnom u evropskom dijelu SSSR-a, za vrijeme 
Drugog svjetskog rata počela je sve više da se 
vrši u srednjoj Aziji i na Uralu. Međutim, pravi 
zamah u izgradnji na širokom frontu počeo je tek 
iza rata. Tako je snaga hidroelektrana do kraja 
1961. g. narasla za 10 puta, na preko 16 000 MW. 

Poslije obnove razrušenih elektrana za vrijeme 
njemačke okupacije izgrađeno je samo u četvrtoj 
petoljetki do kraja 1950 g. 47 novih hidroelektrana, 
a na kraju pete povećao se ovaj broj na 84. Među 
ostalim puštene su u pogon Cimljanska HE na 
Donu snage 164 MW i ukupne dužine svih brana 
preko 13 km. Zatim Kahovska HE na Dnjepru 



SL 4: Ivankovska hidroelektrana na Gornjoj Volgi. 
Brana ima 8 protočnih polja širine po 20 m. Nasipi 
na lijevoj obali dugi su 9 km. Snaga centrale je 
30 MW a godišnja proizvodnja iznosi 130 GWh. 

snage 312 MW, Ust-Kamenogorska na Irtišu sa gra¬ 
vitacionom branom visine 65 m, Mingečaurska na 
Kuri snage 371 MW i sa naplavljenom branom od 
riječnog pijeska i šljunka visine 80 m. Protiv fil- 
traciona zavjesa na ovoj brani dužine 1550 m ima 
dubinu od 50 m, a čini je red bituminoznih injek¬ 
cija. Nagib pokosa kreće se od 1 : 2 do 1 : 4 pri dnu. 



SI. 5: Mingečaurska brana i elektrana na rijeci 
Kuri u Gruziji. 


Izgradnja najvećih hidroelektrana u SSSR-u i 
na svijetu počela je tek posljednjih godina. Osim 
na Volgi, one se grade najvećim dijelom na Sibir¬ 
skim rijekama i dostižu fantastične razmjere. U 
nastavku prvo ćemo se osvrnuti na sisteme HE 
koje smo imali prilike da vidimo, a zatim na one 


koje danas predstavljaju krajnji domet u SSSR-u 
i u svijetu uopće. 

Program je najprije predviđao obilazak na Vol¬ 
gi, najvećoj rijeci Evrope, dužine ok 3690 km. Sa 
vodama svojih pritoka Oke i Kame ona unosi u 
Kaspijsko more u prosjeku 252 km 3 vode godišnje. 
Iskorištenje Volge sa Kamom predviđeno je u 13 
stepenica, od kojih je 8 u radu, 2 u izgradnji a 
3 u fazi projektovanja. Uslijed velikog isparavanja 
nivo Kaspijskog mora stalno opada iako Volga 
donosi velike količine voda. Da bi se spriječilo nje- 



5 — Čeboksarska HE; 6 — Gorkovska HE; 

7 — Ribinska HE; 8 — Ugličska HE; 

9 — Ivankovska HE; 10 — Donje-kamska HE; 

11 — Votkinska HE; 12 — Kamska HE; 

13 — Gornje-kamska HE; D — Cimljanska HE 
na Donu. 

SI. 6: Shema sistema na Volgi i Kami 

govo dalje snižavanje, koje je doseglo već 28 m 
ispod novoa Crnog mora, projekat predviđa pre¬ 
vođenje rijeka Pečore i Vičegde, koje utiču u Sje¬ 
verno more, u Kamu. Stvaranjem umjetnog jezera 
veličine preko 15 000 km 2 i zapremine 236 km 3 
osigurače se voda koja je potrebna da se zaustavi 
snižavanje i namiri dovoljna količina za navodnja¬ 
vanje velikih prostora Povolžja i Zavolžja. 

Ukupni pad koji se iskorištava iznosi na Volgi 
oko 150 m, na Kami 55 m. Snaga svih elektrana iz- 

nosiće oko 14 000 MW a godišnja proizvodnja oko 
50 milijardi kWh. Nakon prevođenja gore pome- 
nutih rijeka proizvodnja će se povećati još za cca 
20%. Ukupna akumulacija svih stepenica iznosiće 
oko 180 km 3 , tako da će se postići gotovo potpuno 
godišnje izravnan je proticaja. Najveće su u sistemu 
Kujbiševska (2300 MW, 11 TWh), puštena u pogon 
1957 g., i Volgogradska (2530 MW 11 TWh), dovr¬ 
šena 1960 g. Duljina njihovih jezera po toku Volge 



SI. 7: Protočna polja volgogradske brane 


iznosi oko 600 km, što je zasada najveća dužina 
akumulacija. Osim toga, to su još uvijek najjače 
hidroelektrane na svijetu ,jer najbliža njima po 
snazi jeste Gren Kuli u SAD sa svojih 1974 MW. 

Domaćini su nas najprije doveli u Volgograd 
(bivši Stalingrad), gdje smo se imali prilike uvjeriti 
u veliko djelo obnove i dalje izgradnje ovog u ratu 
potpuno uništenog grada. Danas, sa svojih 650 000 
stanovnika, to je najveći industrijski centar na 
jugu jer u njemu radi oko 150 industrijskih postro¬ 
jenja! Proteže se duž Volge na dužinu od oko 
70 km. 

Centrala se nalazi nekoliko km udaljena od 
grada; u njoj su ugrađena 22 agregata po 115 MW 
i 3 po 11 MW. Jedan od velikih je pokusni i na 
njemu se vrše ispitivanja i stalna kontrola, kako 
bi se iskustva iskoristila za izgradnju daljih, većih 
jedinica, koje se već ugrađuju ili pripremaju. Cen¬ 
trala nosi ime XXII kongresa KPSS. Nalazi se u 
koritu rijeke, kao produženje prelivnog, gravita¬ 
cionog, dijela brane. Ukupna dužina betonskog 
objekta koji stvara uspor iznosi 1600 m, dok pre¬ 
ostali dio čine naplavljene brane od riječnog pi¬ 
jeska i pjeskovite gline, ukupne dužine 3300 m. 
Propusna moć brane iznosi oko 60 000 m 3 /s, što 
je ravno 1000-godišnjoj vodi. Protočnih polja ima 
27 X 20 m X 9 m. Kroz branu prolaze liftovi za 
ribe s pogonom gore pomenutih triju malih agre¬ 
gata. Maksimalna visina betonskog dijela brane 
iznosi 42,7 m a maksimalni radni pad koji se isko- 
rišćuje 27 m. Kako je brana fundirana na pro¬ 
pusti jivim pjeskovito-glinovitim taložinama, osi¬ 
gurana je protiv filtracije čeličnom zavjesom du¬ 
bine 12 m. Naplavljeni dio brane zaštićen je sa 
uzvodne strane do minimalnog nivoa u jezeru be¬ 


tonskim pločama, položenim na filtarskom sloju i 
međusobno vezanim gumenim brtvama. Generalni 
nagih pokosa iznosi 1 : 5, osim najvišeg dijela gdje 
su strmiji. Ukupni obim zemljanih radova iznosi 
140 miliona m 3 . Ugrađeno je oko 5,5 miliona m 3 
betona i armiranog betona, oko 4 miliona m 3 dre- 
nažnih filtara i 87 000 t čeličnih konstrukcija. Tro¬ 
škovi izgradnje iznosili su oko 800 miliona novih 
rubalja, pa prema tome specifične investicije iznose 
66 din/kWh, što je relativno visoko prema našim 
cijenama, ali treba imati na umu da je opći nivo 
troškova viši u SSSR-u, najmanje za 3 puta prema 
našem ako se rublja računa po kursu. 

Što je u prvi mah razočaralo sve stručnjake 
učesnike ekskurzije (oko 130 njih iz 34 razne zem¬ 
lje), jest relativno loš izgled betona zbog lošeg 
načina obrade. Taj utisak kasnije je popravljen 
zadivljujućim kvalitetom betona na gradnjama u 
toku. 

Arhitektonska oprema centrale također je vrlo 
jednostavna. Uz branu se nalaze i brodarske splav- 
nice, i to dvije, sa lijeve obale. Gradnja je bila za¬ 
početa 1953 g., a posebni grad Volski, koji je bio 
izgrađen za smještaj radnika, postoji i danas i on 
je stambena baza za radništvo koje izgrađuje indu¬ 
striju i radi na melioracionim objektima. 



SI. 8: Unutrašnjost volgogradske centrale 


Izgradnjom dosadašnjim centrala na Volgi omo¬ 
gućena je plovidba od Kaspijskog mora do Moskve, 
a Cimljanska HE na Donu napaja kanal Volga-Don 
tako da je na taj sistem vezano i Azovsko odnosno 
Crno more. Akumuliranom vodom natapa se neko¬ 
liko miliona hektara ranije zasušenog tla. Centrala 
je vezana na evropski dio energetskog sistema 
SSSR vodovima napona 220 i 500 KV. 

Iz Volgograda letjeli smo avionima »Iljušin 18« 
do aerodroma Adler na kavkaskoj obali Crnog 
mora, posjetili smo poznato kupalište Soči, raz¬ 
gledali jedno odmaralište i ukrcali se na brod 
»Rusija«, koji nas je odveo u Sukhumi. Tamo smo 
iz Ruske SSR prešli u autonomnu oblast Abhaziju 
Gruzijske SSR, sa ciljem da upoznamo projekt 
iskorištenja vodnih snaga rijeke Inguri, najsnažni¬ 



ji. 9: Centar Volgograda sa pristaništem 


jeg vodotoka u Transkavkazju. Preko 3 A sliva ove 
rijeke nalazi se na visini iznad 1000 m, pa se veliki 
proticaji javljaju u periodu proljeće-ljeto. Od 1700 
ni pada, koliko se namjerava da iskoristi u 7 ste¬ 
penica, 3/5 će biti obuhvaćeno dvjema velikim cen¬ 
tralama. Prva, HE Tobari, imaće 4 agregata po 
250 MW smještena podzemno, a proizvešće 3,6 mili¬ 
jardi KWh godišnje. Od iskorištenog pada 212 m 
postići će se izgradnjom nasute brane a 340 m 
derivacijom, dimenzioniranom za 250 m 3 /s, ukupne 
dužine oko 21 km u dovodu i odvodu. Na nju će 
se nadovezati centrala Inguri, koja iskorišćuje 
445 m pada. Od toga će se koncentracija od 256 m 
postići izgradnjom 300 m visoke lučne brane, smje- 



Sl. 10: Projekt saratovske hidroelektrane 


štene u kanjonu koji tvore laporoviti kre.čnjaci, 
tako da odnos L/H iznosi svega 2,44. 

Odnos B/H iznosi svega 0,20. Jezero će imati 
korisnu zapreminu od 1,2 km 3 , tako da će obje 



SI. 11: Željeznička stanica u Soči. Gradnja 
zarvšena 1955 g. 


akumulacije vršiti potpuno izravnan je proticaja, 
koji u profilu brane iznosi u prosjeku 156 m 3 /s. 
15,6 km dugim tunelom promjera 9,5 m prebacivaće 
se 460 m 3 /s vode do podzemne centrale smještene 

u slivu rijeke Eris-Tskali, a zatim odvesti do mora 
tunelom 2,5 km dužine; ovaj se produžuje u kanal 
na kojem će biti izgrađene još 2 protočne centrale. 
U centrali će biti instalirano 6 agregata ukupne 
snage 1400 MW, a sve 3 zajedno proizvođiće oko 
5,2 milijardi kWh. 



SI. 13: Jezero Sevan 


Radovi na izgradnji ove centrale još su u fazi 
priprema. Utisak koji se mogao steći razgledavajući 
teren za branu nije bio tako odličan kako se željelo 
prikazati. Biće sigurno potrebno izvršiti još mnogo 
istražnih radova prije nego se definitivno odabere 
oblik brane. Prema informacijama dobivenim na 
licu mjesta brana će se graditi u 2 etape, tj prvo 
do visine oko 180 m. Budući da će svakako uspjeti, 
prema dosadašnjim rezultatima na izgradnji drugih 
objekata, biće to najviša lučna brana na svijetu. 
Karakteristično je da se predviđa preliv preko 
brane za 1500 m/ 3 s vode. Konsolidacija se predviđa 



SI. 14: Presjek kroz sevansku podzemnu centralu 


svega do dubine od 10 m a injekciona zavjesa do 
84 m. Zapremina betona iznosiće oko 3 miliona m 3 , 
sa dodatkom cementa od 180—250 kg. 

Nakon obilaska rijeke Inguri bili smo avionima 
prebačeni do Jerevana, glavnog grada Jermenske 
SSR. Od malog sela poslije revolucije nastao je 
velik i moderan grad od oko 700 000 stanovnika, 
sa razvijenom industrijom i velikim brojem škola. 
Energetsku bazu ove, svega 30 hiljada km 2 velike 
republike, čini uglavnom Sevano-Razdanski sistem 
hidroelektrana. Jezero Sevan, koje leži na visini 


od 1900 m i zauzima skoro 5% republike, akumu¬ 
lira skoro 1,3 km 3 oticaja. Međutim, zbog velikog 
isparavanja svega je oko 9% ove vode stvarno oti- 
calo iz jezera. Ideja iskorištenja sastojala se u tome 
da se nivo jezera spusti za 50 m u toku 50 godina, 
smanji površina a time i isparavanje, privedu vode 
rijeke Arpe i sve tako raspoložive zalihe iskoriste 
u 6 stepenica dolinom rijeke Razdan, iskorišćujući 
i njene vode. Usput se i navodnjavanju poljopri¬ 
vredne površine, pa se ovaj nekad pust i siromašan 
kraj pretvara relativno brzo uz pomoć sunca i vode 
u razvijenu oblast. Godišnja proizvodnja energije 
iznosila je u 1961. g. 3000 kWh, i tako je dostignut 
prosjek potrošnje cijele zemlje. 



SI. 15: Pogled na centralu Gumiš snage 4 X 56 MW 

Dolina rijeke Razdan nalazi se u vulkanskom 
području gdje dominiraju bazaltne i andezitske 
stijene; samo korito često je pokriveno debelim 
slojem aluvijalnog nanosa. Područje je relativno 
jako trusno, jačine potresa 7 do 8 stepeni. Pome- 
nuti sistem centrala izgrađivan je odmah iza Dru¬ 
gog svjetskog rata i sada je završena i posljednja 
centrala u sistemu kod samog Jerevana. Ukupna 
dužina derivacija što gravitacionih tunela ili kanala 
iznosi preko 56 km, instalirana snaga oko 560 MW 
a iskorišćuje se pad od oko 840 m. Godišnja proiz¬ 
vodnja sistema dosiže 2,3 TWh. 

HE Seven, prva u sistemu, šverskog je tipa i 
radi na padu koji se svake godine sve više sma¬ 
njuje jer se nivo jezera spušta. Zbog toga su pred¬ 
viđena spuštanja ulaznih organa u nekoliko etapa. 
Podzemna centrala smještena je u tufitskim bre- 
čama. Ima dvije Francis turbine. Najveća je treća 
stepenica, centrala Gumiš, koja iskorišćuje pad od 

285 m. Ima 15 m visoku nasutu branu sa uzvodnim 
zaptivnim slojem od gline. Podloga brane je vrlo 
šarolikog sastava: andezit-bazalt, aluvijalni nanos 
i laporac. Tlačnih cijevi ima četiri; kao i agregata. 
Centrala je iznutra obložena krasnim bijelo-žutim 
šarenim mramorom i bila je jedina na cijelome 
putu koju smo vidjeli tako bogato ukrašenu. 

Jedino najdonja stepenica, HE Jerevan, ima tu¬ 
nel pod pritiskom dug 2,8 km, koji je bio građen 
pod vrlo teškim uslovima u miocenskim glinama, 
raspucalim bazaltima i si., a ima promjer 4,4 m. 
I ova centrala je podzemna ,ali je nismo imali pri¬ 
like vidjeti. Time su vode iz jezera Sevan sprove¬ 
dene do Araratske ravnice, koja se također navod¬ 
njava iz rezervi vode skupljene u jezeru, odnosno 
na račun stalnog spuštanja nivoa jezera. 



SI. 16: Plantaže čaja na obali Crnog mora 
u Gruziji 


Pejsaži kroz koje smo prolazili vrlo su intere¬ 
santni i penjući se iz Jerevana do jezera imali smo 
mogućnost da uživamo u slikovitosti predjela, koji 
se pruža sve do podnožja Ararata u Turskoj a sa 
druge strane je zatvoren visokim brdima do 3500 m. 
Čudili smo se gajenju pšenice na visini preko 
1000 m, koja je specijalno uzgojena za te potrebe. 
Sva sela su veoma napredna i ponijeli smo veoma 
prijatne utiske iz ovih dalekih krajeva. Svi vodiči 
Inturista koji su nas pratili na putu kroz Armeniju 
bili su ili diplomirani ekonomisti ili profesori stra¬ 
nih jezika. 

Dalja etapa puta vodila nas je u Tbilisi, centar 
Gruzije, avionom preko visokih planina Kavkaza 
u Transkavkazje. Sa lijeve strane vidjeli smo vrh 
Elbrusa i drugih planina Kavkaza visokih i preko 
5000 m. 

Gruzijska SSR ima oko 76 000 km 2 i 4 miliona 
žitelja, pa je više od dva puta veća od Armenije. 
Preko polovine njenog teritorija nalazi se na visini 
iznad 1000 m. Tbilisi je stari kulturni centar, što se 
može vidjeti na svakom koraku, i u njemu stanuje 
oko petina žitelja republike. Glavni je cilj posjete 


bio da se upoznamo sa radom Tbiliskog naučno- 
-istraživačkog instituta za građenje i hidroenerge¬ 
tiku, koji je osnovan još 1929 g. kao prvi u Zakav- 
kazju, sa zadatkom da vrši naučno-istraživački rad 



SI. 17: Pogled na uzvodni dio brane postrojenja 

Kram I 


u oblasti teorije i prakse iskorišćenja vodnih snaga, 
hidrotehnike, elektrotehnike i eksploatacije hidro¬ 
elektrana, a zatim po pitanju izgradnje industrije 
i izgradnje uopće. Eksperimentalnu bazu instituta 
čine 7 laboratorija, i to hidraulički, elektrotehnički, 
laboratorij za hidrotehničke objekte i konstrukcije, 
laboratorij za industrijski hidrotehnički armirani 
beton i za stanice za ispitivanje, laboratorij za be- 



Shema vodnog puta 
Baltik-Crno more. 1 — Kahovska He; 

2 — Dnjeprovska HE; 3 — Dnjeproder- 
žinska HE; 4 — Kremenčugska HE; 

5 — Kanevska HE; 6 — Kijevska HE. 

SI. 18: Shema vodnog puta Baltik-Crno more 

ton i građevinske materijale, laboratorij za tunele 
i izvođenje radova, za geomehaniku, fundiranje i 
inženjersku geologiju. Stoji pod upravom mini¬ 
starstva za elektrane SSSR-a i spada uz Lenjin- 
gradski u najveće takove vrste u SSSR-u. Zapo¬ 
šljava oko 300 naučnih radnika i saradnika. Naro- 



Sl. 19. Hidroelektrana Krevneficug na Dnjepru 


čito se bavi problematikom derivacionih postro¬ 
jenja (tuneli) i visokim branama, što je specifično 
za cijeli Kavkaz i jedan dio Srednje Azije. Svi se 
nismo mogli upoznati sa cjelokupnim radom labo¬ 
ratorija instituta jer je vrijeme bilo ograničeno. 
Institut izdaje svoje publikacije u kojima se objav¬ 
ljuju svi radovi, a ima ih velik broj. U hidrauličkom 
laboratoriju nije se moglo vidjeti nešto naročito 
što se ne obrađuje i kod nas. On je svakako vrlo 
mali prema velikim kapacitetima s kojima raspo¬ 
lažemo u FNRJ. No za drugim laboratorijima smo 
u velikom zaostatku! S obzirom na način rada i 
izgradnje u SSSR-u, gdje se sva izgradnja elek- 


zor treće, pa svako radi po svome nahođenju jer 
propisi ne postoje. Institut vrši razmjenu publi¬ 
kacija i iskustava sa više zemalja u svijetu, no ni 
sa jednim našim, iako je to moguće. Za nas bi 
možda bilo veoma interesantno izmijeniti iskustva 
postignuta na laboratorijskom ispitivanju uvođenja 
brdskih potoka u tlačne tunele, na kojem polju su 
ovdje postignuti odlični rezultati. 

Od hidroenergetskih sistema centralne Gruzije 
upoznali smo samo jedan na rijeci Kram, pritoci 
Kure, koji obuhvata 3 elektrane derivacionog tipa. 
Kram nema velikih količina vode, ali se predviđa 
uvođenje voda gornjeg toka susjedne rijeke Para¬ 
vani. U depresiji Tsalka stvoreno je izgradnjom 
32 m visoke brane od kamenog nabačaja i kamena 
slagana u suho, koja je sa uzvodne strane zaptivena 
čeličnom maskom iz nerđajućeg čelika debljine 8 
mm, vezanom sa betonskom nožicom specijalnim 
zglobom. Nagib uzvodnog pokosa je 1 : 1,35 a niz- 
vodnog 1 : 1,4. Tlačni dovod ima ukupnu dužinu 
od oko 7,5 km i jedan dio od 1,3 km prolazi kao 
armirani betonski cjevni vod. Profil tunela je 3,2 m, 
maksimalni pritisak 6,3 At, a proticaj 36 m 3 /s. Pro¬ 
lazi kroz andezitsko-bazaltnu stijenu, dok cjevni 
vod leži na glini. Obložen je betonom debljine 
35 cm i armiranim torkretom debljine 6 do 10 cm. 
Centrala Kram I iskorišćuje oko 370 m pada i ima 
3 Pelton turbine sa po 4 mlaznika ukupne snage 
112 MW. Zbog velike raspucalosti andezitsko-ba- 
zaltne podloge akumulacija ima gubitke, koji do¬ 
stižu 2,16 m 3 /s u prosjeku i čine oko 20% voda 
što dotiču. Zbog toga se nivo jezera morao spustiti 
za 5 m, a sada se misli na specijalno osiguranje 
bokova akumulacije. Tlačne cijevi su također po¬ 
ložene u geološki nepovoljnim uslovima. 

Neposredno nizvodno nalazi se zahvat centrale 
Kram II, koji stvara niža brana u obliku vertikal¬ 
nog betonskog zida fundiranog na ploči i nasipa 
nabačenog sa nizvodne strane. U derivaciju ove 



SI. 20: Profil naplavljenih brana hidroelektrane Kremenčug 


trana vrši u stvari u režiji pomenutog ministarstva, 
rezultati istraživanja su obavezni za projektante i 
izvođače i sve se brzo prenosi uputstvima. Tako se 
na gradilištu ne može doći u situaciju kao kod nas, 
gdje projektant misli jedno, izvođač drugo a nad- 


centrale uvedeno je nekoliko potoka, koji imaju 
posebne zahvate. Centrala je podzemna i nalazila 
se u fazi betoniranja prilikom posjete. Iskorišćuje 
pad oko 330 m, a imaće dva agregata snage 110 
MW. Cijevni vod je nagnut pod 35°. 

U beton ove centrale ugrađeno je veoma mnogo 
armature i čeličnih profila. Oblogu vertikalnih 
zidova, koji su u krečnjaku, čini prvo armirani 
torkret, a zatim preko toga 40 cm debeo beton čiju 
oplatu je nosila čelična konstrukcija stupova; ovi su 
ujedno preuzimali pritisak od svježeg betona. Krov 
centrale čini armirano betonski roštilj koji će 
nositi platonsku konstrukciju u mašinskoj sali. 
Beton je bio naročito lošeg izgleda Čini se da pri 
izgradnji podzemnih centrala nedostaje još do¬ 
voljno iskustva, pa se vrše nepotrebna osiguranja. 
Zapaženo je osim toga kod visokotlačnih centrala 
da su agregati često švedske proizvodnje. 

Svečanom večerom u velikom restoranu na brdu 
koje se diže neposredno iz centra grada bila je 
završena ova posjeta Gruziji, a zatim smo slijedećeg 
dana ponovo poletjeli na sjever, u Ukrajinu. U 
Kijevu smo se ukrcali na 2 riječna broda i pošli 
ususret novim iznenađenjima. 

Kijev je glavni grad Ukrajinske SSR i leži 
s obje strane Dnjepra. Ima preko milion stanovnika 
i poslije oslobođenja snažno se razvio. Ima i pod¬ 
zemnu željeznicu. Dnjepar je treća rijeka u Evropi 
po svojoj dužini; srednji proticaj na ušću iznosi mu 
1680 m 3 /s, a savladava na svome toku ukupni pad 
od 220 m. Veći njegov dio iskoristiće se kao dio ve¬ 
likog vodnog puta od Baltika do Crnog mora. U 
tu svrhu vrši se sistematska izgradnja stepenica. 
Glavni energetski potencijal Dnjepra koncentriran 


dišnja proizvodnja 9 TWh. Ukupna korisna aku¬ 
mulacija vode iznosiće oko 16 km 3 ili oko 30% 
godišnjeg oticaja. Najveću korisnu zapreminu (9 
km 3 ) ima hidroelektrana Kremenčug nizvodno Ki¬ 
jeva. Ukupna dužina svih brana ove elektrane iz¬ 
nosi 12,6 km, od čega su 11,5 km naplavljeni nasipi. 
Betonski dio čine protočna polja kapaciteta 20 350 
m 3 /s, kojih ima 10 X 16 m, i zgrada centrale sa 
12 Kaplan turbina snage 625 MW. Mašinska sala 
je otkrivenog tipa, tj. bez normalnog zdanja, sa 
velikim poklopcima iznad svakog generatora i 
500-tonskim kranom. Cijeli betoski dio objekta 
fundiran je na granitu a ostalo na riječnom na¬ 
nosu. Godišnja proizvodnja energije iznosi 1,5 TWh. 
Centrala je vezana u sistem dalekovodima 154 i 
330 KV. Ima telekomandu i njome može da se 
upravlja iz dispečerskog centra, tako da je posada 
mala. To je inače normalna pojava u svim cen¬ 
tralama. 

Preko brane prolazi širok put i pruga, što je 
također slučaj kod svih brana. Zapaženo je tako¬ 
đer da most kojim se vrši saobraćaj vrlo vibrira 
Napravljen je od prednapregnutih greda. Kvalitet 
radova je izuzetno dobar, tako da su svi učesnici 
putovanja bili veoma iznenađeni. Vrlo veliki obim 
radova izvršen je da bi se uredio prolaz za brodove. 
Sa uzvodne strane izgrađena je luka prije ulaza u 
brodarsku ustavu, a sa nizvodne strane odvodni 
kanal. Nasip koji ograđuje luku dug je oko 2,5 km. 


2x 200 T 



je na dijelu nizvodno ušća Pripjata. Proticaj osjet¬ 
ljivo varira kako u toku godine tako i u nizu. U 
proljeće tj. pri topljenju snijega, rijekom prođe 
oko 65% svih godišnjih voda. Južni dio Ukrajine 
ima veoma male pada vine, pa je izgradnja centrala 
bila vezana kako na stvaranje akumulacija radi 
izravnjanja proticaj a, omogućavanja navodnja¬ 
vanja 3,5 miliona ha zemlje i obrane od poplava, 
tako i radi proizvodnje energije i poboljšanja plo¬ 
vidbe. 

Energetsko rješenje za Donji Dnjepar predviđa 
6 postrojenja, od kojih su 3 izgrađena (HE Kre¬ 
menčug, Kahovska HE, i Dnjeprovska), 2 u fazi 
izgradnje (Dnjeprodzeržinska i Kijevska HE) a Ka- 
nevska u fazi projektovanja. Iinstilirana snaga 
svih centrala bit će 2,8 miliona KW a srednja go- 


Radovi na betoniranju ovog objekta trajali su 
svega 18 mjeseci, uz maksimalno učešće oko 8000 
radnika. Troškovi izgradnje iznosili su oko 160 
miliona novih rubalja, pa su specifični troškovi 
približno isti kao i u Volgogradskoj centrali. Naro¬ 
čito je interesantno da je specifični proticaj po 
dužini protočnog polja veoma velik i iznosi 106 
m 3 /h. U momentu posjete centrala je radila na 
neto padu od 15 m. 

Po pregledu ovog postrojenja ponovo smo riječ¬ 
nim brodovima otišli na sjever i preko Kijeva do 
gradilišta Kijevske centrale. Imali smo prilike vi¬ 
djeti zagat I faze sa nekoliko desetina crpnih sta¬ 
nica oko nasipa, jer se cijelo fundiran je vrši na 
pjeskovito-glinovitim slojevima. Unutar jame u 
toku su radovi na betoniranju donjeg dijela brane. 

Sav beton je veoma jako armiran. Primjenjuje se 
samo armatura tipa »Tor«, i do profila koji kod 
nas uopće nisu uobičajim (debljina sipki preko 
60 mm). Osim toga u toku su radovi na betoniranju 
brodarske ustave. Jedino na ovom gradilištu pri¬ 
mijećena je primjena i češke mehanizacije. Oprem¬ 
ljenost mehanizacijom je velika a kvalitet betona 
odličan. Ovo postrojenje će biti složenoga tipa, 
bez posebnog zdanja strojare i protočnih polja. 
Voda će se propuštati kroz samu centralu, gdje 
su predviđeni horizontalni agregati, montirani u 
kapsulama. U njegovom sklopu će se izgraditi i 
prvo hidroakumulaciono postrojenje u SSSR-u. U 
vrijeme minimuma noćne potrošnje pumpe će di¬ 
zati vodu na visinu od oko 65 m u poseban akumu- 
lacioni bazen, koja će se iskorišćivati u vrijeme 
velike potrošnje. To je trebalo da se uradi jer je 


akumulacija po toku Dnjepra relativno mala (svega 
nešto preko 1 km 3 ), iako će jezero biti dugo oko 
125 km. No veličina uspora je također mala i iz¬ 
nosi oko 10 m. 

Kapacitet betonare na ovom gradilištu iznosi 
1000 m 3 /dan. Opisani tip primijenjen je iz razloga 
da bi se što više skratio betonski dio brane, koji će 
imati dužinu svega 286 m. Ukupna dužina svih 
nasipa biće vrlo velika, ona dosiže 54 km. Od 
podvirne vode betonski dio je štićen pobijenim tal- 
parna, koje idu do laporca. Zapaženo je da se pri¬ 
mjenjuje samo montažna oplata od betonskih ele¬ 
menata, što naročito ubrzava radove prema njiho¬ 
vom iskustvu. Odijeljeni betonski blokovi zaptiveni 
su gumenim brtvama. Na sastavu armatura je va¬ 
rena na stik a var podložen pločicom. 

(Nastavit će se) 


ITERATIVNI POSTUPAK ZA RJEŠAVANJE JEDNADŽBE 

TREĆEG STEPENA 

V. Andrejev, Zagreb 


Kubna jednadžba općeg oblika relativno često 
dolazi u tehničkim problemima. Njezino tačno rje¬ 
šenje pomoću Cardanove formule ili pomoću tri¬ 
gonometrijskih veličina nije prikladno za praksu. 

I tačan postupak u kojem se do rezultata dolazi 
preko mnogobrojnih i kompliciranih računskih 
operacija može biti samo prividno tačan ako se ne- 
tačnosti operacija gomilaju ,pa rezultati mogu ispa¬ 
sti manje tačni nego po iterativnom postupku gdje 
se tačnost može po volji povisivati. Ovdje se izlaže 
jedan iterativni postupak u kojem se išlo zatim 
da operacije budu jednostavne i takve da se uglav¬ 
nom mogu izvoditi pomoću logaritmara. 

Kubna jednadžba u tehničkim problemima če¬ 
sto dolazi u obliku: 


r + 2 m p = b,.(6) 

r,p = — c.(7) 

gdje je 


r = m 2 + n 2 (u slučaju kompleksnih korijena) 
i 

r = m 2 — n 2 (u slučaju realnih korijena) . . (8) 

Iz jednadžbi (5) i (6), ako ih riješimo po m i p, 
dobivamo: 



x 3 + ax 2 + bx + c = 0 . . . . (1) 

Kubna jednadžba tipa (1) imat će barem jedan 
realan korijen i dva konjugirano kompleksna: 

x x = p, x 2 = m + i n, x ;i = m — i n (2) 

Ako su svi korijeni realni, onda ih možemo 

ovako prikazati: 

( = P, 

l x 2 = m + i (i n) = m — n, . . . (3) 

( x 3 = m — i (i n) = m + n, 

Između korijena i koeficijenata postoje ove 
(Vietine) relacije: 

I a = — (x x + x 2 + x 3 ), 

b = (x 1 x 2 + x 1 x 3 + x 2 x 3 ), ... (4) 

c = — Xl • x 2 • x 3 

Ako u te relacije uvrstimo (2) ili (3) dobivamo: 

p + 2 m = — a,.(5) 


Budući da su vrijednosti m i p uvijek realne, 
mora biti: 

/a 2 

j \~2~l 

odnosno . - 

^ / a 2. 

r > b - 


■b + r>0 


/ a 2 

-U) 


a što u vezi sa (6) znači: 

— 2mp>' 


odnosno 


a 2 

T) ’ 


2 mp <- —~ 


( 10 ) 


Prema izloženom iterativni postupak bi se sa¬ 
stojao od ovih operacija: 

1. Odabere se vrijednost 2 m p po nejednako¬ 
sti (10); 

2. iz jednadžbe (6) se odredi vrijednost 

r = b — 2 m p; 










Br. 11. god. XIV-1962 


Andrejev: Iterativni postupak za rješavanje jednadžbe trećeg stepena 


395 


3. pomoću jednadžbe (7) se odredi 


c 



4. iz jednadžbe (5) se odredi 

2 m = — a — p, 

5. odredi se produkt 2 m p pomoću tt 3. i 4: 

2 m p =- C (— a — p), . . . (11) 

r 

koji daje popravljenu vrijednost 2 m p, uzetu u 
t. 1. Zatim se postupak ponavlja s vrijednošću 
2mp iz (11), dok se ne dobije ista vrijednost u 
stupcu 1. i stupcu 5. (vidi primjer 1). 

Ako se u (11) uvrste izrazi za r i p i kratkoće 
radi označi 


2mp = u.(12) 

jednadžba (11) poprima oblik: 


u = a 


b — uj b — u 


= f(u) 


(13) 


Pod 1. do 5. navedene operacije su u biti itera¬ 
tivno rješavanje jednadžbe (13), a poznato je da 
iteracija u tom slučaju bezuvjetno konvergira ako 
je ispunjen uvjet: 

|f' (u)| < u' = 1 .... (14) 

Budući da mogu postojati samo dvije alterna¬ 
tive, tj. gornja nejednakost može biti ispunjena ili 
neispunjena, možemo očekivati da će se 50% svih 
slučajeva moći uspješno riješiti gore izloženim po¬ 
stupkom, koji je vrlo jednostavan u provedbi jer 
zahtijeva u jednom ciklusu samo dva zbrajanja, 
jedno dijeljenje i jedno množenje ,a pri tome daje 
na kraju sve podatke za sve korijene s istom tač- 
nošću. U primjeru 1. prikazan je takav konvergen¬ 
tan slučaj postupka. 


Nekonvergentni slučajevi mogu se isto tako ri¬ 
ješiti po predloženoj shemi. Oni se mogu pojaviti 
u dva različita oblika: a) Nastaje alternacija veli¬ 
čine 2 m p u rubrikama 1. i 5. (bez promjene pred¬ 
znaka), tako da se polazeći od veće vrijednosti u 
rubrici 1. dobije manja vrijednost u rubrici 5, i 
obrnuto. 

Takav slučaj se može svesti na konvergentan 
ako se u rubriku 1. uvrštavaju aritmetičke sredine 
za 2 mp iz rubrika 1. i 5. prethodnog koraka itera- 
cije, tj. 

/n x (2mp) n . i w + (2mp) n _ i w 
(2 m p) n =- - - 

Takav slučaj prikazuje primjer 2. Teoretska 
osnova takve konvergencije ostaje ovdje bez do¬ 
kaza. 

b) Nastaje alternacija veličina i njihovih pred¬ 
znaka u rubrikama 1. i 5, tj. nastaje opći slučaj 
divergencije. Jasno je da u području alternacije 
predznaka neće biti rješenje, pa zato treba odmah 
isključiti takvo područje, što se može lako postići 
ako se uoče karakteristične vrijednosti funkcija 
f(u). 

Iz (13) se vidi da funkcija u = f (u) može pri¬ 
jeći iz područja jednog predznaka u području dru¬ 
gog preko jednadžbe 



otkuda slijedi da je granična vrijednost prijelaza 

Ugr — b-.(16) 

a 

Druga granična vrijednost bila bi u^ r = + oo, 
ali ona nema realnog smisla. 

Na koju stranu od granične vrijednosti u gr treba 
poći da bi postupak konvergirao, odnosno na kojoj 


PRIMJER 1. x 3 + 4 x 2 + 100 x + 20 = 0 



2 m p 

b = 100,00 

= —20,00 

= —4,00 

2 m p 


Red. br. 
iteracije 

r = b — 

— 2 m p 

p = —i 

r 

2 m = 

= — a —p 



(1) 

(2) 

(3) 

(4) 

(5) 


1. 

4 

96,00 

—0,208 

—3,792 

+ 0,79 

( 2 ) 2= 4 2mp < 4 

2. 

0,79 

99,21 

—0,202 

—3,798 

+ 0,77 

m = —1,899 

3. 

0,77 

99,23 

—0,202 

—3,798 

+ 0,77 

m 2 = 3,606 




= x 3 



r = 99,203 

n 2 = 95,624 n = +9,779 

xi = —1,899 + i 9,779 
x 2 = —1,899 —i 9,779 

x 3 = p = —0,202 

Sx = —4,000 

PRIMJER 2. x 3 + 4x 2 + 6x + 8 = 0 



2 m p 

b = 6,00 

= —8,00 

— a = 

= —4,00 

2 mp 




r = b — 

c 

2 m = 







— 2 m p 

p - - 

r 

= — a — p 





(1) 

(2) 

(3) 

(4) 

(5) 



1. 

4,00 

2,00 

—4,00 

0 

0 



2. 

0 

6,00 

—1,33 

—2,67 

3,56 


=4 2 m p < 4,00 

3. 

3,56 

2,44 

—3,28 

— 0,72 

2,36 


\ 2 / 

4. 

2,36 

3,64 

—2,32 

—1,68 

3,91 


Dalje se ide s aritmetičkim 








sredinama 

5. 

3,14 

2,86 

—2,80 

—1,20 

3,36 

2,36 + 3,91 



o = 3,14 

6. 

3,25 

2,75 

—2,92 

—1,08 

3,14 


2 ’ 



1,119 

7. 

3,20 

2,80 

—2,857 

—1,143 

3,266 


m = — 2 ~— = — 0,560 

8. 

3,233 

2,767 

—2,890 

—1,110 

3,210 


m 2 = 0,314 

9. 

3,222 

2,778 

—2,881 

—1,119 

3,223 


r = 2,778 




= Xi 



n 2 = 2,464 

n = +1,570 

Xi = — 2,881 

x 2 = — 0,560 + i 1,570 

X3 = — 0,500 — i 1,570 








2 Xi = —4,001 







Treba = (—4,000) 


strani od granične vrijednosti leži pravo rješenje, 
možemo lako ustanoviti ako odredimo i druge ka¬ 
rakteristične vrijednosti funkcije f (u). 

Prikazivanje rješenja pomoću funkcije f (u) 
ima dobru stranu da se njezine karakteristične vri¬ 
jednosti vrlo lako određuju. 

Orijentaciju na koju stranu od u gr treba poći 
može u nekim slučajevima pokazati relacija (10) 
jer ona svakako mora biti ispunjena. 

Derivacija funkcije f (u) iz (13) je 


f' (u) 


2 a c 3 c 2 

(b — u) 2 b —u) 3 ’ 


(17) 


a prema tome f (u) poprima ekstremnu vrijednost 
kad je 


odnosno za 



= 0 , 



(18) 


Treba primijetiti da se u e relativno malo razli- 

c 

kuje od Ug r = b-iz (16), a sama ekstremna 

a 

vrijednost funkcije f (u) je 


dok je 



(19) 


f' (u gr ) 


a 3 


c 


. . ( 20 ) 


Daljnje karakteristične vrijednosti funkcije 
F (u) su u ovoj tablici: 


f (u) 


r (u) 


1. 

2 . 

3. 

4. 

5. 


Ugr = b — 


u 0 = b - 


2 a 


b 

0 

+ °o 


- 00 “ 

c (ab — c) 
~ b- 

0 


a 3 

c 


0 

oo 


pa — —) 

2 V b / 


Daljnje dvije vrijednosti u e za koje f (u) po¬ 
prima ekstremne vrijednosti gube ovdje smisao jer 
su u 2>3> = oo, a to ovdje ne dolazi u obzir budući 
da u = 2 m p mora biti realna i konačna veličina. 

Primjer 3. prikazuje nekonvergentan slučaj, 
koji se rješava isključenjem alternacije. 

Poslije treće iteracije vidimo da nema konver¬ 
gencije, pa sastavljamo tablicu karakterističnih 
vrijednosti funkcije f(u): 



u 

f (U) 

f'(u) 

1. 

c 

i: 

II 

1 

CQ 

O 

0 

0,50 

3. 

Ue = — 73,0 

5,556 

0 

2. 

2,0 

— oo 2 

oo 

4. 

0 

—15 000 

—11 093,75 

PRIMJER 3 x 3 + 5 x 2 + 2 x + 250 = 0 


Red. 

br. 

iter. 

2mp 

b = 2,00 

— 250,00 

— a = 

— 5,00 

2 m p 



r = b — 

— 2 m p 

p—-^ 

r 

2mp = 

= — a —p 




1 . 

2. 

3. 

4. 

5. 



1 . 

6,00 

—4,00 

+ 62,50 

—67,50 

—4220 


a 2 

2. 

3. 

—4220 

—0,293 

4222 

2,293 

—0,0593 

—854 

+ 4,9407 

—849 

—0,293 

+ 725046 


> 4 = 6,25 2 m p < 6,25 

Nema konvergencije 

4. 

—48,00 

50,00 

—5,00 

0,0 

0,0 


m = 1,675 

5. 

—24,00 

26,00 

—9,63 

4,63 

—44,5 


m 2 = 2,805 

6. 

—34,00 

36,00 

—6,95 

1,95 

—13,6 


r = 29,970 

7. 

—29,00 

31,00 

—8,06 

3,06 

—24,42 


n 2 = +27,165 

8. 

—28,00 

30,00 

—8,333 

3,333 

—27,75 


n = +5,212 

9. 

—'27,90 

29,90 

—8,36 

3,36 

—28,05 


xi = —8,35 

10. 

—27,97 

29,97 

—8,35 

= Xi 

3,35 

—28,00 

< % 

x 2 = 1,675 + i 5,212 

x 3 = 1,675 —i 5,212 

2 x = —5,000 


Iz tablice se vidi da rješenje mora biti između 
u = u gr i u = 0, jer samo tamo možemo dobiti pri- 
jesjek funkcije f (u) s pravcem u. 

Dalje nastavljamo s iteracijom 4, uzevši 2mp = 
= u gr = — 48, a iza toga uzimamo aritmetičke 
sredine. 

Iz iteracija 4. i 5. se vidi da rješenje mora biti 
između —48 i —24. 


Poslije 6. iteracije se vidi da rješenje mora biti 
između —34 i —24. Za sedmu iteraciju se uzima 
početni 2 m p kao sredina od tih vrijednosti, a 
dalje se iteracija nastavlja svrsishodnom promje¬ 
nom početne vrijednosti 2mp u rubrici 1, jer se 
došlo u neposrednu blizinu pravog rješenja. 

Primjer 3. je možda najteži slučaj divergencije. 
Njegovo rješenje ne ide čisto mehanički kao u pri¬ 
mjeru 1, ali je ipak moguće odnosno provedivo po¬ 
moću predložene sheme. 


ZAŠTITA HIDROGRAĐEVINSKIH RADNIKA OD 
KESONSKE BOLESTI 

Inž. Advan Dizdarević, Ljubija 


Bolest od povećanog atmosferskog pritiska 
predstavlja poseban problem u građevinarstvu. Pri 
radu pod povećanim pritiskom, naročito za vrijeme 
i poslije ispuštanja vazduha, može doći do pojave 
ove bolesti, koja često može biti vrlo teška pa i 
sa trajnim posljedicama. 

Nije dovoljno da o tim bolestima znaju samo 
ljekari; i rukovodioci objekata moraju znati o 
uzrocima, pojavama i posljedicama kesonske 
bolesti. 

Konstrukcija kesona 

U kratkim crtama pokazujem princip kesonskog 
uređaja, koji omogućuje izvođenje građevinskih 
radova pod vodom. 

Sud u obliku čaše, koji se spušta vertikalno u 
vodu tako da mu je dno na vrhu, ispunit će se 
vodom samo do izvjesne visine jer u njemu ostaje 


sabijen vazduh. Pritisak sabijenog vazduha u sudu 
drži ravnotežu pritisku vode, koji je rezultat razli¬ 
čitih visina nivoa vode u sudu i van suda. Ako 
bi u sud kroz cijev uduvali vazduh pod pritiskom, 
onda bi nivo vode u sudu mogli spustiti do donje 
ivice suda. Pri daljnjem povećanju pritiska vaz¬ 
duh bi iz suda izlazio kroz vodu u vidu mjehurova 
i na taj način u sudu bi ostao stalno toliko zbijen 
vazduh koliko je to potrebno da se spriječi ulazak 
vode u sud. 

Na osnovu ovog principa radi se i u kesonu, 
kakav je Triger 1841 god. prvi put primijenio u 
Salonu na Loari. 

Keson mora imati radnu komoru, ulaznu — iz¬ 
laznu komoru (tako zvanu komoru za izjednačenje), 
šahtnu cijev, koja spaja radnu komoru sa ulaznom 
— ispušnom komorom. 

Kad radnik uđe u ulaznu komoru, zatvaraju 
se ulazna vrata te se na taj način sprečava izlazak 
komprimiranog vazduha, koji ulazi iz radne ko¬ 
more u ulaznu-izlaznu komoru u cilju izjednačenja 
pritiska. Kad je pritisak izjednačen, radnik ulazi 
kroz vrata šahtne cijevi i kroz ovu se spušta u 
radnu komoru gdje obavlja posao. Po završenom 
poslu radnik se vraća u ulaznu-izlaznu komoru, 
zatvara vrata na šahtnoj cijevi i čeka da se po¬ 
moću posebnog ventila izjednači pritisak sa atmo¬ 
sferskim pritiskom vani. 

Sanitarno-higijenski uslovi 

Posmatrajući uticaj rada u kesonima na zdrav¬ 
lje radnika došlo se do zaključka da čovječji orga¬ 
nizam u određenim uslovima može da podnese pri¬ 
tisak do 3,5 atmosfere bez štete po zdravlje. 

Nepotrebno dugo zadržavanje radnika u sabije¬ 
nom vazduhu, nečistoća toga vazduha, visina pri¬ 
tiska i odveć brz prelazak od višeg ka normalnom 
pritisku — to su osnovni uzroci zbog kojih može 
potpuno zdrav čovjek da oboli od specifične pro¬ 
fesionalne bolesti od kesonskih radova, tako zvane 
»kesonske bolesti«. 

Da bi se jasnije shvatila geneza bolesti, po¬ 
trebno je poznavati ponašanje gasova u krvi pod 
različitim vazdušnim pritiskom. Henryev zakon 
glasi: »Tečnost apsorbira gasove srazmjerno pri¬ 
tisku pod kojim se gas nalazi«. Prema tome se sa 
povećavanjem pritiska srazmjerno povećava koli¬ 
čina gasova koji će se rastvarati u tečnosti, odno¬ 
sno u krvi, naročito azota i kiseonika koji se u 
atmosferskom vazduhu pod pritiskom od 760 mm 
živinog stuba nalaze u slijedećem sastavu: 

kiseonika.oko 21%, 

ugljen dioksida . . . oko 0,03%, 

azota.oko 79%. 

Azot kao inertan gas prvo se rastvara u krvi, a 
zatim i u svim tkivima organizma. Mišićni rad, 
a također i tkiva bogata mastima olakšavaju apsor¬ 
pciju gasova, osobito azota. 

Za potpuno zasićenje krvi potrebno je 7—10 
časova, koje po Caccuriju za 15 minuta iznosi 50%, 
poslije 30 min. 75% i poslije jednog sata 94%. 

Geološki sastav zemljišta ponekad bogatih raz¬ 
nim ugljovodonicima može nepovoljno uticati i 
na rad u kesonima. Pri gradnji pančevačkog mosta 
naišlo se na organski materijal neprijatnog zadaha 
koji je stvarao loš vazduh u radnoj komori, što je 
dovodilo do čestih pojava kesonske bolesti. Na 
Skadarskom jezeru naišlo se na glino viti materijal 
koji je stvarao težak zadah u kesonu i povećavao 
je broj obolenja, dok se prelaskom na bolji teren, 
šljunak i pijesak, broj oboljenja znatno smanjio. 

Kad se dekompresija vrši lagano i ravnomjerno, 
gasovi se postepeno eliminišu iz krvi u nivou pluć¬ 
nih kapilara gdje oni zbog manjeg pritiska prelaze 
u alveole, a zatim napolje. Izračunato je da se iz 
pluća čovjeka može eliminisati 150 cm 3 za 1 min. 
Kako čovjek težine od 70 kg pod pritiskom od 4 


atmosfere ima rastvorenog azota u visini od 3360 
cm 3 , potrebno je da se dekompresija vrši lagano 
da bi se izbjeglo stvaranje gasnih mjehurića. Ako 
se dekompresija vrši brzo, azot nema mogućnosti 
da se istom brzinom izluči i tad dolazi do stvaranja 
gasnih mjehurića koji izazivaju razne poremećaje 
u pojedinim tkivima. 

Znaci obolenja 

Osnovni uzrok kesonske bolesti je prekomjerna 
zasićenost čovječjeg organizma azotom, kao poslje¬ 
dica nepridržavanja propisanih uslova rada, i to 
bilo održavanja duljeg radnog vremena, kraćeg 
trajanja izlaska i ulaska, uposlenje neodgova¬ 
rajućih radnika i si. Prvi znak zasićenosti je spe¬ 
cifični svrab ispod kože, sa osobitim bockanjem, 
što je posljedica mehaničkog otvaranja pora azo¬ 
tom. Pri povećanju pritiska kod radnika je zapažen 
osjećaj pojačane snage i bolji apetit. Zapaženo je 
ubrzanje pulsa i disanja i smanjenje krvnog pri¬ 
tiska. Osim toga promjena u glasu, nemogućnost 
žviždanja, smanjenje osjetljivosti čula pipanja, 
katkada mirisa i ukusa, zati krvarenje iz nosa, uva 
i pluća, pojava znojenja i osjećaji premorenosti. 
Pri naglom pojačanju pritiska može doći do vrto¬ 
glavice, gađenja i zujanja u ušima zbog razlike 
između vazdušnog pritiska i pritiska u srednjem 
uhu, što može dovesti do prskanja bubnjića. 

U periodu ispuštanja vazduha mogu se pojaviti 
najteže kliničke pojave kesonske bolesti. Po pravilu 
te pojave nastaju 10—15 minuta po izlasku napolje, 
katkada poslije jednog i više sati. Klničke pojave 
ove bolesti očituju se u nekoliko oblika s obzirom 
na djelovanje na nervni sistem, zglobove, mišiće i 
kosti. 

Pri poremećajima nervnog sistema početak je 
munjevit. Pored vrtoglavice, glavobolje i povra¬ 
ćanja može doći do iznenadnog gubljenja svijesti, 
do grčeva i do nagle pojave slabosti srca, a gdjekad 
i do smanjenja aktivnosti mozga. Dođe li do ošte¬ 
ćenja pojedinih centara kičmene moždine, mogu 
ako bolesnik preživi nastati trajne posljedice: uze¬ 
tost jednog, dva ili više udova, smanjene moći 
mišićne radnje, poremećaji refleksa, poremećaji 
lučenja mokraće i stolice, nemogućnost izgovaranja 
riječi itd. 

Od posebnog značaja su poremećaji čula sluha 
Dok se u periodu povećanja pritiska zapažaju po¬ 
jave zujanja u ušima, bolovi i prolazna vrtoglavica, 
u periodu dekompresije pojavljuju se poremećaji 
teže prirode, praćeni vrtoglavicom zbog koje dolazi 
do pada na zemlju sa znacima zujanja, nagluvosti, 
gađenja, hladnog znojenja, glavobolje i opće ma- 
laksavosti. Ovi bolesnici moraju duže ostati na 
miru jer se pri pokretu odmah pojavljuje vrtogla¬ 
vica. 

Nekoliko sati po prestanku dekompresije po¬ 
javiti mogu se jaki bolovi u zglobovima donjih 
udova, osobito koljena, a isto tako i u mišićima. 
Ovi se bolovi povećavaju kako pri aktivnim tako 
i pri pasivnim pokretima, a osobito pod pritiskom 
na površini zglobova. 

Liječenje 

Ako u periodu kompresije dođe do težih tegoba, 
u ušima, mora se pokušati da se izjednači pritisak 
u srednjem uhu, a to se postiže: 

— gutanjem pljuvačke sa naporom, 

— naglim izdisanjem vazduha u zatvorena usta 
uz zatvoren nos, tako da vazduh izlazi kroz uši. 

Posljednji je način efikasniji. 

Poslije dekompresije pri pojavi prvih znakova 
kesonske bolesti najbolja terapija je rekompresija. 
Njome se postiže uspostavljanje cirkulacije krvi u 
pogođenim partijama, najprije smanjenjem oblika 
mjehurića azota, a zatim se favoriziranjem njego¬ 
vog rastvaranja u krvi omogućuje u daljoj fazi 
vrlo pažljivom dekompresijom njegovo izbaciva¬ 
nje kroz plućne alveole. 

Rekompresija se obavlja u naročitim komorama. 

Kad se bolesnik smjesti u komoru za liječenje, 
vazduh se komprimira naglo do nivoa pritiska koji 
je postojao za vrijeme rada u kesonu. Za najveći 
broj slučajeva pritisak bez obizra na pritisak pod 
kojim je bolesnik radio, ne treba da pređe 3—3,5 
atmosfera, jer je to dovoljno za iščezavanje kli- 
ničnih pojava bolesti. Sa dekompresiom treba po¬ 
četi 10 minuta poslije iščezavanja simptoma bo¬ 
lesti. 

Ako se poslije liječenja poremećaji ponovo po¬ 
jave, što se često dešava, liječenje treba ponoviti 
udvostručujući normalno vrijeme zadržavanja u 
komori, a isto tako i vrijeme dekompresije. 

Zaštitne mjere 

Za rad u kesonu biraju se radnici koji su zdravi 
i mladi, od 20 do maksimum 40 godina starosti. 
Prilikom pregleda treba voditi računa o tom da 
radnici ne boluju od srca, krvnih sudova, bubrega, 
pluća i jetre, a zatim od uva i oboljenja centralnog 
nervnog sistema, i da nisu alkoholičari. I pored 
brižljivog biranja potreban je i stalni sistematski 
liječnički pregled radnika. 

Što se tiče određivanja radnog vremena u ke¬ 
sonu, treba voditi računa o tome da novi radnici 
prvi put mogu da rade jednu trećinu radnog vre¬ 
mena, a drugi i treći put dvije trećine, pa zatim 
cijelo radno vrijeme ako se ne pojave nikakva obo¬ 
ljenja. 

Radno vrijeme je određeno zakonskim propi¬ 
sima u Službenom listu FNRJ broj 29 od 1955 go¬ 
dine, te se daje u obliku tabelarnog pregleda, a 
zavisno je od natpritiska u atmosferama. 


Natpritisak u 
atmosferama 

a) 0 — 1,75 

b) 1,75 — 2,50 

c) 2,50 — 3,00 

d) 3,00 — 3,50 

e) 3,50 — 4,00 


Ukupan broj 
radnih časova u 
toku 24 časa 

7 

6 

5 

4 

2 


U radno vrijeme uračunava se silazak i izlazak 
iz kesona. Od završetka dnevnog rada do stupanja 
na rad idućeg dana mora proći najmanje 12 ča¬ 
sova. 

Radno vrijeme za radove pod a), b) i e) je jedno¬ 
kratno. 

Lica zaposlena u radovima pod a) i b) imaju za 
vrijeme rada pravo na odmor od pola sata. Ovaj 
odmor uračunava se u radno vrijeme od 7 odnosno 
6 časova. 

Radno vrijeme za radove pod c) i d) je dvo- 
kratno. Svaki dio ovog radnog vremena iznosi 2,5 
odnosno 2 časa. Razmak između prvog i drugog 
dijela rada iznosi za poslove pod c) najmanje 8 
časova, a za poslove pod d) najmanje 10 časova. 

Temperatura u kesonu treba da se kreće od 
17°—22° C. 

Od velike važnosti je racionalno mjenjanje 
vazduha u kesonu, kako bi bilo dovoljno atmo¬ 
sferskog kiseonika. Na jednog radnika treba da 
dođe oko 30 m 3 atmosferskog vazduha na jedan 
čas kod većih pritisaka, a 20 m 3 /sat kod pritiska 
do 0,5 kg/cm 2 . 

Za slobodno kretanje i nesmetani rad keson 
mora biti prostoran, sa visinom od barem 2,2 m. 

Vrijeme regulisanja kompresije i dekompresije 
od velike je važnosti. 


nat¬ 

Vrijeme 

Vrijeme 

pritisak 

ulaska 

izlaska 

0—1,00 

8 min 

10 min 

1,2 

9 „ 

24 „ 

1,4 

10 „ 

28 „ 

1,6 

U „ 

32 „ 

1,8 

12 „ 

36 „ 

2,00 

13 „ 

40 „ 

2,2 

14 „ 

44 „ 

2,4 

15 „ 

48 „ 

2,6 

16 „ 

52 „ 

2,8 

17 „ 

56 „ 

3,0 

18 „ 

60 „ 


Treba da postoje odgovorni rukovodioci koji 
vode nadzor nad sprovođenjem kompresije i de¬ 
kompresije pomoću manometra i časovnika, koji 
su postavljeni u ulaznoj komori. 

Vrijeme dekompresije treba da bude istaknuto 
na pogodnom mjestu. 

Spisak svih radnika koji rade u kesonu sa nji¬ 
hovim rukovodiocem treba predati rukovodiocu 
rada kao poseban dokumenat. 

Pored ravnomjerne dekompresije postoji i ste- 
penasta, koju predlaže Haldane, koja ima nezgodnu 
stranu što prouzrokuje naglo sniženje temperature, 
kondenzaciju vodene pare i gustu maglu. 

Bornstein preporučuje kombinirani sistem de¬ 
kompresije, ali najbolji rezultati postignuti su 
ravnomjernom dekompresijom. 

Odgovorni rukovodilac mora voditi računa i o 
sredstvima za prvu pomoć. Mora imati uvjek pri 
ruci aparat sa kiseonikom i pribor za vještačko di¬ 
sanje. Isto tako mora se starati da bude u vezi sa 
radnicima u komori pomoću ispravnog telefona. 
Na predvratima gdje je natpritisak veći od 2,0 
kg/cm 2 , gdje se u kesonu radi dulje od 14 dana, 
obavezno je instalirati ambulantnu kompresionu 
komoru. 

Mjere predostrožnosti 

Svim radnicima, a naročito onima koji prvi 
put ulaze u keson, mora se dati osnovno znanje o 
radu u kesonu 

Treba se strogo pridržavati propisanih pravila 
pri ulazu i izlazu iz kesona i energično voditi borbu 
protiv narušavanja discipline i radnog reda, po¬ 
gotovo kad ta narušavanja ugrožavaju zdravlje 
radnika. 

Obezbijediti normalne uslove kesonskim radni¬ 
cima u pogledu ishrane, odjeće i stana. Naglašava 


se da je za radnika veoma važan kvalitet obuće; 
bolja je kožna nego gumena obuća. 

Zbog neophodnosti pravilnog signaliziranja svih 
potreba najbolje je služiti se telefonom, a ako ga 
nema, ugovorenim znacima ili zvonjenjem. 

Samo rukovodioc kesona može manipulisati sa 
komorskim instalacijama kao što su: slavine, zatva¬ 
rači, ventili, vrata, itd. 

Budući da je organizam poslije bavljenja u 
sabijenom vazduhu vrlo naklonjen nazebu, rad¬ 
nici još u komori moraju obući toplo odijelo, i to 
suvo. Zato se preporučuje vunena odjeća. U nepo¬ 
srednoj blizini izvođač mora imati sanitetsku ba¬ 
raku. Radnicima treba davati topla bezalkoholna 
pića. 

Propise o HTZ sprovoditi do krajnjih mjera i 
naročitu pažnju obratiti pravilnom sprovođenju 
dekompresije, jer se na taj način može spriječiti 
pojava i razvoj kesonske bolesti, odnosno sačuvati 
zdravlje naših kesonskih radnika. 


5 naših i inostranih gradilišta - 

MOST PREKO SAVE BOHINJKE U SOTESKI 

Most je izgrađen preko srazmjerno uske doline struku promjenu širine kolovoza zbog proširenja u 
Save Bohinjke u Soteski. Predratni most imao je krivinama i izmjenu poprečnog pada kolnika. On 



vrlo oštru dvostruku krivinu S, novi most je mnogo 
jače iskošen te dopušta brzinu do 50 km/sat (prak¬ 
tički više). Tlocrtni oblik S krivine traži dvo- 


predstavlja dvostruku prelaznu krivinu, uzdužni 
pad uzvodne strane u sredini mosta ukrštava se sa 
padom nizvodne strane obrnutog pravca. Uz dane 

uslove je bilo najprostije rješenje u vidu dvaju 
četverougaonih nosača sa vodoravnim ivičnim 
konzolama za hodnike. Sve razlike u širini kolo¬ 
voza i poprečnom nagibu uhvaćene su u glatkoj 
ploči između oba glavna nosača, bez i jednog po¬ 
prečnog nosača. Teorija takve ploče, koja je uspje¬ 
šno primjenjena kod viadukta Stična na autoputu 
Zagreb—Ljubljana, objavljena je u Gradbenom 


rištima razupora skoro nije bilo: to znači da kon¬ 
strukcija nije radila kao razuprna konstrukcija 
već kao kontinuirani nosač, kao da su kose pot¬ 
pore vertikalne. Most je, naime, s obje strane 
vezan sa prelaznom pločom u asfaltni kolovoz. 
Time su se izbjegle komplikacije oko dilatacija, 
jer se dilatiranje izvodi u asfaltnom kolovozu. Ot¬ 
por tog kolovoza protiv horizontalnom pomjeranju 



Vestniku br. 47/50 u god. 1958. Kako je u sredini 
mosta potreban veći raspon, tu je upotrebijena 
konstrukcija razupore. Statički račun zasniva se 
na podjeli sila prema zakonima razuporne kon¬ 
strukcije. 

Nakon dovršenja mosta izvedeno je probno op¬ 
terećenje sa koncentrisanim teretom od 34 tone u 
svim važnim položajima mosta, sa obje strane. 
Deformacije u sredinama polja odgovarale su una¬ 
prijed proračunatim, međutim, deformacija u čvo- 


mosta, zajedno sa otporom svih ostalih stubova, 
dovoljno je jak da je bilo spriječeno svako hori¬ 
zontalno pomjeranje mosta. Time se, naravno, raz- 
uporna konstrukcija pretvorila u kontinuirani no¬ 
sač, čime je postignuta veća sigurnost objekta. 

Obračana je pažnja na estetski izgled konstruk¬ 
cije. Naročite probleme oko priključaka na obale 
rješavao je prof. inž. arh. Boris Kobe. Projekt i 
izvođenje mosta sprovelo je poduzeće »Gradiš« u 
Ljubljani; ^tatičar prof. inž. Svetko Lapajne. 


MOST PREKO SAVE DOLINKE U LESCAMA 


Ovaj most, koji je obnovljen god. 1957. iskori¬ 
štava temelje predratnog, također zasvedenog mo¬ 
sta. Raspon mosta iznosi 42,0 m. Kako konstruk¬ 
cija kolnika faktično sarađuje sa konstrukcijom 
luka, to je uzeto u obzir i u statičkim računima. 
Momenti savijanja raspodeljuju se u srazmjeri 
48°/o na luk i 52% na T-presek kolnika. Time su 


se dobile manje dimenzije luka, pa i manji na¬ 
poni. Poligonalni oblik luka izabran je kao oblik 
koji daje prostiju oplatu, a i tačnije odgovara po¬ 
ligonu unutrašnjih sila. 

S obzirom na izvjesna nepovjerenja u pogledu 
sarađivanja luka sa kolnikom, izvedeno je probno 
opterećenje sa pojedinačnim teretom od 44 tona, 

Koncentrisani teret postavljan je u četvrtinama punog uklještenja vertikalnih zidova između luka 
raspona sasvim na ivici mosta, sa gusjenicom na i kolnika; uzimanje u račun i ovih momenata van- 
hodniku za pešake. Izmerene deformacije su bile redno bi se komplicirale statičke kontrole. Prob- 



manje od unaprijed izračunatih, iako se prepostav- 
ljao elastički modul betona od 400 000 kg/cm 2 i 
uračunato je sarađivanje svih čeličnih uložaka i 
pune ploče kolnika. Razlog vanredne otpornosti 
konstrukcije je u statičkoj neodređenoj zbog pot- 


nim opterećenjem dobiveni su podaci o verti¬ 
kalnoj i torzionoj otpornosti konstrukcije. 

Projektant i izvođač mosta je građevno podu¬ 
zeće »Gradiš« u Ljubljani. Autor konstrukcije je 
prof. inž. Svetko Lapajne. 


10 GODINA VODNIH ZAJEDNICA 

Ing. Ivan Milković 


1952. godine započeto je uspostavljanje Vodnih 
zajednica kao organizacije neposredno zaintere¬ 
siranih poljoprivrednih proizvođača određenog me- 
lioracionog areala. Osnovni zadatak tih organiza¬ 
cija je reguliranje vodnog režima na tlu i u samome 
tlu tako da se uz odgovarajuću obradu i poduzi¬ 
manje agrotehničkih mjera postignu optimalni pri¬ 
nosi kultura. 

Oko 1 100 000 ha poljoprivrednog zemljišta za¬ 
htjeva uređenje vodnog režima što čini 33% ukup¬ 
nog poljoprivrednog zemljišta s kojim raspolaže 
NR Hrvatska (3 340 000 ha, statistički godišnjak za 
1961. g.). 

To zemljište nalazi se najvećim dijelom u doli¬ 
nama naših većih rijeka s njihovim pritokama i po 
svome kvalitetu predstavlja naš najjači poljopri¬ 
vredni potencijal. Na njemu su u razna vremena 
poduzimani različiti hidrotehnički zahvati s istim 
ciljem, tj. radi unapređenja poljoprivredne pro¬ 
izvodnje. 

Krajem 19 vijeka započelo se s organiziranjem 
Vodnih zadruga, organizacija interesenata koje su 


za njihov račun i pod njihovom upravom izgrađi¬ 
vale i održavale hidrosisteme. Po oslobođenju na 
terenu se nalazilo 6 Vodnih zadruga koje su djelo¬ 
vale na melioracionoj površini od oko 499 000 ha, 
od čega je bilo 382 000 ha poljoprivrednog ze¬ 
mljišta. Vodne zadruge radile su do kraja 1948. g. 
i reorganizacijom su svedene na čisto budžetske 
ustanove »VODNE UPRAVE«. Ne ćemo navoditi 
sve tada provedene reorganizacije, no ubrzo se 
uvidjelo da onaj tko ima koristi treba da i snosi 
obaveze, pa je 1952. donijeta »Opća uredba o vod¬ 
nim zajednicama« (Službeni list br. 6/1952). 

Ta Uredba je odraz tadanjeg razvitka socijali¬ 
stičkih odnosa društva i za ono vrijeme je pred¬ 
stavljala progresivno kretanje uvođenjem društve¬ 
nog samoupravljanja. Međutim, proces razvijanja 
samog sistema društvenog samoupravljanja koji 
je osnov svih progresivnih kretanja u našoj zemlji 
razvio se tako da je postojeća Uredba, koja važi i 
danas, zastarjela. Neminovna je potreba da se do¬ 
nese nova uredba, koja treba da prema sadanjem 
stepenu razvitka socijalističkih odnosa riješi pi¬ 
tanje organizacije i rada Vodnih zajednica. Kako 

razmatramo protekli desetgodišnji period, ne ula¬ 
zimo za sada u tu problematiku. 

Osnivanje vodnih zajednica teklo je sukcesivno 
tako da je 1952. g. osnovano 6 sa melioracionom 
povrišnom od 575 191 ha a u 1961. g. bilo ih je 
25 sa melioracionom površinom oko 1,085.000 ha. 

Po veličini područja imamo 4 vodne zajednice 
s površinom do 5000 ha, 2 do 15 000 ha, 3 do 25 000 
ha, 8 do 50 000 ha, 4 do 70 000 ha i 3 preko 
100 000 ha. 

Jedna vodna zajednica — i to Primorsko Go¬ 
ranska — nema melioracionog područja. 

Najmanja je Vodna zajednica »Metković« sa 
1220 ha površine i najveća »Biđ-Bosutska« vodna 
zajednica sa 229 681 ha. Sve vodne zajednice udru¬ 
žene su u Savez vodnih zajednica koji je osnovan 
na prijedlog Uprave za vodoprivredu 1955. g. 

Proanaliziramo li melioracionu površinu, vi¬ 
dimo da je njom obuhvaćeno oko 891 000 ha poljo¬ 
privrednog zemljišta, tj. oko 90% melioracione po¬ 
vršine. Od te poljoprivredne površine nalazi se u 
društvenoj svojini oko 294.000 ha ili 33%, 

Vodne zajednice obuhvatile su svojom djelat¬ 
nošću naj optimalni je poljoprivredne površine. 
Uzmemo li npr. istočnu Slavoniju sa budućim je¬ 
dinstvenim kotarom Osijek, u koji ulaze sadanji 
kotarevi Osijek, Vinkovci, SI .Brod, SI. Požega, 
Nova Gradiška, Našice i Virovitica, od njihove 
ukupne poljoprivredne površine koja iznosi 812 100 
ha nalazi se u melioracionom području 509 000 ha 
ili 62,7% od čega je 160 000 ha društvena svojina. 

Na temelju iznijetog možemo s pravom utvrditi 
da žetva žitarica u našem najžitorodnijem području 
zavisi od pravilnog funkcioniranja hidrosistema a 
s tim u vezi i od rada organa koji su zato zaduženi, 
tj. vodnih zajednica. 

Financiranje radova vrše vodne zajednice iz 
vlastitog prihoda, razreza vodnog doprinosa i zaj¬ 
mova različitih fondova. 

Svojom djelatnošću one vrše i radove javnog 
karatkera, kao npr .održavanje objekata odbrane 
od poplave duž glavnih rijeka, samo vršenje službe 
odbrane od poplave, crpenje zaobalnih voda, pa se 
ta sredstva naplaćuju iz sredstava šire zajednice, 
za sada iz Republičkog fonda voda. Rekonstrukcija 
i popravak samih objekata odbrane od poplave duž 
glavnih rijeka financira se iz sredstava saveznog 
budžeta. 

Prije prelaza na razmatranje rada Vodnih za¬ 
jednica —naročito iznosa ulaganja po ha meliora¬ 
cione površine i ostalog — moramo konstatovati 
da su se u proteklom periodu mijenjali instrumenti 
i mjere g. 1953, 1957. i 1961, sve u cilju razvijanja 
samoupravljanja i potrebnog prelaza na ekonom¬ 
sku politiku kojoj je u prvom planu briga za po¬ 
trebe čovjeka, stalno poboljšavanje materijalnih i 
kulturnih uslova života i rada radnih ljudi. 

Sredstva s kojima je rađeno na melioracionim 
poljima vodnih zajednica iznosila su po godinama: 


Godina 

Vlastita 

sredstva 

u mili- 

onima 

Republički 

fond voda 

u mili- 

onima 

Savezni 

budžet 

u mili- 

onima 

Zajam za 

investicione 

radove 

u mili- 

onima 

Zajam za 

mehani¬ 

zaciju 
u mili- 

onima 

Melioraciona 

površina 

u 1000 ha 

1952. 

37 

20 

— 

— 

— 

575 

1953. 

131 

53 

— 

— 

— 

783 

1954. 

217 

52 

— 

1272 

— 

910 

1955. 

335 

92 

— 

871 

44 

960 

1956. 

481 

227 

186 

245 

117 

971 

1957. 

676 

160 

200 

1652 

345 

1024 

1958. 

812 

154 

223 

1092 

250 

1047 

1959. 

1075 

170 

333 

31 

375 

1085 

1960. 

1384 

125 

89 

43 

224 

1085 

1961. 

176*3 

105 

132 

87 

45 

1085 


6911 

1158 

1163 

5293 

1400 

1085 


Iznosi navedeni u rubrici »Republički Fond 
voda« za 1952, 1953, 1954. jesu iznosi direktno dati 
iz budžeta za rekonstrukcije odbrambenih nasipa. 
Za investicije na objektima kojima sada rukuju 
Vodne zajednice dato je 1952. g. još 84 mio, 1953. 
g. 153 mio, 1954. g. 33 mio. Daljnje financiranje 
investicija vrši se iz O. I. F-a ili drugih fondova 
zaključivanjem dugoročnih ili kratkoročnih zaj¬ 
mova prema namjeni utroška sredstava. 

Od zaključenih zajmova za radove u iznosu od 
5293 mio do kraja 1961. g. utrošeno je 4735 mio ili 
90%. Na ulaganja u radove melioracija iz zaklju¬ 
čenih zajmova na nova polja otpada 66%, dok se 
34% odnosi na rekonstrukciju odvodnje poveća¬ 
njem kapaciteta crpki i kanalske mreže prema za¬ 
htjevu intenzivne poljoprivredne proizvodnje. 

Po lokaciji na kraška polja Dalmacije otpada 
1442 miliona, Istre 268 miliona, odnosno 32% od 
cjelokupnog iznosa. 

Međutim, dok su sredstva iz zajmova većim di¬ 
jelom upotrebljavana za glavnije objekte, mnoge 
zajednice troše vlastita sredstva pod radovima odr¬ 
žavanja zapravo na rekonstrukciju mreža, a neke 
produžuju tu mrežu (vodna zajednica Vuka, Ba¬ 
ranjska, Biđ-Bosut, Karašica, Vučica itd.). 

Osim naprijed navedenog, pojedine vodne za¬ 
jednice izgrađuju detaljnu kanalsku mrežu na 
svom melioracionom području za račun investitora 
svojih članova kao što su poljoprivredna dobra, 
ekonomije, narodni odbori općina itd. 

Za nabavku mehanizacije zajednice su od 1955. 
iskorišćivale zajmove u iznosu od 1400 miliona. Taj 
je zajam otplatom prispjelih anuiteta sveden kon¬ 
cem 1961. godine na 1087 miliona dinara. 

Nabavkom mehanizacije povećan je kapacitet 
izvršenja zemljanih radova i poboljšan odnos izvr¬ 
šenja radova mehanizacijom — povećana ekono¬ 
mičnost. 

Radi usporedbe najbolje će biti da se uzmu po¬ 
daci od 1956. godine ovamo i to iz razloga što je 
melioraciona površina u toj godini dosegla 971 000 
hektara, pa su promjene u površini do kraja 1961. 
g. ispod 15°/o. 

Tako je 1956. g. izvršeno svega 4 678 811 m 3 ze¬ 
mljanih radova, od čega ručno 65%, mehanizaci¬ 
jom 35°/o, dok je 1961. g. izvršeno 9 734 572 m 3 , od 
čega ručno 20°/o a mehanizacijom 80°/o. 

Ulaganje u radove održavanja uzimajući vla¬ 
stita ubrana sredstva i dobivena iz Republičkog 
Fonda voda po 1 ha melioracione površine iznose 
1956. g. 729 Din, 1959. g. 1.148 Din, 1961. g. 
1.722 Din. 

Po 1 hektaru poljoprivredne površine koja se 
nalazi u melioracionom arealu u 1961. godini izni¬ 
jelo je ulaganje 2100 Din ili 55 kg žita uz cijenu 
od 38 Din po 1 kg. 

Na redovnom održavanju kanalske mreže 1956. 
g. izvedeno je krčenja i košenja 47 miliona m 2 , 
1961. g. to iznosi 65 miliona m 2 — povećanje za 
1,4 puta. Na izbacivanju nanosa u 1956. g. izvršeno 
je 290 hiljada m 2 , u 1961. g. na 2928 hiljada m 2 — 
deseterostruko povećanje. 

Na čišćenju — zapravo rekonstrukciji kanalske 
mreže — u 1956. g. bilo je iskopano 2 419 00 m 3 , 
1961. g. 2 912 000 m 3 — povećanje za 1,2. 

Režim redovnog održavanja sve je bolji — do¬ 
voljno je pogledati koliko je povećanje košenja i 
krčenja kanalske mreže i izbacivanja nanosa. 

Jedan od najmeritornijih podataka čvrstine or¬ 
ganizacije vodne zajednice je pribiranje razreza¬ 
nog vodnog doprinosa. Taj je postotak u 1952. go¬ 
dini jedva dosegao 40%, no već se 1956. godine 
penje na 61% s tim da se od 1957. godine više ne 
spušta ispod 80% a u samoj 1961. godini dosiže 
86 %. 

Kako skoro uvijek nije bilo dovoljno sredstava 
za redovno održavanje i rekonstrukciju sistema 
vodne zajednice nisu postupale u svemu prema va¬ 
žećem »Pravilniku o imovini i upotrebi imovine 
vodnih zajednica« (Službenui list broj 24/1952), pa 
su oba Fonda, tj. fond amortizacije svega 160 mio, 
fond za vodoprivredu svega 68 mio. U fondu za 
amortizaciju nisu obuhvaćeni svi objekti hidro- 
sistema na kome djeluje Vodna zajednica.. 

Vrijednost osnovnih sredstava — bez objekata 
hidrosistema — iznosi 2965 miliona dinara. 

Od hidrotehniokih objekata na melioracionoj 
površini imale su Vodne zajednice 1956. g. kanala 
11 611 km, 20 crpnih stanica sa 40 agregata ukup¬ 
nog kapaciteta 43,365 m 3 /isek s ugrađenom pogon¬ 
skom snagom 4125 KS. Osim ovih bilo 8 crpnih 
stanica ukupnog kapaciteta 2,5 m 3 /sec bez ugra¬ 
đene pogonske snage. 

Od obrambenih objekata bilo je 8035 km nasipa 
sa 29 čuvarnica i 121 km telefonske linije. 


Na skoro istom melioracionom području 1961. g. 
bilo je kanala 14 935 km, 23 crpke sa 56 agregata 
ukupnog kapaciteta 73,41 m 3 /sek, s ugraeđnom po¬ 
gonskom snagom 6897 KS, pored još 8 crpnih 
stanica ukupnog kapaciteta 2^5 m 3 /sek bez ugra¬ 
đene pogonske snage. 

Od obrambenih objekata nasipa dužine 1154,5 
km, sa 33 čuvarnice i 181 km telefonske linije. 

S ekonomske strane izvršena ulaganja po sred¬ 
stvima iz Saveznog budžeta i investicija iz raznih 
fondova možemo navesti: 

— U odbrambene nasipe sredstva Saveznog 
budžeta otplaćena su sa dvije uspjele zaštite od 
poplave velikih voda Dunava 1954 g. i velikih voda 
Save 1962 g. U oba slučaja velike vode dosegle su 
i prešle dosadašnje maksimume. Ekonomski poten¬ 
cijal Baranje, Istočne Slavonije, Srema kao i šteta 
koja bi nastala dostatno govori o odnosu moguće 
štete i izvršenog ulaganja. 

— Ulaganja u nove investicije i rekonstrukcije 
postojećih hidrosistema daju već vidne rezultate. 

Uzet ćemo jedan primjer rekonstrukcije hidro¬ 
sistema i jednu investiciju na kršu. 

Nije slučaj da je Osječki kotar ove godine prvak 
po rezultatima žetve žitarica. Analiza površina data 
je ranije, a od rekonstrukcije je Baranjska vodna 
zajednica u ritu, gdje gro posjeduje Dobro Belje, 
pojačala crpke sa 5,25 m 3 /sek na 12,75 m 3 /sek, dakle 
za 2,4 puta s adekvatnom odvodnom mrežom. Vo¬ 
dna zajednica Vuka rekonstruirala je glavne reci- 
pijente Poganovačko — kravički, Bobotski kanal, 
Vuku i Daljsiku odvodnju. Dobra su popunila de¬ 
taljnu kanalsku mrežu. Iako je s proljeća bila ka¬ 
nalska mreža zatrpana sniježnim zapusima, od 
vodne zajednice pravovremeno poduzete mjere i 
brza odvodnja sačuvale su ovogodišnju žetvu. 

Investicija na Imotsko-bekijskom polju omo¬ 
gućava 2392 ha odvodnjavanja i 1736 ha navodnja¬ 
vanja. Uz ovogodišnju sušu ne samo da se navod¬ 
njava površina od 1736 ha već se kanalska mreža 
iskoršćuje za opskrbu sela vodom. 

Na dobivenom zemljištu poljoprivredno dobro 
Vinarija podiglo je plantažni vinograd na površini 
od 106 ha. 

Na kraju možemo konstatovati: 

1) da su u proteklom periodu vodne zajednice, 
pored svih teškoća, učvrstile svoje organizacije i 
obuhvatile do 90% melioracionog područja. 

2) da se hidrosistemi održavaju na račun nepo¬ 
sredno zainteresiranih interesanata. 

3) da je potrebno radi daljeg unapređenja do¬ 
nijeti odgovarajuće propise koji će riješiti status 
Vodne zajednice i riješiti pitanje financiranja na 
efikasniji način nego što je to bilo u proteklom 
periodu. 

XIII MEĐUNARODNI KOLOKVIJ ZA MEHANIKU 
STIJENE 

(Salzburg, 4. i 5. listopada 1962.) 

Mehanika tla — geomehanika — doživjela je nagli 
razvoj kao primijenjena nauka u prvim dekadama 
ovog stoljeća, nakon što je skoro 200 godina stagnirala 
na početnim pojednostavnjenim teoretskim rješenjima, 
zahvaljujući naglom razvoju građevinarstva i potrebi 
da se sve teži i veći objekti grade i na tlu loših oso¬ 
bina. Tako su problemi mehanike stijene počeli da se 
.naučno obrađuju iznad nivoa geologije i inženjerske 
geologije, tek u prošloj dekadi, zbog potrebe da se 
teški objekti — brane, velike podzemne dvorane, ru¬ 
darski radovi u velikim dubinama i si. — grade u 
defektnim i općenito lošim stjenovitim masivima. 

Dvodnevni XIII međunarodni kolokvij za mehaniku 
stijene, u organizaciji novo osnovanog Međunarodnog 
društva za mehaniku stijene, održan je u Salzburgu 
4. i 5. listopada ove godine u nastavku dvanaestgodi- 
šnje tradicije. Na dnevnom redu, pod mottom »Pregled 
današnjeg stanja mehanike stijene«, bile su četiri teme: 
I Osobine i tehnički opis stijena, II Padine u stijeni, 
III Temeljenje brana i IV Tuneli i potkopi. Ukupno je 
prikazano 20 referata u toku dva prijepodneva i dva 
poslijepodneva. Nakon svake teme slijedila je disku¬ 
sija. Evo kratkog pregleda rada kolokvija. 

I Osobine i tehnički opis stijena. 

C1 a r, Beč, obradio je uticaj pukotina, slojnih 
ploha i dijaklaza, koje prekidaju mehanički kontinu¬ 
itet i homogenost stijene, na tehničke osobine masiva. 
Pravilnost ili nepravilnost prostornog rasporeda puko¬ 
tina 1 njihov kontinuitet određuju se metodama San- 
ders-ove teorije strukture stijene. Ona daje opisne po¬ 
datke o prostornoj orijentaciji ,o postojanju plošne ili 
linearne paralelnosti fuga i pukotina, sistema pukotina 
i drugih defekata strukture stjenovitih masiva. Stati¬ 
stičkim obrađivanjem većeg broja podataka mogu se 
odrediti kritični smjerovi anizotropije čvrstoće masiva 
i ograničiti statistički homogena područja unutar ko¬ 
jih se mogu pretpostaviti jednake osobine stijene. 

Deers, USA, prikazao je sistematiku opisivanja 
jezgre dobivene bušenjem, s ciljem da se već iz rezul¬ 
tata bušenja dobiju što potpuniji opisni numerički 
podaci o osobinama masiva u dubini. 

B j er r um, Oslo, opisao je nekoliko slučajeva uru- 
šavanja stijene u hidrotehničkim tunelima za vrijeme 
pogona, uslijed — na prvi pogled — beznačajnih puko¬ 
tina. Te su pukotine bile ispunjene montmorilonitnom 
glinom koja je u dodiru s vodom uzrokovala znatno 
povećanje pritiska uslijed bujanja. 

Kraus, Frankfurt, prikazao je primjenu areofo- 
tografija i terestičkih fotografija za proučavanje struk¬ 
ture stijena u velikim područjima, i za proučavanje 
detalja. 

L i n k w i t z, Munchen, je prikazao veoma zani¬ 
mljive mogućnosti primjene terestričke fotogrametrije 
za premjera van je pukotina, njihovog smjera pružanja 
i pada. Razrađen je i automotizirani postupak obrađi¬ 
vanja fotografija vezanjem stereokomparatora s elek¬ 
tronskim računskim strojem, što omogućuje veoma 
uspješno statističko obrađivanje rezultata. 

Kvapil, Košiće, prikazao je eksperimentalno 
proučavanje tektonskih fenomena na modelima u la¬ 
boratoriju, u elastičnom i u plastičnom području, pre¬ 


duvjete za daljnji razvoj eksperimentalne tektonike i 
mogućnosti njene primjene u praksi. 

Keil, Miinster, zastupao je u svom referatu mi¬ 
šljenje da mehanika stijene treba da se bavi trajno 
čvrstim stijenama, koje ne mijenjaju svoje osobine u 
dodiru i pod uticaj em vode. 

U diskusiji u ovoj grupi referata prikazane su mo¬ 
gućnosti boljeg iskorištenja rezultata bušenja vađe¬ 
njem orijentirane jezgre, automatskim registriranjem 
napredovanja i tlaka bušenja, kao i bušenjem s nepo¬ 
kretnom jezgrenom cijevi. Raspravljena je pojava pu¬ 
zanja stijene pod konstantnim opterećenjem, što su 
pokazali i rezultati mjerenja temeljnog repera ispod 
brane Lokvarka koje je prikazao Nonveiller. 

II. Stabilnost padina u stijeni. 

M ii 11 e r, Salzburg, analizirao je uvjete stabilnosti 
strmih padina u stijeni. Ističe kompliciranost problema 
zbog izrazite anizotropije stjenovitih masiva, koja bitno 
utiče na kinematiku pokreta i na deformacione osobine 
masiva. Tome dolazi uticaj tlaka vode u pukotinama 
i u porama njihove ispune. Teoretska su razmatranja 
pokazala da pod takvim uvjetima slom u kosini ne 
nastaje u obliku kontinuirane školjke nego u obliku 
niše. Promatranja u prirodi pokazuju posljedice defor¬ 
macije kosina strmih dolinskih padina uslijed djelo¬ 
vanja napona i s time skopčanog puzanja, što su po¬ 
tvrdila i neka ispitivanja na modelima. Za deforma¬ 
ciju sigurnosti moraju se uzeti u obzir nehomogena 
područja u kojima može početi postepeni progresivni 
slom. 

Scheiblauer, Salzburg, prikazao je rezultate 
ispitivanja stanja sloma strmih padina u stijeni na 
modelima od želatine. Dobivena slika deformacija u 
homogenoj sredini slaže se s teoretskim predviđanjima. 
Pokusi, koji su još u toku, omogućuju da se ispita i 
uticaj anizotropije i sistema pukotina na sliku sloma. 
Tako će se dobiti rezultati u skladu sa stvarnim uvje¬ 
tima u prirodi. Ovakva metoda ispitivanja sigurno 
obećava interesantne rezultate. 

III. Temeljenje brana. 

O b e r t i, Milano, i Fumagalli, Milano, pri¬ 
kazali su mogućnosti, dostignuća i probleme ispitivanja 
velikih brana na modelima. Ispitivanje na modelima 
već je dugo vremena uobičajeno, ali mu je prije glavni 
zadatak bilo određivanje napona u konstrukciji brane. 
Danas je tehnika ispitivanja usavršena do te mjere 
da se u modelima mogu uzeti u obzir i razne nepra¬ 
vilnosti temeljnog tla, rasjedi, zone slabe stijene, ne¬ 
homogenost i anizotropija stijene. Rezultati ispitivanja 
protežu se sada ne samo na konstrukciju objekta nego 
i na ponašanje temeljnog tla. Autori su na više pri¬ 
mjera pokazali rezultate savremene tehnike modeli¬ 
ranja i ispitivanja. Naročito je zanimljiv primjer 
brane Kurobe u Japanu. Problemi temeljenja uočeni 
su tek u vrijeme kad je objekt već bio u fazi građenja. 
Tek tada je detaljnim ispitivanjem osobina temeljne 
stijene na terenu i reproduciranjem u modelu, u uskoj 
saradnji s projektantima bilo moguće da se preradi 
projekt tako da se usprkos nepovoljnim osobinama tla 
omogući izgradnja brane do prvobitno predviđene kote 
uspora. Bez takove kompleksne primjene metoda ispi¬ 
tivanja na terenu i na modelima ne bi se taj veliki 
objekt bio mogao dovršiti do visine koja bi opravda¬ 
vala njegovu racionalnu eksploataciju. 

GRAĐEVINAR 


Y oka ta, Japan, obradio je pitanja izrade i efi¬ 
kasnosti injekcionih zavjesa u sasvim novom svjetlu. 
Na temelju ispitivanja kretanja vode ispod brana po¬ 
moću električne analogije pokazao je da injektiranje 
nema velikog uticaja na promjene potencijalne mreže 
kretanja vode ako se uzme u obzir stupanj promjene 
propusnosti sredine koji se može postići injektiranjem 
u homogenoj sredini. Mnogo efikasnije sredstvo za 
smanjenje uzgona na temelje brana u takovim prili¬ 
kama je primjena dreniranja. Svrha injektiranja je 
da zapuni veće, geološki uslovljene, pukotine i nepra¬ 
vilnosti koje redovno postoje u svakom materijalu. 

P a c h e r, Salzburg, prikazao je rezultate studija 
provedenih pomoću prostornih strujnih mreža za rje¬ 
šenje stabilnosti temeljnog tla ispod bokova brane Ku- 
robe u Japanu. Studija je pokazala da se primjenom 
drenova i uzvodnim pomicanjem injekcione zavjese 
može znatno povećati stabilnost temeljnog tla. Kod 
takvih se ispitivanja mora uzeti u obzir stvarna struk¬ 
tura i anizotropija stijene ispod temelja brane. 

Cambefort, Pariš, također je iznio nekoliko no¬ 
vih pogleda na ulogu injektiranja temelja ispod brana, 
i na metode koje se primijenjuju. Razlikuje slučaj kad 
injektiranjem želimo smanjiti propusnost tla i slučaj 
kad se želi postići konsolidacija tla nedovoljne moći 
nošenja ili prevelike deformabilnosti. U prvom slučaju 
smanjenje propusnosti u prvom redu smanjuje koli¬ 
činu protoka kroz temeljno tlo, ali često nema velik 
uticaj na uzgon, pa se pored injektiranja mora pri¬ 
mijeniti i odgovarajuća drenaža tla ispod temelja. U 
drugom slučaju često se misli da čvrstoća injektirane 
mase mora odgovarati čvrstoći tla na koju se oslanja 
građevina. Međutim, primjena Prandtl-ove teorije pla¬ 
stičnosti pokazuje da se ispunom pukotina masom 
znatno manje čvrstoće mogu postići zadovoljavajući 
rezultati, pa se i za konsolidaciono injektiranje mogu 
primijeniti injekcione suspenzije sastavljene od ce¬ 
menta i gline. Eembefort je prikazao i veoma 
zanimljive i impresivne fotografije ostataka srušene 
brane Malpasset nakon katastrofe iz 1959 godine. Ana¬ 
lizom ostataka došao je do zaključka da rušenje nije 
bilo posljedica lokalnog popuštanja stijene ispod brane 
na lijevom boku, nego da je uzrok rušenja bilo opće 
popuštanje stijene ispod temelja brane u desnom boku, 
uslijed kojeg je došlo do isloma tanke ljuskaste kon¬ 
strukcije lučne brane zbog izvijanja. Iako ova teza 
nije još službeno prihvaćena, ona je na osnovu poka¬ 
zanih fotografija i skica veoma uvjerljiva. 

U diskusiji je među ostalim Steinbock pri¬ 
kazao gravitacionu betonsku branu Muhldorfsee u 
Austriji, u čijem je poprečnom presjeku ostavljena 
uzdužna šupljina u temelju, čime je djelovanje uzgona 
ograničeno na manji prednji dio temeljne plohe, a 
šupljina djeluje kao vrlo efikasni dren. Takova kon¬ 
strukcija omogućila je znatnu uštedu betona i skra¬ 
ćenje vremena građena. 

Nonveiller je na temelju mjerenja uzgona u 
temelju brane Aswan na Nilu prije i poslije izrade 
veoma velike injekcione zavjese potvrdio zapažanja da 
se samo injektiranjem u mnogim slučajevima ne po¬ 
stiže očekivano smanjenje uzgona ispod temelja 
objekta. 

IV problemi tunela i potkopa. 

Salustovicz, Krakov, iznio je referat o na¬ 
ponskom stanju u stijeni oko rudarskih radova i o 
pritisku brda na podgrade. Nakon prodiranja potkopa 
mijenja se u njegovoj neposrednoj okolini prvobitno 
stanje napona. Razlikuje statički i dinamički tlak brda. 


Statički tlak nastaje od težine rasterećenog i razrahlje- 
nog materijala u krovinii šupljine i nije zavisan o du¬ 
bini radova ispod površine, a proračunava se pomoću 
geomehaničkih teorija. Dinamički ili deformacioni tlak 
na podgrade nastaje uslijed plastične deformacije sti¬ 
jene nakon izrade šupljine i zavisi o geološkim osobi¬ 
nama brda. Njegova veličina i razvoj zavise, pored 
osobina materijala, o dubini radova i o vremenu. U 
malim dubinama djeluje samo statički pritisak, dok 
u velikim dubinama može dinamički tlak biti znatno 
veći od statičkog. 

Jahn, Essen, prikazao je ispitivanja koja su u 
toku u jednom rudniku ugljena da bi se našli odnosi 
između tlaka plastične stijene koja u dubini od 1000 m 
postepeno ispunjava okna i pofkope, deformacija sti¬ 
jene i vremena. Rezultati će tih ispitivanja omogućiti 
da se proračuna opterećenje podgrada koje nastaje 
radi djelomičnog ograničavanja slobodne plastične de¬ 
formacije stijene. 

Rabcewicz, Austrija, izložio je nedostatke kla¬ 
sičnog načina osiguranja stijena potkopa i tunela 
zidanom oblogom, koja nedovoljno ispunjava nepra¬ 
vilne prostore između obloge i stijena iskopa, uslijed 
čega se vremenom povećava tlak brda na oblogu, pa 
nastaju deformacije i oštećenja koja zahtijevaju skupe 
radove održavanja. Rabcewicz tvrdi da se izradom 
obloge u intimnoj vezi s brdom, u što kraćem roku 
nakon izbijanja, može znatno smanjiti tlak brda i spri¬ 
ječiti naknadne deformacije obloge. Ta je zamisao 
ostvarena na većem broju tunela u Austriji primjenom 
pneumatski štrcanog betona, prema potrebi u kombi¬ 
naciji sa zategnutim usidrenjima. 

Osim referata iz ovih grupa iznesena su još dva 
referata iz područja teorije čvrstoće i mehanike stijena. 
Everling, Essen, je pokušao da razjasni razlike 
u gledanjima na čvrstoću materijala za smicanje. Ana¬ 
lizirao je rezultate ispitivanja na smicanje u aparatima 
za smicanje i u triaksijalnim pokusima. Diskutanti se 
međutim nisu složili s njegovim izlaganjem jer Ever¬ 
ling nije uzeo u obzir određenu hipotezu sloma, nego 
je promatrao hipotetičnu »prosječnu« vrijednost na¬ 
pona na smicanje u uvjetima nehomogene raspodjele 
tog napona na uvjetovanom presjeku sloma. L i- 
twiniszyn, Krakov, prikazao primjenu principa 
mehanike diskontinuirane sredine prostora na probleme 
mehanike stijene. U skladu s rezultatima teorije stati¬ 
stičke difuzije mogu se naći rješenja koja omogućuju 
određivanje pokreta stjenovitih masiva pod djelova¬ 
njem opterećenja ili rasterećenja, ako su poznati os¬ 
novni parametri deformacije masiva i granični uvjeti 
koji su, među ostalim, zavisni o anizotropiji sredine. 
Za sada su ovakva rješenja još u stadiju teoretskog 
razrađivanja. 

Izlaganja i diskusije na ovom kolokviju bili su jako 
stimulativni za daljnje proučavanje i ispitivanje pita¬ 
nja u vezi s mehanikom stijene i njenom primjenom 
za rješavanje sve težih i kompliciranijih zadataka 
koje postavlja dnevna praksa u građevinarstvu, naro¬ 
čito u vezi s temeljenjem velikih brana za akumula¬ 
ciju vode, i u rudarstvu, gdje se u potrazi za rudama 
spuštamo u sve veće dubine zemljine kore. 

Nakon stručnog dijela kolokvija održana je skup¬ 
ština novoosnovanog Međunarodnog društva za me¬ 
haniku stijena. Glavna tema dnevnog reda bilo je 
pitanje daljnjeg organizacionog učvršćenja Društva u 
cilju produbljenja i poboljšanja saradnje i koordina¬ 
cije naučnih istraživanja srodnih područja mehanike 
tla i geologije u međunarodnim razmjerima. U dosta 
živoj diskusiji podržana je sugestija osnivanja Među- 



Br. 11. god. XIV-1962 


407 


narodnog geotehničkog udruženja, koje bi koordiniralo 
rad postojećih međunarodnih društava za mehaniku 
tla, mehaniku stijene i inženjersku geologiju. Pred¬ 
stavnici potkomiteta za podzemne radove Međunarod¬ 
nog komiteta za visoke brane izjasnili su se također u 
prilog saradnje s društvom za mehaniku stijene, jer 
su rezultati teoretskog rada tog društva od velikog 
značenja za praktično rješavanje problema izrade ve¬ 
likih pozemnih objekata i temeljenja brana. Preporu¬ 
čeno je također osnivanje nacionalnih društava za me¬ 
haniku stijene. 

Nakon kolokvija priređene su dvije ekskurzije, 
jedna na hidroenergetsfci sistem Kaprun u sklopu kdjeg 
su sagrađene tri betonske lučne brane, dvije gravita¬ 
cione brane i oko 28 km tlačnih tunela. Druga ekskur¬ 
zija priređena je na hidroelektranu Reisseck s dvije 


betonske brane, među kojima je i prije spomenuta 
masivna gravitaciona brana s uzdužnim otvorom za 
smanjenje uzgona, kojim je prema konvencionalnoj 
izvedbi postignuta ušteda od oko 30°/o kubature betona. 

I ovaj je kolokvij svim učesnicima dao pregled 
najnovijih rezultata ispitivanja na području meha¬ 
nike stijene i mnoge sugestije i ideje za daljnje raz¬ 
rađivanje problema ove nove grane primijenjene na¬ 
uke, čija rješenja građevinska i rudarska praksa 
imperativno traže. Od male grupe oko Dr Miillera u 
Sslzburgu 1950 godine nastala je već velika među¬ 
narodna radna zajednica, koja je na kolokviji poslala 
ove godine u Salzburg preko 400 predstavnika, zainte¬ 
resiranih za razvoj i rezultate nauke o mehanici stijena. 

E. N. 


ICratke oijesfi 

PRELAZ PREKO ŠIBENSKE LUKE 
USKO GRLO JADRANSKE MAGISTRALE 

Snažan pritisak saobraćaja na trajektu u šibenskoj 
luci bio je u protekloj turističkoj sezoni iznad svakog 
očekivanja. Tri splavi danonoćno prebacivale su vo¬ 
zila i nisu bile u mogućnosti da ih prebacuju u onom 
tempu kako su pristizala na obalu. S vremena na 
vrijeme, kada bi došlo do kvara jedne od motornih 



splavi, s jedne i druge strane morske uvale sakupilo 
bi se stotinjak vozila, koja su satima trebali sačekati 
red. j 

A što će biti iduće godine? Takva ljetnja gužva 
potrajat će najmanje još tri godine, jer će izgradnja 
mosta preko rijeke Krke započeti u idućoj godini. 

M. M. 

NASTAVLJA SE IZGRADNJA 
TURISTIČKOG KAMPA U PRIMOŠTENU 

Na inicijativu članova zagrebačke zvjezdarnice za¬ 
početa je prošle jeseni izgradnja esperantskog kampa 
na malom poluotoku Raduća kod Primoštena. Nakon 


završene prve uspješne sezone nastavljeni su radovi na 
daljnjoj izgradnji kampa. Za svega 40 miliona dinara 
izgrađen je moderan restoran, sanitarni čvor, kuhinja, 
stanica za butan-plin, nova plaža, prilazna cesta, put 
oko poluotoka, 30-vagonska cisterna, koja snabdijeva 



kamp vodom, i kamping za smještaj šatora. Čitavu 
izgradnju preuzela je mjesna zadruga, koja do iduće 
sezone, pored radova u kampu, ima namjeru preurediti 
čitavo mjesto, uključujući i asfaltiran je puteva i pri¬ 
lazne ceste ka novoj magistrali. 

M. M. 

PREKINUT SAOBRAĆAJ 

NA NOVOJ DIONICI JADRANSKE MAGISTRALE 
Šibenik—Rogoznica 

Zbog pojaćanja zemljanih radova na novoj dionici 
Jadranske magistrale na potezu Šibenik—Rogoznica, 
koji će trajati d opočetka prosinca, prekinut je saobra¬ 
ćaj za sva vozila. 

Ova dionica, koja se ubraja među teže, isprekidana 
je najvećim dijelom ispravkom nove trase, pa čak na 
nekoliko mjesta trasa prelazi morske uvale. Veći usjeci 
gotovo onemogućavaju sav saobraćaj, koji je u ljetnim 
mjesecima dosta sputavao radove na ovoj dionici. Sav 
saobraćaj prema Splitu odvijati će se starom cestom 
Šibenik-Boraja-Trogir. 

M. M. 

ODREĐENA LOKACIJA ZA OBITELJSKE KUĆE 

Zbog neplanske izgradnje obiteljskih kuća po gotovo 
cijelom Šibeniku, Općinski savjet za urbanizam donio 
je zaključak da se ubuduće daje dozvola za izgradnju 
privatnih zgrada samo na području trafo-stanice Bi- 
lice. Ova procedura povjerena je Birou za stambenu 
izgradnju, koji će parcelirati zemljište i dodijeljivati 
ga zainteresiranim osobama. Za početak teren će biti 
podijeljen na H50 parcela od oko 500 m 2 . Ovaj predjel 
uživat će nešto blaži građevinski režim, odnosno, neće 
se tražiti mnoge formalnosti koje i dalje važe za uži 
centar grada. 

M. M. 

U NEKOLIKO REDAKA ... 

Da bi se dobio internat za majke i dojenčad nado¬ 
graditi će se dječji odjel Medicinskog centra šibenske 
opće bolnice. 

Na sastanku savjeta za komunalne poslove i urba¬ 
nizam NO-a kotara Šibenik odobrena je lokacija dale¬ 
kovoda od 10 kV na relaciji Šibenik—Rogoznica, na 
osnovu molbe električnog poduzeća Šibenik. Uskoro je 
predviđena izgradnja i dalekovoda Šibenik—Zaton. 

Na predjelu Šubićevca podići će se nova zgrada 
Pedagoške akademije. Predloženi projekat usvojila je 
reviziona komisija kotara. Građevinska vrijednost 
objekta cijeni se oko 00 miliona dinara. 

Prema planu razvoja turizma na području kotara 
Šibenik predviđena je izgradnja još jednog auto-kam- 
pa, kod Rogoznice, na prostoru od 6 ha. Uz kamp 
podići će se jedna prodavaonica, dva kuhinjska ser¬ 
visa, recepcija i tri sanitarna čvora. 

Ponovo je pokrenuto pitanje fuzije građevinskog 
poduzeća »Rad« i »Izgradnja«, ali nitko dosada nije 
izradio ekonomsku analizu da bi se dokazala renta¬ 
bilnost ili nerentabilnost eventualne fuzije. 

Iako po nevremenu na moru , nastavljeni su radovi 
na izgradnji obalnog svijetla Peleš koji se nalazi na 
8 metara dubokoj podvodnoj hridi nedaleko Primo- 
štena. 

Građevinski i obrtnički radovi na domu JNA se na¬ 
laze u završnoj fazi pa se očekuje da će Dom biti 
predan na upotrebu najdalje idućeg mjeseca. 

M. M. 

SARAJEVSKA »HIDROGRADNJA« 

GRADI HIDROELEKTRANU U LIBANONU 

Naši graditelji podižu prvu hidroelektranu u Liba¬ 
nonu, koja će zadovoljavati potrebe ove zemlje u elek- 
troenergiji. Prošlog mjeseca je premijer Libanona pri¬ 
mio predstavnike jugoslavenskih graditelja. 

Radovi se izvode na rijeci Litani. Dokraja ove 
godine treba da bude završena prva faza brane. Tada 
će ona iznositi 42 m, a umjetno jezero, koje ona za- 
građuje, imat će kapacitet od 52 miliona kubika vode. 
Kada bude završena druga faza brane, njena konačna 
visina iznosit će 02 m, a umjetno će jezero sakupiti 
220 miliona kubika vode. Elektroenergija koja tada 
bude proizvedena bit će dovoljna za pokrivanje doma¬ 
ćih ipotreba, a izvjesne količine će se čak i izvoziti. 

Pored brane i građevnih radova ovo poduzeće je iz¬ 
gradilo i podzemne galerije u dužini od 0,5 km. 

Poslije korištenja u hidrocentrali, voda rijeke Li¬ 
tani bit će posebnim sistemom odvođena prema jugu 
Libanona, gdje će novi irigacioni kanali omogućiti 
intezivniju obradu zemlje. 

R. P. 


HIDROGRAĐEVNI RADOVI 
NA PUTEVIMA UNUTRAŠNJE PLOVIDBE 

Od ukupne dužine domaćih plovnih putova plovne 
rijeke čine 87%, kanalizirane rijeke 4,5% i plovni ka¬ 
nali 8,5°/o. Od ukupne dužine plovnih puteva u Srbiji 
se nalazi 63,5%o, u Hrvatskoj 27,5% i Bosni 9%. Dunav 
čini 34,7°/o, Tisa, Drava i Begej 23,%), Sava 34,5%, Kupa. 
Tamiš i Bački kanali 7,7%. 

Poslije izgradnje osnovne kanalske mreže Dunav— 
Tisa—Dunav, zatim izgradnjom drugih novih kanala, 
osposobljavanjem dijelova zapuštenih kanala i kanali¬ 
ziran j em Begej a, mreža plovnih puteva povećat će se 
za oko 700 km. 

Domaći plovni putevi su uglavnom još u svom pri¬ 
rodnom stanju. Radovi na unapređenju — regulaciji 
— nalaze se u početnoj fazi. Na rijeci Savi početi su 
regulacioni radovi manjeg opsega 1051. i sa prekidima 
se vrše i u 1902. godini. U godini 1958. izrađen je ela¬ 
borat rješenja regulacije Save kompleksnim obuhva¬ 
ćanjem problema, čime je stvorena baza za daljnji rad. 

Radovi na uređenju Dunava za plovidbu počeli su 
1954., po planu koji rješava deset najtežih mjesta za 
plovidbu, uzimajući Dunav kao međunarodni plovni 
put. Radovi su planirani na potezima: Ram—Dubrava, 
Brza Voda, kod Beograda, Slankamen, Susek-Miloše- 
vac, Banaštor—Futog—Novi Sad, Mohovski prošek, 
niže ušća Drave, rukavac ispod Apatina i kod Prahova. 

Sadašnja mreža pristaništa ni po broju ni po 
kapacitetu ne odgovara potrebama racionalnog pri¬ 
jevoza, a pogotovo ne odgovara budućem razvoju ri¬ 
ječnog saobraćaja. Na plovnoj mreži U FNRJ ima 
27 pristaništa i 72 tovarišta. 

Svih 27 pristaništa, sa potpuno ili djelimično izgra¬ 
đenom obalom, nemogu se koristiti pri svim vodo¬ 
stajima. Slično plovnim putevima, ukoliko su prista¬ 
ništa nepotpuni je izgrađena, potreban je veći opseg 
hidrotehničkih intervencija radi njihovog održavanja, 
a kako bi se mogla koristiti i u nepovoljnim uvjetima 
promjenjivog djelovanja riječnog toka. 

Od godine 1957. počela je rekonstrukcija i izgradnja 
pristaništa po planu koji obuhvaća na Dunavu: Pra- 
hovo, Kostolac, Pančevo, Beograd, Novi Sad, Vukovar, 
Bogojevo, i Apatin, na Savi: Zabrežje, Brčko, Šamac, 
Bosanski Brod i Sisak, na Dravi: Osijek i Belišće, na 
Begeju: Zrenjanin. Pored toga, u kanalskoj mreži Du¬ 
nav—Tisa—Dunav je predviđen niz pristaništa, koja 
će se graditi sinhronizirano s razvojem saobraćaja u 
kanalu. 

Izgradnja je u toku na slijedećim novim pristani¬ 
štima: beogradskom, pančevaokom, i novosadskom; 
nezavršena su: prahovsko i apatinsko; dok bogojevsko 
i osječko pristanište su već završeni. Izgradnja ostalih 
pristaništa nije još započeta, osim u Brčkom, gdje su 
vršeni izvjesni pripremni radovi. 

R. P. 

USPON INDUSTRIJE GRAĐEVNIH MATERIJALA 

Tri su osnovne etape razvoja industrije građevnih 
materijala. Do god. 1951. proizvodnja je povećana stal¬ 
nim i opsežnim uvođenjem nove radne snage, čime se 
ustaljivao pretežno ručni karakter proizvodnje. Od 
1952. do 1956. povećavanjem tehničke opremljenosti 
rada, postepeno se prelazi sa nesuvremene na racional¬ 
niju proizvodnju. U trećoj fazi, od 1057., vrši se daljnji 
preobražaj u pravcu stvaranja suvremene, kvalitetne 
i ekonomične proizvodnje svih vrsta građevnih mate¬ 
rijala, elemenata za ugrađivanje i konstrukcija. 

U ovoj fazi industrija je osvojila značajnu novu pro¬ 
izvodnju, stvorila širi asortiman suvremenih proizvoda 

namijenjenih građevinarstvu i uvela modemu tehno¬ 
logiju proizvodnje. Značajan doprinos dali su i smjelija 
orijentacija građevinarstva na racionalnije metode gra¬ 
đenja i upotrebu suvremenih materijala, kao i sve te- 
meljniji rad projektantskih i istraživačkih djelatnosti 
u tom pravcu. 

Razdoblje 1957.—1901. je karakteristično kao poče¬ 
tak kvalitativne promjene u proizvodnji i upotrebi 
građevnih materijala na širokoj osnovici. Potpunija 
rekonstrukcija i modernizacija i industrije i samog 
građevinarstva ostaje, međutim, trajan zadatak, za 
čije rješenje još treba ulagati znatna sredstva i napore. 

R. P. 

INDEKSI PROIZVODNJE GRAĐEVNIH 
MATERIJALA 

U toku zadnjih pet godina djelatnosti koje proizvode 
građevne materijale naglo su povećale opseg proiz¬ 
vodnje. 

Dok su godine 1956. sve ove djelatnosti ukupno 
imale indeks 216, on je godine 1961. iznosio 420. 

Ako uzmemo građevni materijal samo u užem smi¬ 
slu (grana 121), onda je godine 1956. indeks bio 236, a 
god. 1961. iznosio je 436. 

Prosječno godišnje povećanje proizvodnje u peto¬ 
godišnjem periodu 1957.—1061. bilo je više od 4 puta 
veće negoli u dvanaestogodišnjem periodu 1045.—1956. 
Tome je najviše pridonijelo nagli skok u proizvodnji 
građevnih materijala u užem smislu (grana 121) i u 
proizvodnji nemetala, kao i pojava znatnog broja novih 
građevnih materijala u ostalim industrijskim granama. 

Grana 121 porasla je u toku prošlih 5 godina za 85% 
u odnosu na 1956. god. Prosječna godišnja stopa rasta 
za ovu granu u cjelini iznosila je oko 13%. 

Proizvodnja lakih građevinskih ploča je skoro utro- 
stručena, a krovne ljepenke udvostručena. U osnovnom 
proizvodu ove grane — cigli, proizvodnja se povećava 
za 83%. Prosječan godišnji porast proizvodnje cigle u 
razdoblju 1957.—1961. iznisiio je oko 134 miliona ko¬ 
mada NF prema 36 miliona komada NF u razdoblju 
1945.—1956., tj. skoro četiri puta više. 

Proizvodnja građevnog materijala u užem smislu 
(grana 121) zadržala je, uglavnom, nepromijenjeni udio 
u ukupnoj proizvodnji svih djelatnosti koje proizvode 
građevne materijale. To je učešće iznosilo u 1939. god. 
oko 55%, u 1956. oko 53%, a u 1901. oko 54% u fizič¬ 
kom opsegu proizvodnje. 

R. P. 

U OPEKARSKOJ INDUSTRIJI 
DJELUJE 330 ORGANIZACIJA 

Opekarska industrija, koja obuhvaća proizvodnju 
cigle, crijepa, blokova i žljebnjaka, broji oko 330 pri¬ 
vrednih organizacija. Od tog broja je oko jedne trećine 
manjih, sa godišnjim kapacitetima od 1 do 3 milijuna 
komada cigala. 

Velik broj ciglana i relativno mali opseg proiz¬ 
vodnje po jednoj ciglani posljedica je široke teritori¬ 
jalne disperzije glinenih sirovina. Mreža ciglana naro¬ 
čito je gusta u Vojvodini ii Slavoniji, gdje je ciglarstvo 
bilo snažno još prije Prvog svjetskog rata. 

U opekarskoj proizvodnji pored relativno velike 
zastarjelosti osnovnih sredstava, zbog čega je tehnolo¬ 
ški proces dobrim dijelom nesuvremen i neekonomičan, 
postoji i znatan udio ručne proizvodnje, oko 29%. 

U proizvodnji cigle je povećan ne smo opseg već 
i asortiman. Zadnjih se godina osjetno povećava pro¬ 
izvodnja šuplje i rupičaste cigle, blokova opeke za me- 
đukatne konstrukcije i drugog. Proizvodnja cigle svih 


vrsta povećana je sa 380 miliona komada u god. 1939. 
i 813 miliona u 1956. na 1,483 miliona u 1061. U toku 
ove godine dovršavanjem izgradnje novih proizvod¬ 
nih objekata proširit će se kapaciteti za proizvodnju 
šuple cigle, koji će godišnje proizvoditi 114 miliona 
kom cigli NF. Očekuje se, da će povećanje kapaciteta 
izgradnjom novih i rekonstrukcijom starih objekata 
omogućiti da se u god. 1965. proizvede 2,3 milijarde 
kom cigli. 

Proizvodnja crijepa u poslijeratnom razdoblju rasla 
je znatno sporije; u godini 1039. je bilo proizvedeno 170 
miliona, a u 1061. godini 243 miliona komada crijepa. 
No, velik broj zgrada se sada pokriva salonit pločama, 
a i ravni krovovi dobivaju sve masovni ju primenu, 
naročito u gradovima. U ovoj godini puštaju se u pogon 
novi objekti sa kapacitetom od 6,5 miliona kom cri¬ 
jepa, a do 1965. se očekuje da će proizvodnja dostići 
nivo od oko '370 miliona kom crijepa godišnje. 

R. P. 

VISOK PORAST PROIZVODNJE CEMENTA 

Posljednjih je godina proizvodnja cementa naročito 
porasla — od 1,5 miliona tona u god. 1956. na oko 
2,3 miliona tona u god. 1961. 

Izgradnjom, koja je u toku, kapaciteti za proiz¬ 
vodnju cementa povećat će se krajem 1963. na 2,9 mi¬ 
liona tona a u god. 1905. planiran je nivo od 4,1 milion 
tona godišnje. 

Krupan napredak postignut je i u tehnološkom po¬ 
stupku: proizvodnji cementa od vještački sastavljenih 
sirovina, postrojenja za homogenizaciju, pečenja klin- 
kera u rotacionim pećim, mljevenju cementa svih fino¬ 
ća, itd. 

Izgradnja silosnih prostora u nekim velikim potroš¬ 
nim centrima i na samim gradilištima, omogućila je 
transport cementa u rastresitom stanju, te istodobno 
olakšala rješavanje problema nesrazmjera između di¬ 
namike proizvodnje i potrošnje cementa, naročito u 
krajevima sa specifičnim klimatskim uvjetima. 

U poslijeratnim godinama naročito se poboljšala 
kvaliteta proizvoda od azbest-cementa. 

Proizvodnja salonit proizvoda porasla je sa 27.000 
tona u 1939. na 35.000 u 1956. i 90.000 tona u 1961. god. 

Rekonstrukcija cementarna i mehanizacija azbest- 
cementne industrije omogućile su da se poveća proiz¬ 
vodnja ne samo tradicionalnih azbest-cementnih pro¬ 
izvoda nego i proizvodnja visokotlačnih cijevi, koje 
izdražavaju pritisak i iznad 25 atmosfera. 

R. P. 

PROIZVODNJA BETONSKIH PREFABRIKATA 
ORGANIZIRANA JE U OKO 40 PODUZEĆA 
I POGONA 

Proizvodnja je također organizirana i u jednom 
broju pogona građevnih poduzeća na samim gradili¬ 
štima. Međutim, to je sve tek začetak proizvodnje mo¬ 
dernih građevinskih materijala. 

Strojevi i instalacije čine samo 26% od ukupnih 
osnovnih sredstava u ovoj djelatnosti, što ukazuje 
na njenu minimalnu opremljenost. Pored toga, asorti¬ 
man je po opsegu i dimenzijama konstrukcionih ele¬ 
menata šarolik, što predstavlja prepreku uvođenju 
masovne proizvodnje. Najvažniji zadatak je usavrša¬ 
vanje tehnološkog procesa, a za sve je nužan preduvjet 
tipizacija i standarizacija proizvoda. 

Iako je nova proizvodnja montažnih građevnih ele¬ 
menata dostigla u godini 1961. nivo od 743.000 m 2 blo¬ 
kova za zidove, 409.000 m 2 panela i 177.000 m 2 blokova 
za tavanice i svodove, još uvijek je nedovoljno. 

Preračunata na standardni format cigle, ova proiz¬ 
vodnja iznosi kod blokova za zidove 56,6, kod panela 
22,5, a kod blokova za tavanice i svodove 15,7 milijuna 
komada. Oko 36°/o proizvodnje koristi se za niskograd¬ 
nju, 38°/oi za visokradnju, a -26°/o za ostale potrebe. 

Među ovim proizvodima ima elementa od betona, 
armiranog i prednapregnutog betona. Međutim, sve 
više raste i proizvodnja od poljoprivrednih i industrij¬ 
skih otpadaka. Na bazi tih materijala razvila se i pro¬ 
izvodnja lakih građevnih ploča u (god. 1961. proizve¬ 
deno ih je 2,2128.000 m 2 ), a u samim betonarama, naro¬ 
čito u okviru građevnih poduzeća, proizvode se mon¬ 
tažni elementi i panoi za montažnu izgradnju stanova. 
Osvojena je i proizvodnja lakih materijala, kao što su: 
pjenušavi beton, ekspandirana glina, bims i drugo. 

Zadnjih godina izgrađene su nove tvornice koje 
koriste ledbeći pepeo iz termoelektrana (lurgi-prašinu) 
za proizvodnju blokova i raznih drugih građevnih ele¬ 
menata. Povećala se i proizvodnja blokova na bazi ko- 
rišćenja industrijske šljake iz ložišta parnih kotlova i 
industrijskih plinskih generatora, i osvojena je i proiz¬ 
vodnja staklene vune, salonit ploča, zanatska proizvod¬ 
nja raznih ploča od gipsa, proizvodnja durisola, armi¬ 
ranih krovnih ploča (uvelike korištenih u izgradnji 
industrijskih hala), kao i niza drugih elemenata koji 
se sve više koriste u građevinarstvu. R. P. 

NOVE CESTE U 1962. I 1963. GODINI 

U Saveznoj se upravi za ceste procjenjuje, da će 
se ove godine utrošiti za izgradnju, modernizaciju i 
održavanje cestovnih komunikacija oko <60 milijardi 
dinara. Ovogodišnja financijska sredstva su manja za 
oko pet milijardi nego u 1901. god., ali se ipak cijeni 
da će efekat izgradnje do kraja 1962. godine biti po¬ 
voljniji, tj. da će se postojeća mreža proširiti za više 
od 1.200 km cesta s modernim kolovozom, prema 900 
km koliko je izgrađeno u prošloj godini. 

Prije utvrđenog roka, tj. prije 29. novembra 1962. 
bit će završena dionica autostrade od Paraćina do Osi- 
paonice (96,5 km). Do kraja 1062. god. bit će završen i 
dio puta od Katlanova do Titovog Velesa (oko 20 km), 
zatim put na relaciji Petrovac-Bašino Selo (33 km), 
kao i put i tunel kod Ljubelj a sa jugoslavenske strane. 

Ujedno će do kraja ove godine biti završene i neke 
dionice Jadranske magistrale na relacijama: Laštra— 
Šibenik (22,5 km), Šibenik—Omiš (12,5 km), Makarska 
—Ploče (2 km), zatim Dubrovnik—granica Crne Gore 
— od Dubca do Zvekovice — (6 km), i između Cavtata 
i Čilipa (7 km). Računa se da će biti završeni i neki 
dijelovi Jadranske magistrale na teritoriji NR Crne 
Gore: Petrovac na moru—Kufin (6,5 km), Titograd-- 
Smokovac (3,2 km) i Moj kovač—Lepenac (3 km). 

Pored izgradnje ovih glavnih jugoslavenskih komu¬ 
nikacija, intenzivno se radi i na modernizaciji ostalih 
putova, naročito onih koji izbijaju na glavne arterije, 
i tako povezuju značajne privredne i turističke centre. 

Na području Srbije računa se, da će do kraja 
o, g. biti završena modernizacija puta: Kruševac— 
Trstenik—Vmjačka Banja (32 km). Na relaciji Valjevo 
—Slovac—Laj kovač—Stepojevac—Beograd, upravo od 
Valjeva u pravcu navedenih mjesta, modernizirat će 
se 12 km puta. Od Smederevske Palanke do Velike 
Plane modernizira se 12 km puta, čime će se poboljšati 
veza kragujevačkog puta sa autostradom. Također se 
moderniziraju putovi: Minićevo—Negotin (18 km), Vla- 
sotince—Leskovac—Lebane (18 km), Svilajnac—Despo- 
tovac (11 km) i Guča Ivanjica <12 km). Uz to će biti 
završen put kroz Ovčarsko—Kablarsku klisuru, a 
asfaltiran je put od Kraljeva do Maturaške Banje. 


Na Kosmetu će se modernizirati do kraja o. g. 
ukupno 31 kilometar cesta. 

U Vojvodini je do jeseni završen rad na 105 
km cesta. Cesta od Zrenjanina do Kikinde (46 km) bit 
će asfaltirana. 

Na području Hrvatske se, pored izgradnje Ja¬ 
dranske magistrale, moderniziraju slijedeće saobraćaj- 
niče: Vrhovine—Gospić (14 km), Slavonska Požega— 
Nova Gradiška (13 km), Dicmo—Sinj (8 km) i Ivanić 
Grad—Čazma (2 km). 

Na području Slovenije bit će do kraja 1962. 
godine modernizirano ukupno oko 135 kilometara 
puteva. 

Na području Bosne i Hercegovine gradi 
se oko 50 km novih putova, a modernizira se oko 75 
km postojećih. Tako se grade novi putovi na relaciji: 
Sarajevo—Tuzla (40,4 km) i Sarajevo—Mostar (dionica 
od 9,6 km, u stvari već gotova). Rekonstruiraju se pu¬ 
tovi u pravcu između Banja Luke i Jajca (20,3 km) 
i Lastve—granica sa Dubrovnikom (34 km), te Pođlu- 
gova i Visokog (7 km). 

Na području Makedonije bit će do kraja go¬ 
dine završena rekonstrukcija puta: Negotino na Var¬ 
daru—Kavadarci (12 km), kao i više prilaznih putova, 
koji vode u pojedine makedonske gradove ,i to u ukup¬ 
noj dužini od 13,5 km kolovoza na putovima I i 
II reda. 

Na području Crne Gore, pored izgrađenih di¬ 
onica Jadranske magistrale, ove je godine modernizi¬ 
rano 93,8 km ostalih putova. Tako se sada u suvre¬ 
mene putove ubrajaju i relacije od Glave Zete do Nik- 
šića (23,3 km), Cetinja do Plevalja (23 km) i Andri- 
jevice do Murina (15 km). 

Precizan program izgradnje cesta u 1963. godini još 
nije utvrđen. Računa se sa produženjem izgradnje ma¬ 
gistralnih cesta, kao i nekih drugih koje su od po¬ 
sebnog značaja. Tako se predviđa završetak dionice 
autostrade »Bratstvo-Jedinstvo« — od Osipaonice do 
Beograda (58 km), kao i izgradnja 10 kilometara ceste 
na dionici kroz Zagreb i 22 km od Demir Kapije do 
Udova (u NRM); zatim nastavak radova Jadranske 
magistrale od Šibenika do Splita — Omiša ka jugu 
u ukupnoj dužini od oko 76 km a nastavit će se i iz¬ 
gradnja na relaciji Petrovac na moru—Titograd— 
Kolašin. 

Iduće godine modernizirat će se u Sloveniji ovi pu¬ 
tovi: Naklo—Ljubelj, Naklo—Tržiič, Tržič—Ljubelj, i 
Naklo—Černivec, te izvršiti rekonstrukcija serpentina 
na autoputu od Ljubljane prema Rijeci i Trstu. U 
Hrvatskoj će se modernizirati autoput Zagreb—Karlo¬ 
vac (dionica Zagreb—Pisarovina, 10 km), zatim dionica 
Osijek—Našice (20 km), te dionica iz Zagreba u pravcu 
Varaždina i iz Osijeka u pravcu Iloka, kao i neke 
druge dionice. Ukupno dužina rekonstrukcija iznosit 
će oko 116. km. U Srbiji će se početi izgradnjom cesta 
Niš—Dimitrovgrađ (oko 75 km), a u NR Bosni i Herce¬ 
govini će se nastaviti radovi na cesti između Sarajeva 
i Tuzle. 

R. P. 

IZGRADNJA HE »POTPEČ« 

Počela je izgradnja hidrocentrale »Potpeć«, jedne 
od tri hidrocentrale na rijeci Limu (gradit će se još 
HE »Zaton« i »Brođarevo«). 

Betonska brana HE »Potpeć« bit će visoka 44, a 
duga 211 m. Jezero će biti dugo 13 km, a moći će da 
akumulira oko 50 milijuna kubnih metara vode. 

He će imati snagu od 51 megavata, a godišnje će 
proizvoditi 237 milijuna kilovatsati elektroenergije. 

R. P. 

RADOVI »ENERGOINVESTA« 

Sarajevski kombinat »Energoinvest« gradi elektrane 
i druge objekte širom naše zemlje i u inozemstvu. On 
je postao svjetski poznat po izgradnji energetskih i 
industrijskih postrojenja. 

U raznim krajevima naše zemlje nalaze se transfor- 
matorske stanice, toplane, termoelektrane, hidroelek¬ 
trane, koje je izgradio »Energoinvest«. Dalekovodi sa 
čelično-rešetkastim stupovima konstrukcije »Energo¬ 
invest« uzdižu se i u najneprohodnijim predjelima 
naše zemlje. 

Od Trebam ja prema Dubrovniku, po kraškim po¬ 
ljima i uz rijeku Trebišnjicu protežu se gradilišta ovog 
poduzeća. Nakon složenih studijskih radova »Energo¬ 
invest« je izradio projekt iskorištenja vodnih snaga 
Trebišnjice, i u toku je izgradnja dviju hidroelektrana 
»Grančarevo« (sa 3 agregata, ukupne snage 160 MW) 
i »Dubrovnik« (kod Plata, sa 4 agregata, ukupne snage 
41'6 MW). Generalni je izvođač »Energoinvest«. 

Uskoro će se pustiti u pogon Termoelektrana Rtanj, 
čiju izgradnju dovršava »Energoinvest«. 

Lista izgrađenih objekata »Energoin vesta« postaje 
iz godine u godinu sve veća i raznovrsnija. Za svako 
područje djelatnosti ovaj veliki kombinat ima spezija- 
lizirane biroe, a u sklopu kombinata je niz tvornica i 
istraživačko-razvojnih centara. 

Najveće priznanje i uspjeh »Energoinvesta« je što 
mu je nedavno povjerena izgradnja Termoelektrane u 
Indiji, te nekoliko ih u Indoneziji. 

U Pakistanu »Energoinvest« upravo gradi 250 km 
dalekovoda sa dalekovodnim stupovima vlastite 
proizvodnje. 

R. P. 


U PAR REDAKA . . . 

Betonskog čelika je 1956. god. proizvedeno 
87 146 tona, a 1961. god. 226 <965 tona. 

Keramičkih proizvoda je 1956. god. pro¬ 
izvedeno 11 994 tone (prema 2483 u god. 1939.), a 1961. 
god. 30 002' tone. 

Cementa je (izraženo u hiljadama tona) proizve¬ 
deno 1939. god. 894, 1956. god. 1555, a 1961. god. 2337. 

Ravnog stakla je u hiljadama m 2 proizve¬ 
deno: 1939. god. 1678, 1956. 4728, a 1961. 8702. 

Cigle i crijepa je god. 1939. proizvedeno 550 
miliona komada, godine 1956. gotovo dvostruko više, 
tj. 999 miliona, a god. 1901. 1751 miliona komada. U 
ove iznose uključena je i proizvodnja betonskih d dru¬ 
gih elemenata za zidanje. 

Vapna je (u 000 tona), proizvedeno 1939. god. 144, 
1956. god. 449, a 1961. godine 750. 

Dalekovod Prijedo r—B a n j a Luka za¬ 
vršen je jesenas, mjesec dana prije roka. Dug je 
53 km. Za izgradnju dalekovoda i trafostanice utrošeno 
je oko 200 miliona dinara. 

Novi most u Novom Sad u, preko Dunava, 
otvoren je od jeseni i za cestovni saobraćaj. 

Betoniranje brane »Gorica« u punom je 
toku. To je jedan od najvažnijih objekata hidrosistema 
na Trebišnjioi. Izgradnjom ove brane, u koju će se 
ugraditi preko 40 000 m 3 betona, stvorit će se vještačko 
jezero za akumulaciju 6,300.000 m 3 vode. 

U Župi, nedaleko Aleksandrovca (NRS), počela 
je radom novosagrađena fabrika voćnih sokova. 

R.P. 


<Jz industrije građevnog materijala 


»SIPOREKS« — NOVI JUGOSLAVENSKI GRAĐEVNI MATERIJAL 
Milan Jančiković, savjetnik Privredne komore NR Hrvatske, Zagreb 


Koncem rujna 1962 otpočela je sa proizvodnjom 
tvornica montažnih elemenata od plinobetona 
»Siporeks« u Puli (si. 1). Ovo je veliki i značajan 
napredak u razvoju naše industrije građevnog ma¬ 
terijala. 


Postrojenja tvornice rađena su po švedskoj li¬ 
cenci, pa je i strojna oprema tvornice uvezena iz 
Švedske. Toplotno postrojenje izgradila je Tvor¬ 
nica parnih kotlova iz Zagreba. 



SI. 1: Opći pogled na tvornicu »Siporeks« 

Jančiković — »Siporeks 

Bio je dugotrajan put od retorte u laboratoriju 
do gotovog tvorničkog proizvoda, a još dugotraj¬ 
niji je put da gotov tvornički proizvod preko pro¬ 
jekta bude ostvaren u građevnom objektu. 

Treba nastojati da se investicije uložene u grad¬ 
nju te tvornice što brže putem projekata realiziraju 



SI. 2: Tvornička hala 

u građevnim objektima i tako osigura plasman važ¬ 
nog novog građevnog materijala. Zato treba tehni¬ 
čku javnost — kako u projektnim organizacijama, 
tako u izvođačkim poduzećima, kao i investitore 
građevina na kojim Siporeks može naći primjenu 
— što prije upoznati sa njegovim osobinama. 

Siporeks je lagani plinobeton, otkriven 1930 
od Šveđana Inž Ivara Eklunda i profesora Lennarta 
Forsena. Od tada do danas metode proizvodnje po¬ 
stepeno su se poboljšavale i razvijala su se nova 
područja primjene. 

Danas postoje u svijetu 21 tvornica Siporeksa, 
i to matična u Švedskoj, a potom u Njemačkoj, 
Argentini, Belgiji, Kanadi, Kongu, Kubi, Danskoj, 
Finskoj, Francuskoj, Meksiku, Poljskoj, Norve¬ 
škoj, Venezueli i Velikoj Britaniji. 

Njima se sada priključuje Jugoslavija svojom 
tvornicom u Puli, koja će u prvoj fazi proizvoditi 
75 000 m 3 raznih građevnih elemenata, od toga 
V4 nearmiranih i 3 A armiranih (si. 2 i 3). 

Siporeks spada u lake betone. Prema tome su 
osnovne sirovine iste kao kod običnog betona: 
cement, najfinije mljeveni kvarcni pijesak i voda. 
Smjesi se dodaje aluminijski prašak i lužina. Izli¬ 
veni i isječeni u tražene oblike i dimenzije, ele¬ 
menti ulaze u autoklave, gdje dobivaju visoku ot¬ 


pornost protiv loma. Zahvaljujući svojoj jedno¬ 
likoj poroznoj strukturi Siporeks ima odličnu moć 
termičke izolacije. 

Prostor časopisa nam ne dopušta da se podrob¬ 
nije ulazi u opis svih elemenata Siporeksa, njegovih 
dimenzija, načina obrade pri građenju itd. Ovo 
nije ni potrebno jer je Tvornica Siporeks već otpo¬ 
čela sa izdavanjem svojih tehničkih »Informacija«, 
koje dostavlja svakoj zainteresiranoj projektnoj 
organizaciji i građevnom poduzeću. 

Navest ćemo zato samo u najkraćem tehničke 
osobine Siporeksa. 

Izlomljeni komad Siporeksa pokazuje bezbroj 
jednoliko podjeljenih i dobro oblikovanih sfernih 
ćelija, razdvojenih međusobno tankim stijenkama. 
Općenito liči na spužvu od plastične mase. 



SI. 3: Priprema materijala 

Apsorpcija vlage, tj. tendencija da se iz okol¬ 
nog uzduha upi ju para, i apsorpcija vode, tj. moć 
apsorbiranja kapilaritetom, vrlo je mala. Siporeks 
pliva na vodi. 

Težina elemenata kreće se od 400 do 700 kg/m 3 . 
Zbog male specifične težine laka je manipulacija 
i s većim komadima. Krovne i stropne ploče teže 
1/3 do 1/4 betonskih ploča uz isto otperećenje i 
moć nošenja. To smanjuje težinu noseće kon¬ 
strukcije, a time i troškove građenja. 



SI. 4: Obradljivost Siporeksa 










Br. 11. god. XIV-1962 


Jančiković — »SiporekS' 


413 


Prvi grafikon 
Opterećenje u kg/m2. 



Svi su podaci kalkuliram za progib nosivosti 
manji od 1/360 pod pokretljivim opterećenjem. 
Omgi grafikon 


SS 


O 



Težina u kg/m 2 uračunavajući dvostruki sloj 
izolirajućeg kartona. 

Koeficijent težine i termičke vodljivosti kod 
armiranih ploča sa spec. težinom o,5. 


Otpornost Siporeksa zadovoljava sve tehničke 
propise sigurnosti. Tako se, npr. krovne ploče di¬ 
menzioniraju za stvarna opterećenja snijega, vje¬ 
tra i pokrova. Stropne ploče mogu nositi teret do 
400 kg/m 2 . 

Termička izolacija zida od 25 cm ima koeficijent 
0,58, a krovne ploče 0,61. Dovoljna termička sta¬ 
bilnost je uslijed procesa autoklaviranja velika. 
Smanjenja iznose 0,1 do 0,5 mm/m. Minimalnim 



stezanjem izbjegava se stvaranje pukotina, a osi¬ 
gurava dobra adhezija na premaz. 

Otpornost protiv smrzavanja osigurana je će- 
lijskom strukturom i malom apsorpcijom vode. 



SI. 6: Krovne ploče Siporeks 


Siporeks je kemijski indiferentan prema aktiv¬ 
nim tvarima koje bi mogle prouzrokovati koro¬ 
ziju, rđu ili pucanje. Koeficijent istezljivosti kod 
topline iznosi 0,000008. 



SI. 7: Obiteljske kuće od Siporeksa 


Grafikoni 1 i 2 pokazuju maksimalna optere¬ 
ćenja i koeficijent težine i termičke vodljivosti. 

Obradljivost Siporeksa ističe ga pred sličnim 
građevnim materijalima. Obrađuje se kao drvo — 
može se piliti, blanjati, rezati, bušiti i prikivati 
(si 4.). 



SI. 5: Oblaganje fasade Siporeksom 


SI. 8: Montažne kuće od Siporeksa 

Siporeks elementi proizvde se kao zidne ploče, 
pregradne ploče, blokovi za zidove, izolacione ploče 
i grede — armirane ili nearmirane. 

SI. 5 pokazuje stambene nebodere obložene 
siporeks-pločama u Kanadi, si. 6 prikazuje izgled 
jedne tvornice u Danskoj sa primjenom siporeks- 
krovnih ploča, si. 7 gradnju jednoobiteljskih kuća 
u Švedskoj, si. 8 gradnju montažnih troetažnih 
stambenih zgrada od siporeks-elemenata u Šved¬ 
skoj. 

Svi izneseni podaci o siporeksu pokazuju da 
je njegova primjena od sjevernog polarnog kruga 
(Švedska i Finska) do ekvatora (Kongo) dokaz da 


se radi o odličnom građevnom materijalu, koji 
treba da u jugoslavenskom građevinarstvu što sko¬ 
rije nađe svoju punu afirmaciju, kako zbog svo¬ 
jih tehničkih osobina tako i ekonomičnosti cijene 
i brzine građenja. 

Zato je bila korisna inicijativa Savjeta za gra¬ 
đevinarstvo Privredne komore NR Hrvatske da 
krajem rujna organizira radna savjetovanja sa 
projektantima i izvođačima u većim građevnih 
centrima u Hrvatskoj, kako bi ovaj novi građevni 
materijal što prije našao svoje mjesto u jugosla¬ 
venskom građevinarstvu. 


Sajmovi i izlozbe 

GRAĐEVINARSTVO NA JESENSKOM ZAGREBAČKOM VELESAJMU 1962. 
Milan Jančiković, savjetnik Privredne Komore NR Hrvatske, Zagreb 


Nagli razvoj izgradnje Zagrebačkog Velesajma, 
koji se prostire na površini od 465 000 m 2 , s više 
od trideset velikih i nizom manjih paviljona, ove 
godine je napredovao izgradnjom novog talijanskog 
paviljona (si. 1). 


novog paviljona, njegove veličine, konstrukcije i 
funkcionalne povezanosti. 

Paviljon je projektirao Ing. Rafaelle Contigiani 
iz Rima, danas najpoznatiji konstrukter izložbenih 
građevina. Ing. Contigiani je u izjavi našoj štampi 



Si. 1: Talijanski paviljon 


Ovo je od 1956. već treći paviljon Italije. Prvi 
je imao 2200 m 2 izgrađene površine, drugi je po¬ 
dignut 1959. sa 3500 m 2 izgrađene površine, a treći, 
otvoren ove godine, dostiže 5200 m 2 izgrađene po¬ 
vršine. On je najveći izložbeni objekat koji je slu¬ 
žbena Italija putem svog Instituta za vanjsku trgo¬ 
vinu izgradila u inozemstvu za svoje potrebe. 

Ovaj veliko crvenoprugasti paviljon od čelika, 
stakla i plastike odlično se uklopio u ambijenat 
raznolikih građevina Zagrebačkog Velesajma i for¬ 
mirao je sa susjednim paviljonima novi velesajam- 
ski trg. Svi posjetioci bili su pod snažnim dojmom 


rekao među ostalim: »Osnovna konstrukciona kon¬ 
cepcija zgrade su obrnute piramide od čelika i 
stakla, a dinamička koncepcija je iskoristiti osjećaj 
snage što ga takav materijal daje svojom golemom 
težinom na relativno maloj površini. Kod izložbe¬ 
nih paviljona važan momenat čine boje objekta. 
Namjeravali smo da paviljon bude u isti mah i 
funkcionalan i monumentalan. Zato je boja trebala 
naglasiti onaj osjećaj snage koji smo željeli da 
paviljonu bude imanentan. To je postignuto crve¬ 
nom bojom kao osnovnom. Ona ujedno ostavlja i 
veoma mnogo svjetla, koje je opet ublaženo plavo- 

»sivom bojom. Napose je ispio noćni dojam pavi¬ 
ljona, koji postaje još ljepši kad zablista u svom 
velikom osvjetljenju.« 

U statičkim računima pomagao je Ing. Conti- 
giani-u Prof. Dr Ing. Oto Wemer. 

Sto se tiče izloženih domaćih i stranih ekspo¬ 
nata iz građevne privrede, napose građevne meha¬ 
nizacije, na sajmu nisu primijećene posebne no¬ 
vosti. Pojedini eksponati bili su uklopljeni bilo u 
odgovarajuće nacionalne paviljone bilo uz drugu 
industrijsku robu, te tako nisu ni mogli stručnom 
posjetiocu pružiti jedinstven, cjelokupan i sređen 
pregled razvoja privredne oblasti građevinarstva. 
Ovo upućuje na potrebu daljnjeg održavanja spe¬ 
cijaliziranih sajmova u građevinarstvu, kakvi su 
već održani u Beogradu i Ljubljani, a održavaju se 
periodično u razmacima od 2 i više godina u ino¬ 
zemstvu, npr. »Expomat« u Parizu, izložba građe¬ 
vinarstva u 01ympia Stadionu u Londonu, »Inter- 
bau« u Berlinu i si. 

Domaća građevna mehanizacija bila je zastu¬ 
pljena preko »Gramex-a« — Poslovnog udruženja 
proizvođača strojeva i opreme za građevinarstvo 
i industriju građevnog materijala, u koji su učla¬ 
njeni: »Fagram« Smederevo, »Itas« Kočevje, »Đuro 
Đaković« SI. Brod, »Arsenije Spasić« Zaječar, 
»Belt« Černomelj, »Dalit« Daruvar, »Jelšingrad« 
Banja Luka, »Metalna« Maribor, »Progres« Mlade- 
novac, »Skip« Ljubljana, »Strojna tovarna« Tr- 
bovlje i »Metalni zavod Tito« Skoplje. 

»Fagram« je prikazao novu betonsku miješalicu 
s prinudnim miješanjem od 500 litara (si. 2) i 
vibrosita, kapaciteta 30—40 m 3 /h s otvorima 5 X 5, 
9X9, 17 X 17 mm. Fabrika motora »Famos« Sa¬ 
rajevo, izložila je novi damper, vlastite težine 8 
tona, pogon »Famos« šestcilindrični četvorotaktni 
dizelmotor 90 KS pri 1650 o/min, četiri brzine do 
36 km/h, kreće se utovaren do 23% uspona, vozač 
dampera zaštićen je kabinom, ali je uvijek okrenut 
u pravcu vožnje. Sadržina korpe 5 m 3 (si. 3). 


»FAP« je izložio samoutovarni kiper nosivosti 
7 tona sa Dizelmotorom 130 KS. To je kiper-kamion 
snabdjeven utovarnom kašikom. 



SI. 2: Betonska mješalica FAGRAM 


»Radoje Dakić« izložio je kao ranije u Beogradu 
i Ljubljani. Među ostalim dozatore za cement od 
375 i 750 1 po njemačkoj licenci Pflister. 

Od inozemnih građevnih strojeva spominjemo 
u prvom redu bogato izloženi asortiman građevne 

SI. 3: Damper FAMOS 

mehanizacije za niskogradnju američke tvornice 
»Gatterpillar« (zastupstvo »Omnikomerc« Beograd). 
Ova tvrtka izložila je: buldožer D 8 sa čelnim no¬ 
žem i rijačem, Dieselmotor 235 KS (si. 4), buldo- 



Sl. 4: Buldožer Catterpillar 

zer D 7 sa ugaonim nožem-angldozer 160 KS, uto¬ 
varivač 944 na gumenim točkovima, zapremine ka¬ 
šike 1,525 m 3 , motor 105 KS, utovarivač 955 
gusjeničar, zapremine kašike 1,34 m 3 , motor 

115 KS (si. 5). 



SI. 5: Utovarivač Catterpillar 


Italija je izložila »Allis-Chalmers« utovarivače 
sa kašikom od 1,90 m 3 i motorom 120 KS, te kaši¬ 


kom od 1,50 m 3 i motorom 80 KS. Pored toga je 
»Rema« iz Trsta opet prikazala svoje dobre stro¬ 
jeve za rezanje i savijanje betonskog čelika. 

Pojedinačne eksponate građevne mehanizacije 
pokazale su i mnoge druge zemlje, kao Istočna 
Njemačka, Čehoslovačka, Poljska i dr. 

Sitnu građevnu mehanizaciju i mehanizirane 
alate prikazala je zapadnonjemačka tvrtka Holzher, 
posebno za obradu drveta. 

Drvene montažne kuće prikazali su mnogi jugo¬ 
slavenski izlagači u raznim tipovima i veličinama 
i raznim cijenama, općenito vrlo visokim i teško 
pristupačnim korisnicima. 

G. p. »Hidrotehna« iz Zagreba prikazala je ar¬ 
mirane betonske prefabricirane staklenike, kojih 
je do sada već izgradila za razne poljoprivredne 
investitore u ukupnoj površini od 69 000 m 2 . 

Od novih građevnih materijala izložila je »Pla¬ 
stika« iz Zemuna svoje nove »veloplast-ploče« za 
građevinarstvo. Ove ploče služe kao pokrovi za 
kupole, industrijske hale i ostale krovove. U Beo¬ 
gradu su tim materijalom već pokriveni neki stam¬ 
beni soliteri. Ploče imaju čvrstoću 152 kg/cm 2 , 
otporne su na temperaturne razlike od —40° C do 
+ 120° C, a tačka zapaljivosti im je na 400° C. 
»Tehnoplast« iz Kaštel Sućurca prikazao je ponovo 
svoje proizvode podolita. »Ričice« Lički rudnici 
nemetala iz Lovinca prvi put izlažu svoje proizvode 
za hirofa i terabona žbuku, obojena teraco-zrnca 
i razliičte druge betonske prefabrikate. 

Ovim kratkim prikazom nisu mogli biti obu¬ 
hvaćeni svi izloženi predmeti od interesa za gra¬ 
đevnu privredu. Razlog tome je već uvodno nave¬ 
dena konstatacija da ovogodišnji Jesenji Zagre¬ 
bački Velesajam nije bio posebno namijenjen gra¬ 
đevinarstvu, te su i proizvodi te djelatnosti prika¬ 
zani sporadično i nesistematski. Ovo učvršćuje po¬ 
trebu i želju građevinara da se povremeno održa¬ 
vaju posebni sajmovi građevinarstva, na kojim bi 
se koncentrirano i cjelovito mogao pratiti razvoj 
i unapređenje ove privredne oblasti i pratećih 
industrijskih grana. A Zagrebački Velesajam ima 
sve preduvjete zato. 


inozemnih časopisa 

BUNARI U SUPROTNOM SMJERU 

(Engiineering News-Record, New York, mart 1962.) 

Ako uspiju pokusi koji su u toku, Dalles, malen gra¬ 
dić sa H0 000 stanovnika na krajnjem sjeveroistoku 
SAD, poboljšat će svoje snabdijevanje vodom ljeti ne 
ulažući ni jedan cent u Investicije. 

Grad se nalazi u neposrednoj blizini rijeke Colum- 
bia, ali gradska uprava za sada ne želi da investira u 
cilju dobivanja dodatne vode iz rijeke ljeti. Umjesto 
toga vrše se ispitivanja kako bi se suvišak zimske vode 
akumulirao za ljetne potrebe ispod zemlje kroz posto¬ 
jeće bunare. 

Sada grad dobiva vodu iz potoka koji leži oko 13 
km izvan grada i iz bunara na podnožju grada. Sve 
intezivnijim crpljenjem vode iz bunara na podnožju 


grada. Sve intezivnijim crpljenjem vode iz bunara 
tokom godine snižen je nivo podzemne vode i grad je 
prisiljen da traži nove izvore. Potrošnja vode zimi 
iznosi 8 000 do 11 000 m 3 /dan, dok ljeti poraste na 34 000 
do 42 000 m 3 /dan. 

Prema projektu bi se kroz postojeću dovodnu cijev, 
čiji kapacitet prenosa iznosi 26 000 m 3 /dan, iz površin¬ 
skog sliva potoka zimi dovodila voda u bunare u gradu 
i akumulirala za ljetne potrebe. 

Projektanti su ipak preporučili gradu da u idućih 
5 godina, pored nastavka ispitivanja, koja bi uglavnom 
trebala da dadu odgovor na pitanje da li će se moći 
iskoristiti sva količina vode koja se tokom zime aku¬ 
mulira, pristupi bušenju nekoliko bunara izvan grada 
i izgradnji još jednog rezervoara. B. P. 

NAJVEĆA HIDROELEKTRANA MEKSIKA 

(Engineering News-Record, New York, mart 1962.) 

Radovi na najvećoj hidroelektrani Meksika su u 
punom jeku. 

Hidroelektrana se podiže u blizini mjesta Infiemillo 
na rijeci Balsas, nedaleko od Pacifika na jugozapadu 
Meksika. Ona će imati instaliranu snagu 600 000 kW; 
ukupni troškovi izgradnje se cijene na 93 miliona do¬ 
lara, a najznačajniji objekt na gradilištu je nasuta 
brana sadržine 5,6 milijuna m 3 , visine 150 m (si. 1. i 2). 
Iskop tunela i podzemne strojarnice iznosi preko 
750 000 m 3 . 

Dva manja obilazna tunela na desnoj obali rijeke, 
koji služe za odvođenje malih voda, dovršena su. Du¬ 
žina im je 600 m, promjer 8 m. 



SI. 1: U tlocrtu se vidi čitav splet tunela. Za sada se 
rijeka odvodi kroz tunel na lijevoj obali 


Na lijevoj obali se dovršavaju 3 obilazna tunela za 
visoke vode, promjera 12 m, dužine 600 m. Kad objekat 
bude završen, ovi tuneli će služiti za evakuaciju velikih 
voda iz preljeva. U tom cilju će u obilazne tunele biti 
ugrađeni čepovi u udaljenosti 160 m od ulazne gra¬ 
đevine, a od preljeva će se izvesti kosi tuneli pod 
kutom 47°, koji će se spajati sa obilaznim tunelima ne¬ 
posredno iza čepova. Kapacitet preljeva je računat 
sa 12000 m 3 /sec. 

U radu su i dva do vodna tunela na turbine promjera 
9 m, dužine 250 m, i dva odvodna tunela promjera 
13 m, dužine 320 m. 

Strojarnica je i21 m široka, 47 m visoka i 130 m 
duga. Dovršen je iskop u čitavoj širini na visini 9 m 
i izbetoniran je strop. U strojarnici će biti smještene 
4 vertikalne Francis turbine sa prosječnim radnim pri¬ 
tiskom 90 m. Turbine i generatore dobavlja Neyrpic iz 
Grenoblea. 

Za bušenje tunela, čija ukupna dužina iznosi 3 000 
m, primijenjena je po prvi put u Latinskoj Americi 
suvremena švedska metoda. 

Na bušenju glavnih zaobilaznih tunela u upotrebi 
su specijalne platforme za bušenje. One se sastoje od 
tri sekcije. Srednja, najveća, pomiče se nešto ispred 
drugih dviju, užih, postavljenih uz lijevi i desni bok 


tunela (si. 3). Taj način rada pruža mogućnost veće 
fleksibilnosti kad se naiđe na lošiju pećinu. Buši se 
uglavnom kroz diorit sa aglomeratima. Često se mora 
primijeniti ankerovanje pećine i podupiranje stropa. 

Svi tuneli kroz koje će teći voda dobit će betonsku 
oblogu. Betonira se uz upotrebu klizne čelične oplate. 
Beton se ugrađuje pumpama. Dnevni učinak iznosi 
450 m 3 betona. 



Max.pGgonsk/ nivo 
Mm pogonski nivo > 
Pre/azna zono 


I //ovasf materijal 


SI. 2. Nasuta kamena brana će biti najviša u Latinskoj 
Americi. Veliki dio kamenog materijala je iz tunela 

Brana će biti nasuta, kamena, sa nepropusnom jez¬ 
grom. Ovaj tip je odabran umjesto betonske brane 
zbog razlomi jene pećine u opor cima i zbog toga što se 
brana nalazi u potresnom području. Sadržina akumu¬ 
lacije će iznositi 12 milijardi m 3 vode, a uspor će sizati 
110 km daleko. 

Nepropusna jezgra će se sastojati od ilovače debljine 
30 m pri dnu i 10 m u kruni brane. Ona će se nabijati 
valjcima s kozjim nogama, u slojevima 20 cm visokim. 
Pijesak će se nabijati vibratorima, također u slojevima 
20 cm visine. Lomljenjak promjera 8 cm će se nabijati 
u slojevima od 50 cm prelaženjem traktora, dok će se 
kameni nasip većeg promjera naslpati bez nabijan ja. 



SI. 3: Gornji dio većeg obilaznog tunela sa promjerom 
iskopa 13,7 m buši se postepeno. Par manjih platformi 
za bušenje ponešto zaostaje za centralnom platformom 
(koja nije na slici) 

Ispod brane će biti izvedena injekciona zavjesa do 
dubine 120 m ispod brane. Injektirat će se iz galerije 
presjeka 1,50 X 2,10 m, koja će biti probijena u nagibu 
sa obala rijeke i prolaziti na dubini od 22 m ispod bra¬ 
ne. Iz nje će se injektirati prema gore i dolje. 

Za prenos energije do prijestolnice Meksika izgra¬ 
dit će se dalekovod napona 380 kV. 


B. P. 

GREŠKA MINERA ISKORIŠTENA POSLIJE MNOGO 
GODINA 

(Engineering News-Record, New York, mart 1962.) 

Tunel dug 600 m koji su kopači zlata iskopali i na¬ 
pustili prije više od 50 godina postao je sad sastavni 
dio vodoopskrbnog sistema gradića Jusceau u Alaski. 

Ovo rješenje ima nekoliko prednosti. 

U prvom redu, osposobljavanje starog tunela je za 
40°/a jeftinije nego što bi stajala izgradnja nove do- 
vodne cijevi. 

Druga prednost tunela je u tom što će se u njemu 
s obzirom na velik profil i malu protočnu brzinu voda 
zadržavati duže vremena i u kontaktu s pećinom na 
svom putu do rezervoara zagrijavati. Ovo je od velike 
koristi, jer je voda iz bunara vrlo hladna (u prosjeku 
oko 4° C). 



Daljnja korist od tunela je u tome što se u njega 
infiltrira iz okolnog terena oko 8 m 3 vode u minutu. 
Ova količina, zajedno s protokom iz dva arteška bu¬ 
nara izdašnosti oko 4 m : Vmin dovoljna je za snabdi¬ 
jevanje grada, i otpala je potreba da se buši treći 
bunar. 

Bušenje ovog tunela počelo je još 1898. god. Tunel 
je trebao da posluži za odvodnju šljunčanih naslaga 
bazena Last Chance, za koje se vjerovalo da su zlato- 
nosne, sve do razine pećinastog neprobojnog sloja. 
Međutim, greškom tunel je izbio suviše visoko, ispod 
nivoa pećine. Ipak se 1902. god. počelo iskorišćivati 
tunel na taj način da se šljunak ispirao kroz jarak u 
tunel, ali taj posao je bio spor i nije se isplaćivao, pa 
je 3 godine kasnije obustavljen. 

Kad je 1957. g. uprava grada odlučila da poboljša 
opskrbu grada vodom, projektanti su se sjetili zapu¬ 
štenog tunela i rudarski inženjer Miro Mihelich je 


dobio zadatak da ispita stanje tunela. Tunel je bio 
pristupan samo s donje strane na dubinu oko 180 m, 
dok je ulazno okno bilo zatrpano ruševinama, ali je 
pri detaljnom pregledu pronađen u dobrom stanju. 

Tunel je očišćen od ruševina, drvena građa na ula¬ 
znom oknu zamijenjena je betonskom oblogom, sani¬ 
rana je jedna pronađena rasjelina u tunelu i izbeto- 
niran je pregradni zid na izlazu. U zid su ugrađena 
nepropusna vrata za pregled i čišćenje, i tako je pi¬ 
tanje opskrbe grada vodom za sada riješeno. 

B. P. 

STROPOVI I ZIDOVI NA DIZALICAMA 

»Engineering News-Recorđ, New York, juni 1962.) 

Građevni poduzetnik Richard Costain namjerava 
da gradi 18-katni stambeni objekt u Conventryu (En¬ 
gleska) od krova prema dolje dižući zgradu kat po 
kat. 

Ovaj sistem ima sličnosti sa lift-slabs metodom, 
koja se upotrebljava naročito u SAD (vidi Građevinar 
br. 5/1955. i 10/1957.). Međutim, dok se kod te metode 
dižu stropovi na prethodno podignute stupove, Costain 
namjerava da diže zidove i stropove zajedno. 

On namjerava da izbetonira najprije krov, zatim 
da izbetonira zid najvišeg kata i stropnu konstrukciju 
pretposljednjeg kata, podigne dizalicama sve za visinu 
jednog kata i tako jedan kat nakon dva tjedna. U 
svemu će biti 40 dizalica jačine 240 tona, koje će di¬ 
zati zgradu brzinom 50 cm na sat. 



Stropovi će imati konsolne istake na svim stranama 
zgrade oko centialno smještenih zidova. Zidovi će se 
sastojati od stupića od prefabriciranih betonskih blo¬ 
kova između kojih će se betonirati zidovi. Na uglo¬ 
vima će se izbetonirati stupovi L presjeka. 

Radni proces će biti ovaj: Dizalice postavljene ispod 
blokova dići će gotovi gornji dio konstrukcije za 
19,4 cm. Zatim će se jedna dizalica spustiti za istu 
visinu i u šuplji prostor umetnuti jedan blok. To 
isto će se uraditi sa drugom dizalicom itd. Kad bude 
tako umetnut jedan red blokova, ugradit će se na isti 
način drugi red blokova, pa treći itd. Kad bude zgrada 
podignuta za 5 redova ili 97 cm izbetonirat će se pro¬ 
stor između stupića od blookva. Ovo će se ponoviti 
3 puta, zgrada će biti dignuta za 291 cm ili za 1 kat. 
Tada će se izbetonirati 4 stupa na uglovima i preći na 
betoniran je stropa. 

Cim se zgrada podigne za 1 kat, počet će u njemu 
završni radovi pod zaštitom od polietilenskog omo¬ 
tača oko cijele zgrade. Za 10 tjedana zgrada će se po¬ 
dići za visinu 5 katova i u tom intervalu najgornji kat 
će biti posve dovršen. 

Ovaj bi način građenja trebao da osigura kontinu¬ 
itet izgradnje, nezavisnost od vremnskih prilika i lakši 
transport materijala. 

Poduzetnik pregovora s gradom na bazi cijena za 
konvencionalni način građenja. 


B. P. 

iz 10 ooo tona Čeličnih ploča 5goo tona 
sipki 

(Engineering News-Reeord, New York, jurni 1902.) 

Počelo je postavljanje prvih sipki koje će na mostu 
Narrows povezivati četiri glavna kabela sa betonskim 
blokovima za ukotvenje. Most Narrows će spajati otok 
Staten sa njujorškom četvrti Brooklyn, imat će naj¬ 
duži raspon na svijetu (1300 m). 



SI. 1 


U svemu će biti ugrađene 1952 šipke. Šipke su duge 
7 do 16 m, debele 47 do 85 mm i teške do 5 tona po 
komadu. 

Na slici 1 vidi se kako poluautomatskim autogen- 
skim uređajem iz ploča od mangansko-vanadijevog 
čelika 1,5 m širokih se izrezu ju šipke. Potrebno je 



SI. 2 


10 000 tona 'čelika da bi se dobilo 5600 tona Sipki. Po¬ 
slije izrezivanja šipke se obrađuju, a kasnije u njih 
se stavljaju zavornji od slitine za koje će se pričvrstiti 
229 000 km žica glavnih kabela. Na slici 2 vidi se ugra¬ 
đen dio šipki. 

Most bi trebao da bude gotov 1965. godine 

B. P. 

NEBODER OD BETONA REKORDNE VISINE 

(Engineering News-Record, New York, juni 1962.) 

Usvojen je projekt za građenje uredske zgrade Peu¬ 
geot sa 54 kata u Buenos Airesu. Sa visinom od 188 m 
nad razinom ulice to će biti najviša zgrada od betona 
na svijetu, za 9 m viša od sadašnjeg rekordera, jedne 
zgrade u Chicagu. 


Projekt je dobio prvu nagradu na međunarodnom 
natjecanju na koje je stiglo 226 projekata. Projektant 
je jedan arhitektonski projektni biro iz San Paola u 
Braziliji. 

Zgrada tlocme veličine 61/55 m bit će bez unutar¬ 
njih stupova. Zgradu će nositi 4 para stupova smje¬ 
štena u dva vanjska zida i dva šuplja stupa u central¬ 
noj‘jezgri. Instalacione cijevi i vodovi bit će smješteni 
u centralnim stupovima. 



Maketa nebodera 


Prostorije za pogon grijanja i klimatizacije predvi¬ 
đene su na svakom 12-tom katu. Dva dodatna tornja 
za hlađenje sa 5 klimatiziranih zona bit će izgrađeni 
na krovu. 

Zgrada će imati dvostruko ostaklenje. 

U podrumu će biti 8 katova. Pet od njih će služiti 
kao garaže za 1500 vozila. 

B. P. 

NIJE PREUZETO 1500 PILOTA — 
IZVOĐAČ PROTESTIRA 

(Engineering News-Record, New York, mart 1902.) 

Lučka uprava u New Yorku odbila je da preuzme 
veći dio temeljenja na pilotima u vrijednosti l l /4 mi- 
ona dolara, koje je izvela poznata tvrtka Raymonđ za 
novi aerodrom La Guardia. Uprava je najavila da će 

izradu novih temelja za dva glavna krila pristanišne 
zgrade ustupiti drugom izvođaču za svotu 800 000 do¬ 
lara. Troškovi izgradnje cijelog objekta iznose 30 mi- 
liona dolara. 

Tvrtka Raymond protestira i u izgledu je sudski 
spor. 

Nepreuzeti radovi na temeljenju sastoje se od oko 
1500 pilota, dužine od 30 do 40 m. Piloti su dvodijelni 
a sastavljeni prstenima. Donji dio je od čeličnih cijevi 
vanjskog promjera 27 cm, debljine 9,5 mm, a gornji 
dio je dug 9 do 15 m, promjera 30 cm. Greške su prema 
tvrđenju investitora šupljine, segregirana mjesta, be¬ 
ton slabe otpornosti. One su otkriveene kad su skoro 
svi stupovi bili zabijeni i na njih postavljene po- 
klapače. 

Investitor je vadio uzorke iz pojedinih pilota, ali 
tečan broj ispitanih i defektnih pilota nije (nikad ob¬ 
javljen. Međutim, prema jednom izvještaju investitora 
iz novembra 1961 g. na 300 dotada ispitanih pilota na¬ 
đeno je 15 defektnih. 

Prema mišljenju investitorovih eksperata trebat će 
odstraniti K27 poklapača i armirano-betonski pod dvaju 
benzinskih rezervoara i zatim ugraditi 917 novih pi¬ 
lota, izvesti nove poklapaše i nov pod rezervoara. 

Tvrtka Raymond odlučno prigovara koracima lučke 
uprave. Raymond tvrdi da su poduzete mjere pre¬ 
tjerano opsežne i nepotrebne da 32 pilota za koje lučka 
uprava tvrdi da su neispravni ne mogu biti dovoljan 
razlog da se ne preuzme 1506 pilota, među kojima i 3'06 
pilota koji su pri ispitivanju pronađeni ispravnim. 
Raymond bi bio voljan da popravke izvede po cijeni 
koštanja, s time da o konačnoj odgovornosti odluči 
sporazumno izabrana arbitraža, ali lučka uprava odbija 
takvo rješenje. 

B. P. 


SURVALA SE VISEČA SKELA 

(Engineering News-Record, New York, juni 1962.) 

Početkom juna zakazali su sigurnosni uređaji na 
visećoj skeli sa koje je vršeno čišćenje prozora na 
23-katnoj zgradi Eqnitable u New Yorku i skela se 
survala sa visine 1'9-og kata na ulicu. Četiri čovjeka 
koji su radili na skeli su poginuli. Srećnim slučajem 
nijedan pješak nije bio ozljeđen. 

Skela se dizala i spuštala po aluminijskim među- 
prozorskim stupićima pomoću krana koji je smješten 
na kolosjeku na krovu. Na 23-ćem katu se nalazio sta¬ 
bilizator koji je ograničavao njihanje užeta. 

Uzrok nesreće još nije utvrđen, ali dvije sigurnosne 
naprave nisu vršile svoj zadatak: dugme koje stavlja u 
pogon dizalicu kad se na njega pritisne i uređaj koji 
automatski zaustavlja motor ako kabeli olabave. Skela 
nije imala uređaj za automatsko uklještenje na šinama 
vodilicama, kojim su snabdjevene osobne dizalice. 

Užeta nisu pukla, ali su svi zupci na prenosniku 
u mehanizmu za smanjivanje brzine pootkidani. 

Izgleda da se skela bila ukliještila, a da su se 
užeta nastavila odmatati. Zatim kad se skela oslobo¬ 
dila i počela padati, snažnim trzajem užeta presječeni 
su zupci na prenosniku i došlo je do katastrofe. 

Ovakvih skela ima u New Yorku trinaest. Prva je 
montirana 1952. god. u neboderu Lever, kod kojeg su 


prvi puta zavedni fiksni prozori sa umjetnom izmje¬ 
nom zraka. 



SI. 1 



SI. 2 


Poslije ove nesreće gradski građevni ured zabranio 
je upotrebu ovih skela, dok se ne donesu posebni pro¬ 
pisi za njihovu izvedbu. B. P. 

PRIMJENA KLIZNE OPLATE 
NA IZGRADNJI STUPOVA MOSTA 

»Costruzioni«, Maj 1902. 

Razni sistemi kliznih oplata bili su primjenjivani 
pri izgradnji silosa, rezervoara, dimnjaka i sličnih 
konstrukcija. Nedavno su takve oplate uspješno pri¬ 
mijenjene pri izgradnji stupova dvaju mostova u Sar¬ 
diniji. Pri izgradnji tamošnje hidrocentrale Sarda po¬ 
trebno je uz stvoreno akumulaciono jezro izgraditi 
2 mosta preko uvala dubokih do 60 m. Nosači mosta 
imaju raspon 26 m i izrađeni su prefabricirano od 
prednapregnutog betona. Stupovi su sandučasti, visine 
15—50 m. 

Primjena kliznih oplata pri izgradnji ovih stupova 
imala je velike prednosti s obzirom na postignutu 
brzinu građenja i opću organizaciju građenja. 

Po 1 m stupa treba ugraditi 5,36 m 3 betona. Brzina 
dizanja oplate bila je ljeti najviše 40 cm, a zimi 26 cm. 
Na taj način je, npr., jedan 60 m visok stup, koji je 
rađen ljeti, bio započet u ponedjeljak ujutro u 4 h i 
završen nakon 136 h neprekidnog rada u subotu u 20 h, 
tako da je postignuta prosječna brzina dizanja oplate ; 
odnosno građenja st u pa, od 37 cm/sat. 

Visina primijenjene oplate bila je 2,0 m, spram 
uobičajenih 1,50 m, uslijed čega je bila omogućena 
veća brzina građenja. Ovaj uređaj sastoji se od nu¬ 
tarnje i vanjske oplate, radne platforme u visini 
gornje ivice oplate i daljnje gornje platforme za pre¬ 
uzimanje betona, s koje se ovaj ubacuje u oplatu po¬ 
moću fleksibilnih cijevi. Cijela konstrukcija je od 
čelika i teška 14 tona, tako je konstruirana da se lako 
može sastaviti, rastaviti i transportirati (si. 1). 

Cijela konstrukcija se drži pomoću 16 uređaja 
švedske tvornice Construktor-Impex pokretanih kom¬ 
primiranim uzduhom, koji daje normalni kompresor. 
Na ovaj način izbjegnut je rizik o požara koji postoji 
u slučaju upotrebe hidrauličkih dizalica i kompresora 
za ulje. Svi uređaji za dizanje su međusobno povezani 
metalnim i fleksibilnim cijevima, tako da djeluju za¬ 
jednički. Uređaj se diže pomoću čeličnih zubi koji se 
opiru o motku od mekog čelika promjera 26 mm. 
Daljnje poboljšanje ovog sistema sastoji se u tome da 
se nakon izvršenog dizanja mogu ponovno dobiti na¬ 
trag motke za dizanje. Ovo se postiže primjenom me¬ 
talnih cijevi dugih 2,0 m povezanih čvrsto s oplatama, 
koje prilikom dizanja ostavljaju u betonu rupu pro¬ 
mjera 32 mm u kojoj se nalazi motka koja će se 
spasiti. 

Primjena ovih uređaja nadmašila je sva očekivanja, 
kako u pogledu brzine građenja tako i u pogledu kva¬ 
liteta rada i postignute tačnosti. Kod 50 m visokih stu¬ 
pova utvrđeno je maksimalno odstupanje od vertikale 
manje od 2 om. Dobro funkcioniranje takve klizne 
oplate uslovljeno je. ravnomjernom ugradnjom betona 
i dizanjem oplate, tako da površina betona ne bude 
niža od 20'—30 cm od gornjeg ruba oplate; u protivnom 
slučaju može pri podizanju oplata doći do nezgodnih 
opterećenja koja mogu uzrokovati lom oplate. 

Beton je do stupova dopreman pomoću kabelskog 
krana raspona 206 m. 

Inž. V. J. 



SI. 1: Klizna oplata i radne platforme 



SI. 2: Uređaj za dizanje 

Jz Saveza građevnih inženjera i tehničara 


Jđrvatske 



OBAVIJEST 

Društvo građevnih inženjera i tehničara Zagreb 
obaviještava poduzeća-ustanove da će tokom mjeseca 
prosinca održati seminar s temom »Asfaltni zastori 
na cestama«. Program seminara objavit će se nak¬ 
nadno. 

Predavači će biti stručnjaci iz fakulteta, operative 
i proizvođačke industrije, koji se bave izgradnjom 
cesta. 

U toku marta 1063. god. održat će se seminar »Za¬ 
vršni građevni radovi«. Teme su ove: Organizacioni 
principi. Podovi i stropovi. Prozori i vrata. Soboslikar- 
ski, ličilački radovi i obrada fasada. Limarski radovi. 
Hidro-izolacije i ravni krovovi. Pećarski radovi. Pri¬ 
rodni i umjetni kamen. Keramičarski radovi. 

Seminari će trajati 14 dana. 

Preporuča se zainteresiranima da pošalju prethodne 
prijave na Društvo građevnih inženjera i tehničara 
Zagreb, Berislavićeva ul. 6. 

PREDAVANJA 

U prostorijama Društva održano je 10. X 1962. pre¬ 
davanje »Suvremna tehnologija betona« i »Građevna 
zaštita i brtvenje«. 

Predavanje su održali švicarski stručnjaci Dr Am- 
man i Ing. Paillex iz Ziiricha, s ovim podtemama: 

1. Općenito, definicija i razvoj betona 

2. Svojstva i značenje svježeg i otvrdnutog betona 

3. Vezna sredstva i doziranje; dodatni materijali, 
kvalitetni beton 

4. Dodatna sredstva 

5. Šupljikavi beton 

6. Posebne vrste betona 

I. Općenito, definicija 

II. Plastična otješnjenja 

III. Kruta otješnjenja 

IV. Otješnjenja u tunelogradnji i gradnji kanala, 
galerijama, kanalima, vodotocima 

V. Otješnjenje rešaka; 

Dilatacione reške — cijevni naglavci 


VI. Otješnjenja sa sintetičnim materijalima; 
Polyester-Epoxy 

VII. Zaštita građevina; navlake — naličje — za¬ 
štita vanjskih ploha. 

Prikazani su f.ilmovi i diapozitivi. Predavanje je 
bilo dobro posječeno. 

PODZEMNI RADOVI I MEHANIKA STIJENE 

Na inicijativu Jugoslavenskog potkomiteta za pod¬ 
zemne radove organiziranog u okviru našeg nacional¬ 
nog Komiteta za visoke brane, održan je 10. listopada, 
pod rukovodstvom Ing. Branka Kujundžića, direktora 
Vodoprivrednog instituta Jaroslav Cemi u Beogradu 
sastanak većeg broja geologa, rudarskih i građevnih 
inženjera, zainteresiranih na unapređenju podzemnih 
radova. U kratkom referatu drug Kujundžić opisao je 
razvoj značenja podzemnih radova u građevinarstvu 
i u rudarstvu. U našoj zemlji je poslije oslobođenja 
izgrađeno, samo na području hidroenergetike oko 200 
km tunela za dovod vode i više velikih kaverna za 
smještanje hidroelektrana. Takav razvoj, kao i rješa¬ 
vanje sve težih problema koji se pojavljuju u rudar¬ 
stvu, nameće organiziraniju saradnju između struka 
zainteresiranih razvojem podzemnih radova. Naročito 
se ističe potreba uske saradnje između geologa, gra¬ 
đevinskih inženjera i rudarskih inženjera. Predloženo 
je da se u narednoj godini organizira Savjetovanje 
stručnjaka za podzemne radove, na kojem će se ras¬ 
praviti problemi inženjersko-geološkog karaktera, te¬ 
oretske osnove za proračuna van je pritiska brda na 
podgrađe, metode projektiranja obloga i savremene 
metode izvođenja radova. Nakon svestrane diskusije 
izabran je inicijativni odbor za pripremanje savjeto¬ 
vanja, u koji su pored članova Potkomiteta za pod¬ 
zemne radove ušli predstavnici geologa i rudarskih 
inženjera iz cijele zemlje. Na savjetovanju će se raspra¬ 
viti i oblici organizirane saradnje stručnjaka na una- 
pređeju istraživanja, projektiranja i izvođenja pod¬ 
zemnih objekata. 

EN 


bibliografija - 

I 

NAŠE GRAĐEVINARSTVO, organ Saveza inže¬ 
njera i tehničara građevinske struke FNRJ, God. XVI, 
1962, Beograd, donosi u brojevima: 

Eroj 6: 

— Rešavanje nesimetričnog uklještenog luka u pra- 
vouglom koordinatnom sistemu sa y-som u pravcu 
dejstva sila. — Vitomir Joksić: Kontinuirana betonska 
pregrada — dijafragma. — Srđan Venečanin: Uticaj 
kontinuiteta podužnih greda na glavne nosače kod 
lučnih mostova. — Jovan Stevanović: Tačnost obele- 
žavanja osovine tunela, II. 

Broj 7: 

Đorđe Lazarević: Uticaj normalnih sila na veličinu 
horizontalnog potiska u dvozglobnih lukova i okvira. — 
Vladislav Vlahović: Neki hidrogeološki problemi izgra¬ 
đenih kraških akumulacija u Crnoj Gori i način nji- 
rovog rješavanja, I. — Mi jat Trojanović: Određivanje 


položaja rezultante izazvane simetričnom promenom 
stanja simetričnog uklještenog luka primenom principa 
minimuma rada. — Jovan Stevanović: Tačnost obele- 
žavanja osovine tunela, III. 

Broj 8: 

Đorđe Lazarević: O nekim pitanjima građenja viso¬ 
kih zgrada — Oblakodera. — Jovan Stevanović: Tač¬ 
nost obeležavanja osovine tunela, IV. — Slavko Ran- 
ković: Savijanje i izvijanje portalnog rama. — Peri¬ 
odična stručna štampa u oblasti građevinarstva. 

Broj 9: 

Milorad Radonić: Dimenzije kada za kupanje. — 
Miomir Ratajac: Most od prednapregnutog betona — 
rezultati ispitivanja. — Geodetska i geometarska pe¬ 
riodična stručna štampa. — Prilog diskusiji na temu: 
»Gde je mesto projektovanju?« — Stručne knjige i ča¬ 
sopisi. — Bibliografija. 

PUT I SAOBRAĆAJ, organ Društva za puteve 
NRS, God. VIII, 1962, Beograd, objavljuje u brojevima: 

Broj 1—2: 

Inž. V. Dragović: Izgradnja savremenih puteva u 
Jugoslaviji. — Inž. M. Šiljak: Građenje puteva i mo¬ 
stova u NR Srbiji u 1961. god. — Inž. D. Peričić: Svoj-, 
stva i primjena specijalnih emulzija kao veziva u gra¬ 
đevinarstvu. — Tehnička uputstva za primjenu doma¬ 
ćeg katrana za građenje kolovoznih zastora. 

Broj 3—5: 

— Odgovor druga Tita na čestitku kolektiva di¬ 
rekcije za izgradnju Auto-puta. — Prof. inž. Živorad 
Đukić: Novi postupci i materijali za modernizaciju pu¬ 
teva. — Ivana Kisić: Građenje Autoputa u 1962. god. 

— Gavra Bajazetov: Investicionu održavanje javnih 
puteva I i II reda u NR Srbiji van područja autonom¬ 
nih jedinica u 1962. godini. — Inž. Branislav Todoro- 
vić: Pojmovi rekonstrukcije i modernizacije puteva. — 
Inž. Petar Jovanović: Brza i ekonomična moderniza¬ 
cija puteva. — Inž. Milan Milivojević: Problem mase 
za zalivanje spojnica na betonskim zastorima sa opi¬ 
som za savremene metodike ispitivanja. 

CESTE I MOSTOVI, časopis za projektiranje, gra¬ 
đenje, održavanje cesta i mostova i cestovni saobraćaj, 
Zagreb God. X, 1962. donosi: 

Broj 5—6: 

Pravilnik o stručnoj spremi inspektora za javne 
puteve. — Pravilnik o raspoređivanju korisnika dru¬ 
štvene imovine prema njihovim djelatnostima. — Uput- 
stvo za provedbu Odluke o određivanju visine naknada 
koje plaćaju cestovna zaprežna vozila. — Inž. Vilko 
Heruc: Štetne pojave na asfaltnim kolovozima. — Dr 
inž. Vaša Popović: Dimenzioniranje fleksibilne nosive 
kolovozne konstrukcije; Nešto o fleksibilnim kolovo- 
znim konstrukcijama. — Inž. Faik Beširević: Raci¬ 
onalno korištenje mehanizacije na masovnim zemlja¬ 
nim radovima. — Inž. Dimnik Stanko i inž. Pintar 
Jože: Potporni zidovi za putove iz armirano-betonskih 
elemenata. — Ivan Paradinović: Otklonjena opasnost 
na cesti. — Jure Blažević: Naše ceste i njihovi pro¬ 
blemi. — Ceste i mostovi u svijetu. 

Broj 7—8: 

Prof. Ing. Emil Janaček: Cesta Ustiprača—Višegrad; 
Štete od mraza na cesti D. Vakuf—Travnik. — Dr Ing. 
Vaša Popović: Bubrenje asfalta od livenog asfalta. — 
Ing. Branko Đaković: Šumske ceste Finske od šljunka. 

— Milan Crevar: Poduzeće za ceste Osijek. — Milan 
Sporčić: Univerzalni traktor; Akademik Vaclav Dacek. 

— Dr Vinko Esih: Prof. Dr Mirko Roš, In memoriam. 

— Ceste i mostovi u našoj zemlji. — Naše ceste i hor- 
tikulturna zadruga »Perivoj«. 

MATERIJALI I KONSTRUKCIJE, Izdaje Savez 
Jugoslavenskih laboratorija za ispitivanje i istraži¬ 
vanje materijala i konstrukcija, Br. 1, Beograd 1962: 
Povodom promene naziva »Biltena«. — Petnaesti kon¬ 
gres RILEM-a u Pragu (prof. dr. inž. Julije Hahamo- 
vić). — Primena teorije sloma kod pravih drvenih šta¬ 
pova pravougaonih preseka opterećenih na savijanje 
(inž. Borivoje Zakić). — Predloži i mišljenja. — Pre¬ 
gled radova članova Saveza izvršenih u toku 1961. g. — 
a) Institut za vodoprivredu »Jaroslav Cerni«, b) Insti¬ 
tut za metalne konstrukcije . — Bibliografija. — Iz 
Saveza jugoslavenskih laboratorija za ispitivanje i 
istraživanje materijala i konstrukcija. — Iz Jugoslo- 
venskog društva za mehaniku tla i fundiranje. — Vesti 
iz instituta, laboratorija i zavoda. — Portreti: Prof. 
inž. Milan Rađojković. 


Broj 2 donosi: 

Povodom desetgodišnjice rada Saveza jugoslaven¬ 
skih laboratorija za ispitivanje i istraživanje materi¬ 
jala i konstrukcija. — Mirko Roš (inž. Ružica Radova- 
nović). — Merenje sadržaja vlage u zidovima pomoću 
radioaktivnog izotopa (inž. Aleksandar Bevc). — Ure¬ 
đaji za opterećivanje statičkih modela (inž. Lazar Jo¬ 
vanović). — O koroziij betona (inž. Vitomir Joksić). — 
O jednom novom centru za istraživanje u oblasti po¬ 
žara formiranom u Kanadi (prof. Julije Hamamović). 
Pregled radova članova Saveza izvršenih u 1661. go¬ 
dini, a) Zavod za raziskavo materijala in konstrukcij, 
b) Zavod za ispitivanje materijala i konstrukcija Teh¬ 
ničkog fakulteta u Sarajevu. — Iz Saveza jugosloven- 
skih laboratorija za ispitivanje i istraživanje materijala 

1 konstrukcija. 

CEMENT, časopis industrije cementa Jugoslavije, 
Zagreb, 1962, Br. 1: O. Horvat: Montaža rotacione peći 
za cement. — Aktualne teme. — Iz stranih časopisa. — 
Prikaz knjiga. — Vijesti iz domaće industrije cementa. 

DOKUMENTACIJA ZA GRAĐEVINARSTVO I ARHI¬ 
TEKTURU, Izdaje Centar za unapređenje građevinar¬ 
stva Savezne građevinske komore, Beograd 

Sveska 38 

Smernice za građenje stručnih škola (prednacrt). 
Elaborat predstavlja početak rada Komisije za školske 
zgrade na sistematizaciji i obradi osnovnih problema 
u vezi sa izradom Pedagoških normativa za građenje 
stručnih škola. U okviru rada Komisije, elaborat obra¬ 
dio Vlijem Kunst. 34 str., 30 priloga. 

Tehnički propisi za nadgledanje i ispitivanje drum¬ 
skih mostova (tema 14). Kao osnova za izradu ovih pro¬ 
pisa poslužili su postojeći nemački, čehoslovački i ma¬ 
đarski propisi prilagođeni našim prilikama. Nastojalo 
se da budu saobraženi današnjem administrativno- 
-upravnom uređenju službe puteva i mostova i da se 
za njihovo spnovođenje u život angažuju novoosnovani 
fondovi i preduzeća za puteve u pojedinim republi¬ 
kama. 28 str. 

Program i metode merenja u kružnim opekarskim 
pećima (tema 103). Potpun tekst elaborata izrađenog 
u Zavodu za ispitivanje materijala i konstrukcija NR 
Slovenije. Elaborat izradio inž. 2. Marinček. Stručna 
redakcija inž. P. Brzaković. 10. str., 4 slike. 

Moler — kvalifikovani radnik (minimalni zahtjevi 
za stručno obrazovanje kadrova u građevinarstvu) 

2 str. 

Moler — visokokimlifikovani radnik (minimalni za- 
htevi za stručno obrazovanje kadrova u građevinar¬ 
stvu). 2 str. 

Farbar — (ličilac) — kvalifikovani radnik (mini¬ 
malni zahtevi za stručno obrazovanje kadrova u gra¬ 
đevinarstvu). 2 str. 

Farbar (ličilac) — visokokvalifikovani radnik (mi¬ 
nimalni zahtevi za stručno obrazovanje kadrova u 
građevinarstvu). 2 str. 

Staklorezac — kvalifikovani radnik (minimalni za¬ 
htevi za stručno obrazovanje kadrova u građevinar¬ 
stvu). 2 str. 

Staklorezac — visokokvalifikovani radnik (mini¬ 
malni zahtevi za stručno obrazovanje radnika u gra¬ 
đevinarstvu). 2 str. 

Parketar — kvalifikovani radnik (minimalni za¬ 
htevi za stručno obrazovanje kadrova u građevinar¬ 
stvu). 2 str. 

Parketar — visokokvalifikovani radnik (minimalni 
zahtevi za stručno obrazovanje radnika u građevinar¬ 
stvu). 2 str. 

Krovopokrivač — kvalifikovani radnik (minimalni 
zahtevi za stručno obrazovanje kadrova u građevinar¬ 
stvu). 2 str. 

Provopokrivač — visokokvalifikovani radnik (mi¬ 
nimalni zahtevi za stručno obrazovanje kadrova u 
građevinarstvu). 2 str. 

Cena građevinskog materijala u martu 1962. god., 
prema evidenciji Savezne građevinske komore. 

Prilog »Informacije za građevinarstvo« 

Sveska 39: 

Poluindustrijska ispitivanja izrade lakog gas-be- 
tona na bazi domaćih sirovina (tema 295). 

Prikaz elaborata izrađenog u Zavodu za stambenu 
izgradnju u Ljubljani. Ispitivanje izvršio i elaborat 
napisao prof. dr inž. Janko Kavčić. Prikaz inž. P. 
Brzakovića. 1'8. str., 3 dijag., 23 tab. 

Tehnički propisi za zemljane radove kod puteva i 
uputstvo za njihovo izvršenje — predlog (tema 303). 

Predlog izrađen u Institutu za ispitivanje materijala 
NR Srbije. Sastavio ga inž. Mihailo Petrović a redi- 
govao Odbor za tipove i uslove sastavljen od pred¬ 
stavnika više institucija. 18. str. 

Korišćenje otpadnih toplota kružnih peći u veštač- 
kim sušarama (tema 95). 

Prikaz elaborata izrađenog u Konstrukcionom birou 
građevinske industrije, Zagreb. Prikaz inž. Mare Kri- 
žnar. 16. str., 1 sk., 4 dijag. 

Toplotno ispitivanje komorne veštačke sušare gra¬ 
đene na bazi transportnog sistema »Keller« (tema 96). 

Prikaz elaborata izrađenog u Konstrukcionom birou 
građevinske industrije, Zagreb, Prikaz inž. Mare Kri- 
žnar. 6 str., 1 dijag. 

Injektiranje hidrotehničkih tunela i okana pod pri¬ 
tiskom (tema 276). 

Prikaz elaborata izrađenog u institutu za vodopri¬ 
vredu »Jaroslav Černi« u Beogradu, a koji se odnosi 
na tehnička uputstva za injektiranje hidrotehničkih 
tunela i okana pod pritiskom, na projektovanje i izvo¬ 
đenje injekcionih zavesa i na izvršenje istražnih radova 
za injektiranje. Ovaj prikaz obuhvata prvi deo elabo¬ 
rata. Prikaz izradio inž. K. Jovanović. 6 str. 

Hidroizolater — kvalifikovani radnik. 2 str. 

Hidroizolater — visokokvalilifikovani radnik. 2 str. 

Građevinski stolar — kvalifikovani radnik. 2 str. 

Građevinski stolar — visokokvalifikovani radnik. 
2 str. 

Mašinski stolar — kvalifikovani radnik. 2 str. 

Mašinski stolar — visokokvalifikovain radnik. 2 str. 

Fasader — kvalifikovani radnik. 2 istr. 

Fasader — visokokvalifikovani radnik. 2 str. 

Monter elektroinstalacija — kvalifikovani radnik. 
2 str. 

Monter elektroinstalacija — visokokvalifikovani 
radnik. 2 str. 

Monter dalekovoda — kvalifikovani radnik. 2 str. 

Monter dalekovoda — visokokvalifikovani radnik. 
2 str. 

Monter rasklopnih uređaja i trafostanica — kvali¬ 
fikovani radnik. 2 str. 

Monter rasklopnih uređaja i trafostanica — visoko¬ 
kvalifikovani radnik 2 str. 

Monter kablova jake struje — kvalifikovani radnik. 
2 str. 


Monter kablova jake struje — visokokvalifikovani 
radnik. 2 str. 

Sveska 40: 

Pedagoški normativi za građenje osnovnih škola. 

Elaborat koji je izradila Komisija za školske zgrade 
Centra za unapređenje građevinarstva, a u saradnji sa 
Sekretarijatom SIV-a za prosvetu i kulturu. Uvod: 
Građenje osnovnih škola; Primeri građevinskih pro¬ 
grama; Analiza građevinskih programa sa 34 projekta 
školskih zgrada od jedne do šesnaest učionica. 64 str. 

Uporedna analiza prirodnih sušara »Keller« i »Ogo- 
kulli« (tema 97). 

Prikaz elaborata koji je izrađen u Konstrukcionom 
birou građevinske industrije, Zagreb. Ispitivanje izvr¬ 
šio i elaborat napisao inž. S. Anišić. Prikaz izradio inž. 
P. Brzaković. 

Monter zaštitnih uređaja generatora i transforma¬ 
tora — visokokvalifikovani radnik (minimalni zahtevi 
za stručno obrazovanje kadrova u građevinarstvu). 
2 str. 

Monter mernih i regulacionih uređaja — visoko¬ 
kvalifikovani radnik (minimalni zahtevi za stručno 
obrazovanje kadrova u građevinarstvu). 4 str. 

Monter parnih kotlova — kvalifikovani radnik (mi¬ 
nimalni zahtevi za stručno obrazovanje kadrova u gra¬ 
đevinarstvu). 2 str. 

Monter parnih kotlova — visokokvalifikovani rad¬ 
nik (minimalni zahtevi za stručno obrazovanje kadrova 
u građevinarstvu). 2 str. 

Monter termoenergetskih postrojenja — kvalifiko¬ 
vani radnik (minimalni zahtevi za stručno obrazovanje 
kadrova u građevinarstvu). 2 str. 

Monter termoenergetskih postrojenja — visokokva¬ 
lifikovani radnik (minimalni zahtevi za stručno obra¬ 
zovanje kadrova u građevinarstvu). 2 str. 

Monter hidro energetskih postrojenja — visokokva¬ 
lifikovani radnik (minimalni zahtevi za stručno obra¬ 
zovanje kadrova u građevinarstvu). 2 str. 

Monter-mehaničar telegrafsko-telefonskih uređaja 
visokokvalifikovani radnik (minimalni zahtevi za 
stručno obrazovanje kadrova u građevinarstvu). 2 str. 

Monter industrijskih postrojenja i transportnih ure¬ 
đaja — kvalifikovani radnik (minimalni zahtevi za 
stručno obrazovanje kadrova u građevinarstvu). 2 str. 

Monter industrijskih postrojenja i trnsportnih ure¬ 
đaja — visokokvalifikovani radnik (minimalni zahtevi 
za stručno obrazovanje kadrova u građevinarstvu). 
2 str. 

Prilog »Informacije za građevinarstvo« 


ISPRAVAK 


Ubroju 9 časopisa u članku »Učestalost dnevnih 
kiša i jaki kišni intenziteti u relaciji s godišnjom 
oborinom« jednadžbe 6 i 7 treba da glase: 

»VODOLIM« 

ZANATSKA METALOPRERAĐIVAČKA 
RADNJA 

RIJEKA 

KVARTENIKOVA ULICA 36 — TELEFON 43-02 


IZVODI BRZO I KVALITETNO 

Sve vrste vodoinstalaterskih i limarskih 
radova, građevnu limarsku galanteriju i 
ventilacione uređaje. Izrađujemo »Samo- 
grijače« za sve vrste peći i štednjaka kao 
i za naše vlastite peći tipa Zefir svih veli¬ 
čina. Vršimo popravke vodovodnih ure¬ 
đaja i limarsko građevne radove svih vrsta. 


»GRADITELJ« 

GRAĐEVNO PODUZEĆE 

MATULJI 


IZVODI SVE VRSTE GRAĐEVNIH RADOVA 
NISKOGRADNJE I VISOKOGRADNJE TE KA- 
MENOREZACKE RADOVE IZ VLASTITIH 
KAMENOLOMA. 


> 


Željezničko transportno poduzeće vinkovci 


nudi na prodaju mosne željezne konstrukcije i raznu hrastovu i jelovu gradu, i to 
Rešetkasta konstrukcija duž. 


Rešetkasta konstrukcija rastavljena 

a a 

91 ii ii 

Francuska konstrukcija sklapajuća 
Limena konstrukcija sa zategom, 
lm 6 mm, visina zatega 2 m 


8,93 m* 

vis. 

Hrastova građa obla (piloti) 0 25—40 cm, duž. 5—10 m eca 400 
„ „ rezana i tesana 0 12/15—12/25 cm. duž. 2—6 m 270 „ 

„ „ mosna 28/30—30/30 cm, duž. 4,50—11 m 340 „ 

„ „ „ 24/24—24/26 cm, duž. 3—4,60 m 300 „ 

Jelova građa obla 0 25—40 cm, dužine 5—11 m 280 „ 

„ „ tesana i rezana 12/12—12/25 cm, dužine 2—6 m 85 „ 


Mosne konstrukcije i građa je rabljena, jer je služila za provizorni most preko 
rijeke Save u Slav. Brodu, ali je sav naznačeni materijal upotrebljiv za mostove, 
za građevinske potpore i ostale građevinske svrhe, kao i za preradu. 

Materijal se može viditi svaki dan na skladištu, u blizini savskog mosta u 
Slav. Brodu. 

Prednost kod kupnje imaju privredne organizacije i interesenti koji kupuju 
veće količine. 

Za sve informacije obraćati se na Željezničko transportno poduzeće, Vinkovci, 
telefon 22-106, lokal 424 ili na Tehničku ispostavu za održavanje pruge, Slav. Brod, 
Tomislavov trg 4. 









»TEHNIKA« 

' GRAĐEVNO PODUZEĆE 

ZAGREB, Leskovačka 12 

Izvodi: 


CESTE I MOSTOVE 
AERODROME 
ŽELJEZNIČKE PRUGE 
INDUSTRIJSKE OBJEKTE 
STAMBENE ZGRADE 
i ostalo 


SVE INFORMACIJE MOGU SE DOBITI NA GORNJU 
ADRESU ILI NA TELEFON BR. 53-422 






















GRAĐEVNO PODUZEĆE 

»PRIMORJE« 

RIJEKA, ZADARSKA br. 1 

TELEFON 23-211, 23-212, 23-213 


IZVODI SVE VRSTE GRAĐEVINSKIH RADOVA 

SPECIJALIZIRANO ZA: 

— VISOKOGRADNJU 

— MONTAŽNU IZGRADNJU (STAMBENU I INDUSTRIJSKU) 
— PRENAPREGNUTI BETON 
— TURISTIČKE OBJEKTE 


IMA VLASTITI PROJEKTNI BIRO ZA PROJEKTIRANJE SVIH 
OBJEKATA KOJE IZVODI 


»BORAC« 


GRAĐEVNO PODUZEČE 


ZAGREB 

VLAŠKA UL. 86 


IZVODI SVE GRAĐEVINSKE RADOVE 
IZ OBLASTI VISOKOGRADNJE 

PREUZIMA ADAPTACIJE SVIH VRSTA 




»HIDROELEKTRA« 


GRAĐEVNO PODUZEĆE 


DIREKCIJA : 


ZAGREB 

LESKOVACKA 10 
TELEFON 52-122 


SPECIJALIZIRANO PODUZEĆE 
ZA IZGRADNJU HIDROELEKTRANA 
I SVIH VRSTI PODZEMNIH 
RADOVA 


iziisi ju mu Humusni« urnu 




















GRAĐEVNO PODUZEĆE 

ZAGREB, ILICA 44-TEL. 24-314, 34-822 



IZVODI 


sve vrste 



visokogradnja i niskogradnja 
na teritoriju cijele 
države 

GRAĐEVNO PODUZEĆE 














VODOVODI 


KANALIZACIJE 

INŽENJERSKI PROJEKTNI ZAVOD 

PODUZEĆE ZA PROJEKTIRANJA - ZAGREB PETRINJSKA UL. 7 TEL. 34*811 

MELIORACIJE 

MOSTOVI 





»POMGRAD« 

POMORSKO GRAĐEVNO PODUZEĆE 


Tefefoni: 3043 
2578 
2904 
2116 


SPLIT 

RADNIČKO ŠETALIŠTE 
(NEBODER) 


PROJEKTIRA I IZVODI SVE VRSTE POMORSKIH RADOVA 
U ZEMLJI I INOZEMSTVU 


/ 













Neporozni bijeli crijep. Opalno bijela boja. Visoki sjaj. Kvalitet »Vitreous 
china«. Lagan i otporan prema kiselinama, lužinama i temperaturama 


»JUGOKERAMIKA« 

Z A P R E Š I Ć 

Prodajni sektor: ZAGREB, Prilaz JNA 30 


Telefoni: 34-680 i 23-654 





VIADVKT 

QPAĐEVNO PODUZEĆE-ZAQREB 












